GOVT HOLIDAYS | സർക്കാർ ഓഫീസുകൾക്ക് ഇന്നു മുതൽ അഞ്ചു ദിവസം അവധി ; ബാങ്കുകൾ ഇന്ന് പ്രവർത്തിക്കും - MarunadanMalayalee.com\nസർക്കാർ ഓഫീസുകൾക്ക് ഇന്നു മുതൽ അഞ്ചു ദിവസം അവധി ; ബാങ്കുകൾ ഇന്ന് പ്രവർത്തിക്കും\nAugust 19, 202112:28 PM IST Permalink\nതിരുവനന്തപുരം : സർക്കാർ ഓഫീസുകൾക്ക് ഇന്നു മുതൽ തുടർച്ചയായി അഞ്ചു ദിവസം അവധി. ഓണം, മുഹറം, ശ്രീനാരായണ ഗുരുജയന്തി എന്നിവ പ്രമാണിച്ച് ഇന്നു മുതൽ തിങ്കളാഴ്ച വരെയാണ് അവധി. ഓണം പ്രമാണിച്ച് ഞായറാഴ്ച ലോക്ഡൗൺ ഒഴിവാക്കിയിട്ടുണ്ട്.\nമുഹറം ദിനമായ ഇന്നു ബാങ്കുകളും ട്രഷറികളും പ്രവർത്തിക്കും. ബാങ്കുകൾക്ക് നാളെ മുതൽ തിങ്കളാഴ്ച വരെയാണ് അവധി.\nബിവറേജസ്, കൺസ്യൂമർഫെഡ് മദ്യവിൽപന ശാലകൾ തിരുവോണ ദിനമായ 21 നും ശ്രീനാരായണഗുരു ജയന്തി ദിനമായ 23 നും തുറക്കില്ല.\nബാറുകൾ കഴിഞ്ഞ വർഷം തിരുവോണ ദിനത്തിൽ തുറക്കാൻ അനുവദിച്ചിരുന്നു. ഇത്തവണ തുറക്കുന്ന കാര്യത്തിൽ തീരുമാനം എടുത്തിട്ടില്ലെന്ന് എക്സൈസ് കമ്മിഷണറുടെ ഓഫിസ് അറിയിച്ചു.\nഐഎഎസുകാർക്കിടയിൽ അവധി വിവാദം കത്തുമ്പോൾ\nവിശ്വാസ് മേത്തയ്‌ക്കെതിരെ ഐഎഎസുകാർക്കിടയിൽ 'അവധി' അമർഷം\nഅനധികൃത അവധിയിലുള്ളവരെ പിരിച്ചു വിടും\nകോഴിക്കോട് സഹകരണ വകുപ്പ് കെട്ടിടം അപകടഭീതിയിൽ\nവിലാപയാത്രയ്ക്കിടെ സിപിഎം ഓഫീസുകൾ തകർത്ത 21 ലീഗ് പ്രവർത്തകർ പിടിയിൽ\nവയനാട് നെന്മേനിയിൽ ഒഴുക്കിൽപ്പെട്ട യുവാവിന്റെ മൃതദേഹം കണ്ടെത്തി


ഹോക്കിയിൽ ഇന്ത്യക്ക് ജയം : രക്ഷകനായി ശ്രീജേഷ് | Malayali Manasu\nHome Kerala ഹോക്കിയിൽ ഇന്ത്യക്ക് ജയം : രക്ഷകനായി ശ്രീജേഷ്\nഒളിമ്പിക്സിൽ നിർണായകമായ മത്സരത്തിൽ സ്പെയിനിനെ തകർത്ത് ക്വാർട്ടർ ഫൈനൽ പ്രതീക്ഷകൾ സജീവമായി ഇന്ത്യൻ പുരുഷ ഹോക്കി ടീം. എതിരില്ലാത്ത മൂന്നു ഗോളുകൾക്കാണ് ഇന്ത്യ സ്പാനിഷ് പടയെ കീഴടക്കിയത്.\nഇന്ത്യയ്ക്ക് വേണ്ടി രൂപീന്ദർ പാൽ സിങ് ഇരട്ട ഗോളുകൾ നേടിയപ്പോൾ സിമ്രാൻജീത് സിങ്ങും സ്കോർ ചെയ്തു. ആദ്യ രണ്ട് ഗോളുകളും ആദ്യ ക്വാർട്ടറിലാണ് പിറന്നത്. മൂന്നാം ഗോൾ അവസാന ക്വാർട്ടറിലും വന്നു. സ്പെയിൻ മികച്ച ആക്രമണം നടത്തിയെങ്കിലും മലയാളി താരമായ ഗോൾകീപ്പർ പി.ആർ.ശ്രീജേഷിന്റെ തകർപ്പൻ സേവുകൾ ഇന്ത്യയ്ക്ക് തുണയായി.\n14-ാം മിനിറ്റിൽ സിമ്രൻജിത്തിലൂടെ ഇന്ത്യ ലീഡെടുത്തു. മികച്ച ഫിനിഷിലൂടെ താരം ഇന്ത്യയ്ക്ക് ആദ്യ ഗോൾ സമ്മാനിച്ചു. ആദ്യ ക്വാർട്ടർ അവസാനിക്കാൻ സെക്കൻഡുകൾ മാത്രം ബാക്കിനിൽക്കേ ലഭിച്ച പെനാൽട്ടി ലക്ഷ്യത്തിലെത്തിച്ച് രൂപീന്ദർ ഇന്ത്യയുടെ ലീഡ് ഉയർത്തി.\nരണ്ടാമത്തെയും മൂന്നാമത്തെയും ക്വാർട്ടറുകളിൽ പ്രതിരോധത്തിൽ കൂടുതൽ ശ്രദ്ധ ചെലുത്താനാണ് ഇന്ത്യ ശ്രദ്ധിച്ചത്. ഓസ്ട്രേലിയയ്ക്കെതിരേ പാളിപ്പോയ പ്രതിരോധനിരയുടെ തന്ത്രങ്ങൾ സ്പെയിനിനെതിരേ ഫലപ്രദമായി ഉപയോഗിക്കാൻ സാധിച്ചു. നാലാം ക്വാർട്ടറിൽ, 51-ാം മിനിട്ടിൽ ലഭിച്ച പെനാൽട്ടി കോർണറിലൂടെ രൂപീന്ദർ ഇന്ത്യയ്ക്ക് വേണ്ടി മൂന്നാം ഗോൾ സ്വന്തമാക്കി. ഇതോടെ സ്പെയിൻ തകർന്നു. ആശ്വാസ ഗോൾ നേടാനായി കിണഞ്ഞുശ്രമിച്ചെങ്കിലും ശ്രീജേഷിന്റെ ഉജ്ജ്വല സേവുകൾ സ്പാനിഷ് പടയ്ക്ക് വിലങ്ങുതടിയായി.\nഇതോടെ മൂന്ന് മത്സരങ്ങളിൽ നിന്നും ഇന്ത്യ ആറുപോയന്റ് സ്വന്തമാക്കി. നിലവിൽ പൂൾ എ പോയന്റ് പട്ടികയിൽ ഓസ്ട്രേലിയയ്ക്ക് പിന്നാലെ രണ്ടാം സ്ഥാനത്താണ് ഇന്ത്യ. ആദ്യ മത്സരത്തിൽ ന്യൂസീലൻഡിനെ 3-2 എന്ന സ്കോറിന് കീഴടക്കിയ ഇന്ത്യ രണ്ടാം മത്സരത്തിൽ ഓസ്ട്രേലിയയോട് 7-1 എന്ന സ്കോറിന് നാണം കെട്ട തോൽവി ഏറ്റുവാങ്ങിയിരുന്നു. 29 ന് നടക്കുന്ന അടുത്ത മത്സരത്തിൽ കരുത്തരായ അർജന്റീനയാണ് ഇന്ത്യയുടെ എതിരാളികൾ.\nPrevious articleപന്തുകളി മത്സരത്തിൽ വെടിവെയ്പ്പ്, മൂന്നുപേർ കൊല്ലപ്പെട്ടു.\nNext articleകൊവിഡ് കുറയുന്നില്ല, കേരളവും മഹാരാഷ്ട്രയുമായും കേന്ദ്രം ചർച്ച നടത്തും


അനശ്വര ക്രിസ്മസ് ഗാനപ്പിറവികളുടെ കഥ - The song of on the eve of Christmas The Newsday Online\n257,392 Total Cases\nDecember 17, 2019 Thenewsday\nമലയാളത്തിലെ ‘ സൈലന്റ് നൈറ്റ് ‘ എന്നാണ് മലയാളത്തിന്റെ വാനമ്പാടിയായ കെ.എസ്. ചിത്ര എക്കാലത്തെയും മികച്ച ക്രിസ്മസ് ഗാനങ്ങളിലൊന്നായ ‘ പൈതലാം യേശുവേ ‘ എന്ന ഗാനത്തെ വിശേഷിപ്പിച്ചത്.\nമൂന്നര പതിറ്റാണ്ട് പിന്നിടുമ്പോഴും അനശ്വരമായ ആ ഗാനം ക്രിസ്മസ് രാവില് പുഞ്ചിരി തൂകി കിടക്കുന്ന ഉണ്ണി യേശുവിന്റെയും മാലാഖമാര് പാടുന്ന പുല്‍ക്കുടിലിന്റെയും ഓര്‍മകളുണര്‍ത്തി മനുഷ്യ ഹൃദയങ്ങളില് തൂ മഞ്ഞ് പോലെ പെയ്തിറങ്ങുന്നു. മലയാളികള് എവിടെയെല്ലാം ക്രിസ്മസ് ആഘോഷിക്കുന്നുവോ അവിടെയെല്ലാം ക്രിസ്മസ് ഗൃഹാതുരത്വമുണര്‍ത്തുന്നു ആ സ്വര്‍ഗീയ ഗാനം. അത് പാടിയ ചിത്രയെ എല്ലാവര്‍ക്കും അറിയാം. എന്നാല് ആ ഗാനത്തിന് ഈണമിട്ട സംഗീതസംവിധായകനെയും അതിന്റെ രചയിതാവിനെയും എത്ര പേര്‍ക്കറിയാം ?\nഭൂരിഭാഗം പേര്‍ക്കും അറിയില്ലെന്നു തന്നെയാണ് ഉത്തരം.\n1983 ലെ ക്രിസ്മസ് കാലം\nഗാനഗന്ധര്‍വന് കെ. ജെ. യേശുദാസിന്റെ ഉടമസ്ഥതയിലുള്ള തരംഗിണി മ്യൂസിക്ക് പുറത്തിറക്കിയ സ്നേഹപ്രവാഹം എന്ന ക്രിസ്തീയ സംഗീത ആല്‍ബത്തിലേക്കു പന്ത്രണ്ട് ഗാനങ്ങള് ചിട്ടപ്പെടുത്താന് മഞ്ഞുമ്മല് കര്‍മലീത്ത സഭയിലെ പുരോഹിതനായ ഫാ. ജസ്റ്റിന് പനക്കലിനെ യേശുദാസ് തെരഞ്ഞെടുക്കുന്നു. അതിന് ഒരു കാരണവുമുണ്ടായിരുന്നു. സ്നേഹപ്രവാഹം എന്ന സംഗീത ആല്‍ബത്തിനു മുമ്പ് തരംഗിണിയുടെ തളിര്‍മാല്യം എന്ന ആല്‍ബം ശ്രദ്ധേയമാവുകയുണ്ടായി. ഈ ആല്‍ബത്തിന്റെ അണിയറയില് പ്രവര്‍ത്തിച്ചത് ജസ്റ്റിന് അച്ചനായിരുന്നു.\nഈയൊരു ഘടകമാണു അന്നു മംഗലപ്പുഴ സെമിനാരിയില് ദൈവശാസ്ത്രം പഠിപ്പിച്ചു കൊണ്ടിരുന്ന ജസ്റ്റിനച്ചനെ പുതിയ ദൗത്യമേല്‍പ്പിക്കാന് യേശുദാസിനെ പ്രേരിപ്പിച്ച ഘടകം.\n1978 ല്, റോമില് ഉപരിപഠനം കഴിഞ്ഞെത്തിയ ഫാ. ജസ്റ്റിനു കുവൈറ്റില് നിന്നൊരു ക്ഷണം വന്നു. ജസ്റ്റിനച്ചന് മംഗലപ്പുഴയില് വിദ്യാര്‍ത്ഥിയായിരുന്ന കാലത്ത് അവിടെ പ്രഫസറായിരുന്ന സ്പെയിന്‍കാരനായ ഫാ. വിക്ടര് അന്ന് കുവൈറ്റിലെ മെത്രാനായിരുന്നു. അദ്ദേഹം കേരളത്തിലെ തന്റെ അനുഭവക്കുറിപ്പുകള് തയ്യാറാക്കുവാന് ജസ്റ്റിനച്ചന്റെ സഹായം തേടി. തുടര്‍ന്നു കുവൈറ്റിലെത്തിയ ജസ്റ്റിനച്ചന് ഒഴിവു സമയങ്ങളില് മെത്രാന്റെ ആവശ്യപ്രകാരം ചിലയിടങ്ങളില് ധ്യാനം നടത്തിയിരുന്നു. അത്തരം ഒരു സന്ദര്‍ഭത്തില്, സംഗീത തല്‍പരനായിരുന്ന ജസ്റ്റിനച്ചന് യേശുദാസിന്റെയും ലതാ മങ്കേഷ്‌കറുടെയും സ്വരമാധുരിയെ കുറിച്ചു പണ്ഡിതോചിതമായ പരാമര്‍ശങ്ങള് നടത്തി. ശ്രോതാക്കളുടെ ഇടയില് അന്ന് യേശുദാസിന്റെ ടീമിലുണ്ടായിരുന്ന ഒരാളുമുണ്ടായിരുന്നു. അയാളില് നിന്ന് ഇക്കാര്യം ആയിടെ കുവൈറ്റിലെത്തിയ യേശുദാസിന്റെ ചെവിയിലെത്തുകയും ചെയ്തു. യേശുദാസ് ക്രൈസ്തവ സമൂഹത്തില് നിന്നും ഏറെ വിമര്‍ശനം നേരിട്ടിരുന്ന കാലമായിരുന്നു അത്. ആ സമയത്ത് ഒരു വൈദികന് അദ്ദേഹത്തെ കുറിച്ച് നല്ലത് പറയുന്നു എന്ന കേട്ടത് യേശുദാസിനെ ഏറെ അത്ഭുതപ്പെടുത്തുകയും സന്തോഷിപ്പിക്കുകയും ചെയ്തു. കുവൈറ്റിലെ മലയാളി അസോസിയേഷന് നല്‍കിയ സ്വീകരണത്തില് അദ്ദേഹം ജസ്റ്റിനച്ചനെ കാണുക മാത്രമല്ല, അദ്ദേഹത്തോടൊപ്പം ആ ചടങ്ങിലേക്കു ക്ഷണിക്കുകയും ചെയ്തു. കുവൈറ്റിലെ ഇന്ത്യന് ഹൈക്കമ്മീഷണര് ഗായകന്റെ ഇടത് ഭാഗത്തും ഫാ. ജസ്റ്റിന് വലത് ഭാഗത്തുമാണ് ഉപവിഷ്ടരായത്.\nപരിപാടിയുടെ ഇടവേളയില് യേശുദാസ് തന്റെ സ്വകാര്യദുഖങ്ങള് അച്ചനുമായി പങ്കുവച്ചു. അച്ചന്റെ കരുണാമയമായ പെരുമാറ്റം അദ്ദേഹത്തെ ആകര്‍ഷിച്ചു. പിരിയാന് നേരം അച്ചന് ചോദിച്ചു, ഞാന് സംഗീതം ചെയ്താല് യേശുദാസ് പാടുമോ ? അച്ചന് എപ്പോള് വിളിച്ചാലും ഞാന് വരാം എന്നായിരുന്നു, അദ്ദേഹത്തിന്റെ മറുപടി. ആ സമയത്ത് മാനസത്തിന് മണിവാതില് തുറന്നു എന്ന് തുടങ്ങുന്ന പാട്ട് മാത്രമേ അച്ചന് സംഗീതം ചെയ്തിട്ടുണ്ടായിരുന്നുള്ളൂ. 1982 ല് നാല് പാട്ടുകള് ചേര്‍ത്ത് തളിര്‍മാല്യം എന്ന പേരില് ജസ്റ്റിന് അച്ചന്റെ ആദ്യ സംഗീത ആല്‍ബം പുറത്തിറങ്ങി. ഗ്രാമഫോണ് റെക്കോര്‍ഡ് ആയിട്ടാണ് തളിര്‍മാല്യം ആദ്യം പുറത്തെത്തുന്നത്. യേശുദാസ് നേരിട്ടുവന്ന് ട്രാക്കില്ലാതെ പാടുകയായിരുന്നു എന്ന് ഫാ. ജസ്റ്റിന് ഓര്‍ക്കുന്നു. പാട്ടുകള് വളരെ ഇഷ്ടപ്പെട്ട യേശുദാസ് ഉടനെ തരംഗിണിയുടെ ബാനറില് ഓഡിയോ കാസറ്റായി തളിര്‍മാല്യം ഇറക്കി.\nകെ.എസ്. ചിത്രയോടൊപ്പം ഫാ. ജസ്റ്റിന്.(ഫയല്‍ച്ചിത്രം)\nഅനശ്വര സംഗീതധാരയായ് സ്നേഹപ്രവാഹം\nഅമ്മ വഴി ലഭിച്ച ലഭിച്ച സംഗീതപാരമ്പര്യമാണു തന്റേതെന്നു ജസ്റ്റിനച്ചന് പറയുന്നു. അമ്മ സംഗീതം പഠിച്ചിരുന്നില്ലെങ്കിലും അമ്മയുടെ രണ്ടു സഹോദരിമാര് സംഗീത അധ്യാപകരായിരുന്നു. ചെറുപ്രായത്തില് അമ്മയില് നിന്നു പാടി കേട്ടിരുന്ന ഗാനങ്ങളും പിന്നീട് സംഗീത ട്രൂപ്പ് മാസ്്റ്ററായുള്ള ഏഴു വര്‍ഷത്തെ അനുഭവങ്ങളും രാവിലെ ആള് ഇന്ത്യ റേഡിയോ പ്രക്ഷേപണം ചെയ്തിരുന്ന ശാസ്ത്രീയ സംഗീത പാഠങ്ങളും മുടങ്ങാതെ കേട്ടു പഠിച്ച അറിവും റോമില് നിന്നും അഭ്യസിച്ച ഗ്രിഗോറിയന് ചാന്റുമായിരുന്നു, സംഗീതം ചെയ്യാനിരിക്കുമ്പോള് ജസ്റ്റിനച്ചന്റെ കൈമുതല്.\nപുതിയ ആല്‍ബത്തിനുള്ള വരികള് മിക്കതും മംഗലപ്പുഴ സെമിനാരിയിലെ ദൈവശാസ്ത്ര വിദ്യാര്‍ത്ഥികളുടേതായിരുന്നു. അതിനാല് തന്നെ ദൈവശാസ്ത്രപരമായ അടിത്തറയും ഭക്തിയും കൃത്യതയും ഒപ്പം കാവ്യഭംഗിയും തികഞ്ഞവയായിരുന്നു, അവ. വരികള് കിട്ടിയാല് അതും കൊണ്ട് അച്ചന് നേരെ പോകുന്നത് ചാപ്പലിലേക്കാണ്. അവിടെ മുട്ടില് നിന്ന് തന്റെ ഉള്ളിലെ ദൈവസ്നേഹം മുഴുവന് അദ്ദേഹം സംഗീതമായി പുറത്തേക്ക് ഒഴുക്കി. അങ്ങനെയാണ് അനശ്വരമായ ഈ ഗാനങ്ങള് പിറന്നത്.\nപൈതലാം യേശുവേ എന്ന ഗാനം കൂടാതെ, കര്‍ത്താവാം യേശുവേ മര്‍ത്യവിമോചകാ, സ്നേഹസ്വരൂപാ തവദര്‍ശനം, നായകാ ജീവദായകാ, പുതിയൊരു പുലരി വിടര്‍ന്നു മണ്ണില്, ദൈവം പിറക്കുന്നു മനുജനായ് ബത്ലെഹേമില്, യേശുവെന്റെ പ്രാണനാഥന്, ഈശോ എന് ജീവാധനായകന്, ദൈവം നിരുപമ സ്നേഹം, എന് ജീവിതമാം ഈ മരക്കൊമ്പില്, മഞ്ഞു പൊതിയുന്ന മാമരം കോച്ചുന്ന, ജീവിതഗര്‍ത്തത്തില് അലയും എന് മനം എന്നിവയായിരുന്നു, സ്നേഹപ്രവാഹത്തിലെ ഗാനങ്ങള്.\nഅന്നൊക്കെ ക്രിസ്തീയ ഗാനങ്ങള് പുറത്തിറക്കാന് ഏറ്റവും നല്ല സമയം ക്രിസ്മസ് കാലമാണെന്ന് ധരിച്ചിരുന്നിതിനാല് നാല് ക്രിസ്മസ് ഗാനങ്ങള് കൂടി ഉള്‍പ്പെടുത്തിയാണ് സ്നേഹപ്രവാഹം ഒരുക്കിയത്.\nസ്നേഹപ്രവാഹം കേരളം ഇരു കൈകളും നീട്ടി സ്വീകരിച്ചു. മഞ്ഞ് മാനുകള് വലിക്കുന്ന വണ്ടിയില് സാന്താക്ലോസ് വരുന്ന ആകര്‍ഷകമായ കവര്‍ചിത്രത്തോടെ എത്തിയ ആദ്യ കാസെറ്റ് ആയിരക്കണക്കിനും പിന്നീട് ലക്ഷക്കണക്കിനും കോപ്പികള് വിറ്റു പോയി. കാസെറ്റുകള് കാലം കഴിഞ്ഞപ്പോള് ്സനേഹപ്രവാഹം സിഡി ഫോര്‍മാറ്റില് ലഭ്യമായി. ഇന്നും, മൂന്നര പതിറ്റാണ്ടിനു ശേഷവും ക്രിസ്മസ് കാലത്തും അല്ലാത്തപ്പോഴും ആളുകള് ആ ഗാനങ്ങള് തേടി വരുന്നു. ക്രിസ്മസ് കാലത്ത് വീടുകളില് വയ്ക്കുന്ന പാട്ടുകളില് ആ ഗാനങ്ങളുണ്ട്. പല സിനിമകളിലും ആ ഗാനങ്ങള് ഭാഗികമായി പ്രത്യക്ഷപ്പെട്ടിട്ടുണ്ട്. കരോള് ഗാനങ്ങളായി പാടുന്നവയുടെ കൂട്ടത്തില് ദൈവം പിറക്കുന്നു, പുതിയൊരു പുലരി എന്നിവയ്ക്കു വലിയ ഡിമാന്റാണ്. കമ്മട്ടിപ്പാടം എന്ന സിനിമയില് നായകാ ജീവദായകാ എന്ന ഗാനം അതിലെ പ്രധാനപ്പെട്ട റിംഗ്ടോണായി ആവര്‍ത്തിച്ച് ഉപയോഗിച്ചിരിക്കുന്നു. അത്രയേറെ ജനപ്രീതിയാണ് സ്നേഹപ്രവാഹം എന്ന ആല്‍ബത്തിന് ലഭിച്ചത്.\nസ്നേഹപ്രവാഹത്തിന്റെ വന്‍വിജയത്തെ തുടര്‍ന്ന് തരംഗിണി തൊട്ടടുത്ത വര്‍ഷം ഇറക്കിയ സ്നേഹസന്ദേശവും മനോഹരഗാനങ്ങളുടെ സമാഹാരമായിരുന്നു. രക്ഷകാ ഗായകാ, പാരില് പിറന്നു നാഥന്, ആരതി ആരതി ആരാധന, ദേവാ വരുന്നു ഞാന്, കര്‍മല നാഥേ വാഴ്ക, നാഥാ ഹൃദയത്തിന് തന്ത്രികളില്, സ്വര്‍ഗം കനിഞ്ഞിറങ്ങി തുടങ്ങിയ ഗാനങ്ങള്.\nജസ്റ്റിന് അച്ചന് പാട്ടുകള്‍ക്ക് ഈണം നല്‍കിയിരുന്നത് മംഗലപ്പുഴ സെമിനാരിയിലെ ചാപ്പലില് വച്ചാണ്. എഴുതിക്കിട്ടിയ വരികളുമായി അച്ചന് നേരെ ചാപ്പലിലേക്കു പോകും. പേപ്പര് മുന്നില് വച്ചു തന്റെ ഉള്ളില് ദൈവത്തോടുള്ള മുഴുവന് സ്നേഹവും ആ വരികളിലേക്ക് ഈണങ്ങളായി ഒഴുക്കുകയായിരുന്നു താന് ചെയ്തിരുന്നതെന്ന്് അച്ചന് പറയുന്നു. അതു കൊണ്ടാവാം, ആ പാട്ടുകള്‍ക്കിത്ര സൗന്ദര്യവും ദൈവികമായൊരു മാധുര്യവും ലഭിച്ചത്.\nപൈതലാം യേശുവേ എന്ന ഗാനത്തിന്റെ പിറവിയെ കുറിച്ച് അച്ചന് പറയുന്നത് ഇങ്ങനെയാണ്. ചാപ്പലില് മാതാവും യൗസേപ്പ് പിതാവും മാലാഖമാരും ഇടയന്‍മാരും ആടുകളുമെല്ലാമുള്ള ഒരു ചെറിയ ക്രിസ്മസ് പുല്‍ക്കൂട് തന്നെ ഒരുക്കി വച്ചു. മാതാവിന്റെ മടിയില് ഉണ്ണിയേശു. ഉണ്ണിയെ എല്ലാവരും കൂടി താരാട്ടു പാടി രസിപ്പിക്കുന്ന ഒരു അന്തരീക്ഷം ഞാന് വിഭാവനം ചെയ്തു. ആ അനുഭവത്തില് നിന്നും ഒരു ഈണം എന്റെ ഉള്ളില് വന്നു പിറന്നു. ആ ഈണത്തില് ഞാന് ബ്രദര് ജോസഫ് പാറാംകുഴിയച്ചന് രചിച്ച വരികള് പാടി:\nതാരാട്ടു പാട്ടിന്റെ ഈണത്തില് തയ്യാറാക്കിയ ആ പാട്ട് ആദ്യം അന്നത്തെ പ്രശസ്തനായ ഒരു സംഗീതജ്ഞനെയാണ് ജസ്റ്റിനച്ചന് കേള്‍പ്പിച്ചത്. അദ്ദേഹത്തിന് ഈണം ഇഷ്ടമായില്ല. വലിയൊരു സംഗീതജഞന് പറഞ്ഞതല്ലേ എന്ന് കരുതി ആ ഈണം മാറ്റാമെന്ന് അച്ചന് തീരുമാനിച്ചു. ഇക്കാര്യം അച്ചന് തന്റെ ക്ലാസിലെ വിദ്യാര്‍ത്ഥികളോട് പറഞ്ഞു. പാട്ടൊന്ന്് പാടി കേള്‍പ്പിക്കൂ എന്നായി അവര്. അച്ചന് പാടി. വിദ്യാര്‍ത്ഥികള് വിസ്മയഭരിതരായി ആ ഗാനം കാതോര്‍ത്തു. ഇത് ഉറപ്പായും ഹിറ്റാകും, ഈ ഈണം മാറ്റരുത് എന്ന് എല്ലാവരും ഒരേ സ്വരത്തില് പറഞ്ഞു. അങ്ങനെയാണ് അനശ്വരമാകാന് ദൈവം നിശ്ചയിച്ച ആ ഗാനം സ്ഥിരപ്പെട്ടത്. പ്രശസ്ത വയലിനിസ്റ്റായ റെക്സ് ഐസക്സാണ് ഈ ഗാനത്തിനും സ്നേഹപ്രവാഹത്തിലെ എല്ലാ ഗാനങ്ങള്‍ക്കും ഓര്‍ക്കസ്ട്രേഷന് ചെയ്ത.് ‘ഇത് സൂപ്പര് ഹിറ്റാകും’ എന്ന് അന്നേ റെക്സ് മാഷ് പറഞ്ഞിരുന്നു.\nതരംഗിണിയുടെ റെക്കോര്‍ഡിംഗ് സ്റ്റുഡിയോയില് യേശുദാസിന്റെ നിര്‍ദേശപ്രകാരം ആ ഗാനം പാടാനെത്തിയത് അന്ന് ഡിഗ്രി വിദ്യാര്‍ത്ഥിനിയായിരുന്ന കെ എസ് ചിത്രയായിരുന്നു. ഹിന്ദുവായ ചിത്രയോട് അച്ചന് ക്രിസ്മസിന്റെ കഥ വിവരിച്ചു കൊടുത്തു. ഉണ്ണിയെ മടിയിരുത്തി അമ്മ പാടുന്ന സ്വര്‍ഗീയമായ താരാട്ട് പോലെ വേണം എന്ന വാക്കുകള് ചിത്ര ധ്യാനിച്ചു. ഒരു മണിക്കൂര് ആരോടും ഒരക്ഷരം ഉരിയാടാതെ ചിത്ര ഇരുന്നു. പിന്നെ നേരെ വന്ന് പാടി. സര്‍വരെയും അത്ഭുതപരതന്ത്രരാക്കി കൊണ്ട് കറ തീര്‍ന്ന ആലാപനം. ഒറ്റ ടേക്കില് പാട്ട് പൂര്‍ണമായി. നന്നായില്ലെങ്കില് ഇനിയും പാടാം എന്നു പറഞ്ഞു ചിത്ര. താന് മനസ്സില് കണ്ടതെങ്ങിനെയോ അതു പോലെ തന്നെയായിരിക്കുന്നു ഗാനം എന്നു പറഞ്ഞ് അച്ചന് ചിത്രയെ അഭിനന്ദിച്ചു. മലയാളത്തിലെ എക്കാലത്തെയും മനോഹരമായ ക്രിസ്മസ് പാട്ടുകളിലൊന്ന് ജനിച്ചത് അങ്ങനെയാണ്.\nജസ്റ്റിന് അച്ചന് ഈണം പകര്‍ന്ന മറ്റ് ക്രിസ്മസ് ഗാനങ്ങള്\nസ്നേഹപ്രവാഹത്തിലെ എല്ലാ പാട്ടുകളും അച്ചന് ചിട്ടപ്പെടുത്തിയത് ചാപ്പലില് ഇരുന്നു തന്നെയാണ്. ദൈവം പിറക്കുന്നു, മനുജനായ് ബത്ലെഹേമില്… ആഘോഷത്തിന്റെ അന്തരീക്ഷത്തിലുള്ള ക്രിസ്മസ് ഗാനമാണ്. കരോള് ഗാനമായി പരക്കെ ഉപയോഗിക്കപ്പെടുന്ന ഈ ഗാനം പല ചലച്ചിത്രങ്ങളും പ്രത്യക്ഷപ്പെട്ടിട്ടുണ്ട്. പുതിയൊരു പുലരി പിറന്നു മണ്ണില്, പുതിയൊരു ഗാനം ഉണര്‍ന്നൊഴുകി… എന്ന ഗാനം നൃത്തത്തിന് ഉപയോഗിക്കാം എന്ന ലക്ഷ്യത്തോടെ ചെയ്തതാണ്.5ബൈ 8 ല് പൊതുവേ ആരും ക്രിസ്തീയ ഭക്തിഗാനങ്ങള് ചെയ്യാതിരുന്ന കാലമായിരുന്നു, അത്. എന്നാല് അങ്ങനെ തന്നെ ഒരു ഗാനമാകട്ടെ എന്ന തീരുമാനത്തില് ആദ്യം ഈണമിട്ട് പാറാംകുഴിയച്ചനെ അടുത്തു വിളിച്ചിരുത്തി ഈണം പറഞ്ഞു കൊടുത്ത് എഴുതിച്ചതാണ് ‘മഞ്ഞു പൊഴിയുന്ന, മാമരം കൊച്ചുന്ന മല നിര തിളങ്ങുന്ന ബെത്ലെഹേമില്….’ എന്ന ഗാനം.\nതൊട്ടടുത്ത വര്‍ഷം തരംഗിണി ഇറക്കിയ സ്നേഹ സന്ദേശത്തിലുമുണ്ട് ജസ്റ്റിനച്ചന്റെ നാല് ക്രിസ്മസ് ഗാനങ്ങള്. പാരില് പിറന്നു ദേവന് കന്യകാ മേരി തന് പുത്രനായി…, സര്‍വം ഭരിച്ചു സമംഗളം വാഴുവാന് സ്വര്‍ഗം വിടര്‍ന്നു വരുന്നു…, സ്നേഹമുറങ്ങുമീ താഴ്വരയില് പരസ്നേഹം മയങ്ങും ബത്ലെഹേമില്…, സ്വര്‍ഗം കനിഞ്ഞിറങ്ങി ധരയെ പുണര്‍ന്നു സ്വര്‍ഗീയ വചനം മാംസം ധരിച്ചു… എന്നിവയാണ് ആ ഗാനങ്ങള്.\nഫാ. ജസ്റ്റിന് തന്റെ സംഗീത സംഭവനാകളെയെല്ലാം പ്രിയപ്പെട്ട അമ്മയുടെ ഓര്‍മകള്‍ക്കു മുമ്പില് സമര്‍പ്പിച്ച് നമ്രശീര്‍ഷനാകുന്നു. ‘എന്റെ സംഗീതം മുഴുവന് അമ്മയില് നിന്നു പഠിച്ചതാണ്’ എന്ന് പറയുന്നു, എറണാകുളം കുമ്പളങ്ങി ജോബിന്റെയും ഇസബെല് തങ്കമ്മയുടെയും മകന് ജസ്റ്റിന്. പിതാവ് നേരത്തെ മരിച്ചു പോയിരുന്നതിനാല് ദാരിദ്ര്യം മൂലം വിഷമിച്ചിരുന്ന കാലത്ത് തന്റെ സെമിനാരി പ്രവേശനത്തിനും പഠനച്ചെലവിനും പണം സ്വരൂപിക്കുവാന് സ്വന്തം താലിമാല വരെ വില്‍ക്കാന് തയ്യാറായ ഒരമ്മയുടെ മകന്റെ ഉള്ളില് നിറയെ നന്ദിയാണ്. അമ്മയുടെ ഓര്‍മയില് ജസ്റ്റിനച്ചന്റെ വാക്കുകള് ആര്‍ദ്രമാകുന്നു. തരംഗിണിയുടെ സംഗീത ആല്‍ബങ്ങള് വന് ജനപ്രീതി നേടി പ്രശസ്തിയുടെ കൊടുമുടിയില് നില്‍ക്കെ ജസ്റ്റിനച്ചന് പെട്ടെന്ന് വിസ്മൃതിയിലേക്ക് പിന് വാങ്ങിയതിന് കാരണവും അമ്മയുടെ വാക്കുകള് തന്നെ: ‘എല്ലാത്തിലും വലിയ നിധിയാണ് നിന്റെ പൗരോഹിത്യം. ലോകത്തിലെ ഒരു നേട്ടത്തിനു വേണ്ടിയും അത് നഷ്ടപ്പെടുത്തരുത്.’\n← പൗരത്വ ഭേദഗതി ബില്: പ്രതികരിച്ച് മമ്മൂട്ടിയും ജോയ് മാത്യുവും ← പാവപ്പെട്ടവന്റെ ജസ്റ്റിന് ബീബറോ കര്‍ണാടകയിലെ ഈ കര്‍ഷകന് ?


തൊടുപുഴയിലെ സ്വകാര്യ ബാറിലെ ആക്രമണം; ഭാരവാഹികളെ ഡിവൈഎഫ്ഐ പുറത്താക്കി - Express Kerala\nതൊടുപുഴയിലെ സ്വകാര്യ ബാറിലെ ആക്രമണം; ഭാരവാഹികളെ ഡിവൈഎഫ്ഐ പുറത്താക്കി\nCrime Kerala September 14, 2019 | Published by : Express Kerala Network\nഇടുക്കി: തൊടുപുഴയിലെ ബാറില് ആക്രമണം നടത്തിയ രണ്ട് ഡിവൈഎഫ്ഐ ഭാരവാഹികളെ സംഘടനയില്‍നിന്ന് പുറത്താക്കി. ഡിവൈഎഫ്ഐ മുതലക്കോടം യൂണിറ്റ് പ്രസിഡന്റ് ജിത്തു ഷാജി, സെക്രട്ടറി മാത്യൂസ് കൊല്ലപ്പിള്ളി എന്നിവരെയാണ് ഡിവൈഎഫ്ഐയുടെ പ്രാഥമിക അംഗത്വത്തില്‍നിന്ന് പുറത്താക്കിയത്.\nതൊടുപുഴ നഗരത്തിലെ ബാര് ഹോട്ടലില് ചതയദിനത്തിലായിരുന്നു സംഭവം. തൊടുപുഴ ബ്ലോക്ക് കമ്മിറ്റിയുടെ നേതൃത്വത്തില് നടത്തിയ അന്വേഷണത്തില് ഡിവൈഎഫ്ഐ പ്രവര്‍ത്തകര്‍ക്ക് ആക്രമണത്തില് പങ്കുണ്ടെന്ന് വ്യക്തമായി. ഇതിന്റെ അടിസ്ഥാനത്തിലാണ് ഇരുവരെയും പുറത്താക്കിയതെന്ന് ബ്ലോക്ക് സെക്രട്ടറി അരുണ് പറഞ്ഞു.സംഭവത്തിന്റെ സിസിടിവി ദൃശ്യങ്ങളും പുറത്തായിരുന്നു.\nപൊലീസുകാരൻ വനിതാ എസ്.ഐയെ അപമാനിക്കാൻ ശ്രമിച്ചു !\nമുത്തശ്ശിയെ തീകൊളുത്തി കൊലപ്പെടുത്താന് ശ്രമം;യുവാവ് അറസ്റ്റില്\nസഹോദരെ കിണറ്റിലെറിഞ്ഞ് 18കാരിയെ കൂട്ടബലാത്സംഗം ചെയ്തു\nവിദേശ രാജ്യങ്ങളില് കൊവിഡ് വ്യാപനം കുറയുന്നില്ല; തകര്‍ക്കുന്നത് ഇന്ത്യന് ഐടി കമ്പനികളെ


sabarimala-road-renovation | അഴുതക്കടവ് മുതൽ ചെറിയാനവട്ടം വരെയുള്ള പരമ്പരാഗത കാനന പാതയിൽ തീർത്ഥാടകർക്കായി ഒരുക്കുക വിപുലമായ സൗകര്യങ്ങൾ; 21 കിലോമീറ്റർ പാതയിൽ എട്ട് സ്ഥലങ്ങളിൽ സേവന കേന്ദ്രങ്ങൾ; സുരക്ഷ ഉറപ്പാക്കാൻ എലിഫന്റ് സ്‌ക്വാഡും - MarunadanMalayalee.com\nഅഴുതക്കടവ് മുതൽ ചെറിയാനവട്ടം വരെയുള്ള പരമ്പരാഗത കാനന പാതയിൽ തീർത്ഥാടകർക്കായി ഒരുക്കുക വിപുലമായ സൗകര്യങ്ങൾ; 21 കിലോമീറ്റർ പാതയിൽ എട്ട് സ്ഥലങ്ങളിൽ സേവന കേന്ദ്രങ്ങൾ; സുരക്ഷ ഉറപ്പാക്കാൻ എലിഫന്റ് സ്‌ക്വാഡും\nOctober 23, 2019 | 08:17 AM IST | Permalink\nതിരുവനന്തപുരം: ശബരിമല തീർത്ഥാടകർക്കായി അഴുതക്കടവ് മുതൽ ചെറിയാനവട്ടം വരെയുള്ള 21 കി.മീ പരമ്പരാഗത പാത നവീകരിച്ചതായി വനംവകുപ്പ്. തീർത്ഥാടകരുടെ സുരക്ഷയും സൗകര്യങ്ങളും ഒരുക്കിയാണ് പാത തുറന്നു നൽകുക. പാതായിലെ കാട്ടാന ശല്യം നേരിടാൻ എലിഫന്റ് സ്‌ക്വാഡിനെ ഉൾപ്പെടെ പാതയിൽ സജ്ജമാക്കും. 2017-18 വർഷത്തിൽ 10 ലക്ഷത്തോളം തീർത്ഥാടകർ ഈ പാത ഉപയോഗപ്പെടുത്തിയിരുന്നു.\nതീർത്ഥാടകരുടെ സൗകര്യാർത്ഥം പാതയിൽ 8 സ്ഥലങ്ങളിൽ സേവനകേന്ദ്രങ്ങൾ തുറക്കും. അഴുതക്കടവ്, കല്ലിടാംകുന്ന്, വള്ളിത്തോട്, വെള്ളാരംചെറ്റ, പുതുശേരി, കരിമല, വലിയാനവട്ടം, ചെറിയാനവട്ടം എന്നിവിടങ്ങളിലാണു സേവനകേന്ദ്രങ്ങൾ. ഇവിടെ സൗജന്യമായി ചുക്കുവെള്ളവും ലഘുഭക്ഷണവും ഡോക്ടർമാരുടെ സേവനവും ലഭിക്കും.\nമറ്റൊരു പരമ്പരാഗത പാതയായ സത്രംഉപ്പുപാറ സന്നിധാനം വഴിയിലെ 12 കി.മീ ദൂരത്തിലും ആവശ്യമായ സൗകര്യങ്ങൾ ഒരുക്കുമെന്നു മന്ത്രി കെ. രാജു അവലോകന യോഗത്തിനു ശേഷം പറഞ്ഞു. പമ്പയിലും വനംവകുപ്പ് സൗകര്യങ്ങൾ ഏർപ്പെടുത്തും. മുൻവർഷങ്ങളിലെ പോലെ പ്ലാസ്റ്റിക് രഹിതമായിരിക്കും ഇത്തവണയും തീർത്ഥാടന കാലം. അടിയന്തര സാഹചര്യങ്ങൾ നേരിടാൻ കൂടുതൽ ഉദ്യോഗസ്ഥരെ സന്നിധാനത്തു വിന്യസിക്കും.


"ഇന്ത്യക്കാർ പുറത്ത്, പരദേശികൾ അകത്ത്": പൗരത്വ രജിസ്റ്ററിനെ വിമർശിച്ച് മുൻ മുഖ്യമന്ത്രി തരുൺ ഗോഗോയ്\nസർക്കാർ പ്രസിദ്ധീകരിച്ച പൗരത്വ രജിസ്റ്റർ പ്രകാരം ഇന്ത്യൻ പൗരന്മാർ പുറത്തും പരദേശികൾ അകത്തുമായ സ്ഥിതിയാണെന്ന് മുൻ അസം മുഖ്യമന്ത്രി തരുൺ ഗോഗോയ്. ലക്ഷക്കണക്കിന് ഇന്ത്യൻ പൗരന്മാര് രജിസ്റ്ററിൽ ഉൾപ്പെടാതെ പോയിട്ടുണ്ടെന്ന് അദ്ദേഹം ആരോപിച്ചു. ബംഗാളി ഹിന്ദുക്കളാണ് ഇങ്ങനെ ഒഴിവാക്കപ്പെട്ടവരിൽ അധികവുമെന്ന് അദ്ദേഹം പറഞ്ഞു.\nഎന്താണ് ദേശീയ പൗരത്വ രജിസ്റ്ററിൽ സംഭവിച്ചതെന്ന് ബിജെപി പറയണമെന്ന് തരുൺ ഗോഗോയ് ആവശ്യപ്പെട്ടു. എൻഡിടിവിക്ക് നൽകിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത്. 19 ലക്ഷത്തോളമാളുകളാണ് ഇന്ത്യൻ പൗരന്മാരല്ലെന്നു കണ്ട് ദേശീയ പൗരത്വ രജിസ്റ്ററിൽ നിന്ന് നീക്കം ചെയ്യപ്പെട്ടിരിക്കുന്നത്.\nഅപ്പീൽ നൽകാനുള്ള അവസരം എല്ലാവർക്കുമുണ്ടായിരിക്കും. 120 ദിവസത്തിനുള്ളിൽ അപ്പീൽ നൽകാവുന്നതാണ്. നേരത്തെ അറുപത് ദിവസത്തിനുള്ളിൽ അപ്പീൽ നൽകണമെന്നാണ് ആവശ്യപ്പെട്ടിരുന്നത്.\nദേശീയ പൗരത്വ രജിസ്റ്റർ വഴി സംസ്ഥാനത്തെ നിയമവിരുദ്ധ താമസക്കാരെ നീക്കം ചെയ്യാമെന്ന പ്രതീക്ഷ നഷ്ടപ്പെട്ടെന്ന് പറഞ്ഞ് അസമിലെ മുതിർന്ന നേതാവും ബിജെപി മന്ത്രിയുമായ ഹിമന്ത ശര്‍മയും രംഗത്തുണ്ട്. ഹിന്ദുക്കളെ മനപ്പൂർവ്വം രാജ്യത്തു നിന്നും ഓടിക്കുന്നതാണ് ഇപ്പോഴത്തെ പട്ടികയെന്ന് അദ്ദേഹം ആരോപിച്ചു. നിലവിലെ രൂപത്തിൽ പൗരത്വ രജിസ്റ്റർ നടപ്പാക്കിയാൽ നിരവധി ഇന്ത്യൻ പൗരന്മാരും രാജ്യത്തിനു പുറത്താകുമെന്ന് അദ്ദേഹം വ്യക്തമാക്കി.


കോഴിക്കോട് ജില്ല ഓറഞ്ച് സോണിൽ ആയതോടെ ഞായാറാഴ്ച കടകളിൽ വലിയ തിരക്ക്. മൊബൈൽ ഫോൺ കടകളിലാണ് ആളുകൾ കൂടുതലായി എത്തിയത്. പലയിടങ്ങളിലും പൊലീസ് നേരിട്ടെത്തി തിരക്ക് നിയന്ത്രിച്ചു.\nകഴിഞ്ഞ ആഴ്ചകളിലെല്ലാം കോഴിക്കോട് ജില്ല റെഡ് സോൺ പരിധിയിൽ ആയിരുന്നു. എന്നാൽ ഓറഞ്ച് സോണിലേക്ക് മാറിയതിന് ശേഷമുള്ള ആദ്യ ഞായറാഴ്ച കോഴിക്കോട് നഗരത്തിൽ നല്ല തിരക്ക് അനുഭവപ്പെട്ടു. മൊബൈൽ ഫോണ് കടകളിലായിരുന്നു തിരക്ക് കൂടുതൽ. പഴയ ഫോൺ സർവീസ് ചെയ്യാനും പുതിയ ഫോൺ വാങ്ങാനുമെല്ലാം ആളുകൾ കടകൾക്ക് മുൻപിൽ ക്യൂ നിന്നു.\nതിരക്ക് നിയന്ത്രിക്കാൻ പലയിടങ്ങളിലും പൊലീസ് രംഗത്തെത്തി. കടകളിൽ എത്തുന്നവരും ജീവനക്കാരും മാസ്കും സാനിറ്റൈസറും ഉപയോഗിക്കുന്നുണ്ടെങ്കിലും സാമൂഹിക അകലം പാലിക്കപ്പെടുന്നില്ല. അതേസമയം ഓറഞ്ച് സോണുകളിൽ കൂടുതൽ ഇളവുകൾ പ്രഖ്യാപിച്ചിട്ടുണ്ടെങ്കിലും മൊബൈൽ ഷോപ്പുകൾ ഞായറാഴ്ച ഒഴികയുള്ള ദിവസങ്ങളിൽ തുറക്കാമോ എന്ന കാര്യത്തിൽ വ്യാപാരികൾക്ക് ഇപ്പോഴും ആശയക്കുഴപ്പമുണ്ട്.\nസംസ്ഥാനത്ത് ഇന്നലെ രണ്ട് പേർക്കു കൂടി കൊവിഡ് 19 സ്ഥിരീകരിച്ചിരുന്നു. വയനാട്, കണ്ണൂർ എന്നിവിടങ്ങളിലാണ് കൊവിഡ് സ്ഥിരീകരിച്ചത്. എട്ട് പേർ രോഗമുക്തി നേടി. കണ്ണൂരിൽ ആറും ഇടുക്കിയിൽ രണ്ട് പേരുമാണ് രോഗമുക്തി നേടിയത്. 499 പേർക്കാണ് ഇതുവരെ രോഗം സ്ഥിരീകരിച്ചത്. ഇതിൽ 96 പേരാണ് നിലവിൽ ചികിത്സയിൽ കഴിയുന്നത്. 21,891 പേർ നിരീക്ഷണത്തിലുണ്ട്. ഇതിൽ 21,494 പേർ വീടുകളിലും 410 പേർ ആശുപത്രിയിലുമാണ് ചികിത്സയിൽ കഴിയുന്നത്.\nStory Highlights: Calicut district orange zone rush in shop\nRead more on: calicut | coronavirus | Lockdown


അഭയ കേസില് വിധി; പ്രതികള് കുറ്റക്കാര് | Newsthen l The news interactive\nHome/NEWS/അഭയ കേസില് വിധി; പ്രതികള് കുറ്റക്കാര്\nഅഭയ കേസില് വിധി; പ്രതികള് കുറ്റക്കാര്\nNews Then Send an email December 22, 2020\n28 വര്‍ഷത്തെ നീണ്ട പോരാട്ടത്തിനൊടുവില് അഭയ കേസില് വിധി പ്രസാതാവിച്ചു. പ്രതികള് കുറ്റക്കാര് എന്നാണ് വിധി വന്നിരിക്കുന്നത്. ഫാദര് തോമസ് കോട്ടൂരും സിസ്റ്റര് സെഫിയും കുറ്റക്കാരെന്നാണ് വിധി പുറപ്പെടുവിച്ചിരിക്കുന്നത്.\nതിരുവനന്തപുരം സിബിഐ പ്രത്യേക കോടതി സിബിഐ ജഡ്ജി ജെ. സനല്‍കുമാര് വിധി പ്രസ്താവിച്ചത്. ഫാദര് തോമസ് കോട്ടൂരിനെതിരെ കൊലപാതകം, അതിക്രമിച്ച് കടക്കല് എന്നീ കുറ്റവും സിസ്റ്റര് സെഫിക്കെതിരെ കൊലപാതകം,തെളിവ് നശിപ്പിക്കല് എന്ന കുറ്റവുമാണ് ചുമത്തിയിരിക്കുന്നത്. പ്രോസിക്യൂഷന് സാക്ഷി മൊഴികള് ശക്തമെന്ന് കോടതി ചൂണ്ടിക്കാട്ടി. ശിക്ഷാവിധി നാളെ പുറപ്പെടുവിക്കും. നീണ്ട 28 വര്‍ഷത്തെ പോരാട്ടത്തിനൊടുവിലാണ് സിസ്റ്റര് അഭയ് കേസില് വിധി പ്രസ്താവിച്ചത്.


ഇന്നു മുതൽ റേഷൻ വിതരണത്തിന് പ്രത്യേക ക്രമീകരണം; ഏഴു ജില്ലകളിൽ ഉച്ചയ്ക്ക് ശേഷം. - latest news of kerala| online malayalam news|loudspeakeronline\nതിരുവനന്തപുരം : സെര്‍വര് തകരാര് മൂലം പ്രതിസന്ധിയിലായ റേഷന് വിതരണം പുനരാരംഭിക്കുന്നതിന് സര്‍ക്കാര് പ്രത്യേക സംവിധാനം ഏര്‍പ്പെടുത്തി. ഇതനുസരിച്ച് റേഷന് കടകളുടെ പ്രവര്‍ത്തന സമയം പുനഃക്രമീകരിച്ചതായി ഭക്ഷ്യമന്ത്രി ജി ആര് അനില് അറിയിച്ചു. ഇന്നു മുതല് ഈ മാസം 18 വരെയാണ് പുതിയ ക്രമീകരണം. ഏഴു ജില്ലകളില് റേഷന് കടകള് പകല് 8.30 മുതല് 12 വരെയും എറണാകുളം അടക്കം മറ്റു ജില്ലകളില് വൈകിട്ട് 3.30 മുതല് 6.30 വരെയുമാണ് പ്രവര്‍ത്തിക്കുക. മലപ്പുറം, തൃശൂര്, പാലക്കാട്, കൊല്ലം, ആലപ്പുഴ, പത്തനംതിട്ട, വയനാട് ജില്ലകളിലാണ് രാവിലെ റേഷന് കടകള് പ്രവര്‍ത്തിക്കുക. എറണാകുളം, കോഴിക്കോട്, തിരുവനന്തപുരം, കണ്ണൂര്, കോട്ടയം, കാസര്‍കോട്, ഇടുക്കി ജില്ലകളില് വൈകീട്ട് 3.30 മുതല് 6.30 വരെയും കടകള് തുറന്ന് പ്രവര്‍ത്തിക്കും. സെര്‍വര് തകരാറിനെത്തുടര്‍ന്ന് കഴിഞ്ഞ അഞ്ചുദിവസമായി റേഷന് വിതരണം തടസ്സപ്പെട്ടിരുന്നു.\nഇതേത്തുടര്‍ന്ന് പലയിടത്തും സംഘര്‍ഷവും ഉടലെടുത്തിരുന്നു. ഹൈദരാബാദിലെ എന്‍ഐസി സെര്‍വറിലൂടെയാണ് ഇ പോസ് മെഷീന്റെ വിവര വിശകലനം നടക്കുന്നത്. സെര്‍വര്‍ശേഷിയുടേതാണ് പ്രശ്‌നങ്ങള്. ഇത് ഭാഗികമായി പരിഹരിച്ചിട്ടുണ്ട്. ഇനി തടസ്സമുണ്ടാകാതിരിക്കാനാണ് ക്രമീകരണമെന്നും മന്ത്രി പറഞ്ഞു. ബുധനാഴ്‌ച 2.57 ലക്ഷം കാര്‍ഡുടമകള് റേഷന് വാങ്ങിയതായും മന്ത്രി അറിയിച്ചു.\n14 തദ്ദേശസ്ഥാപനങ്ങളിൽ ചൊവ്വ, ബുധൻ ദിവസങ്ങളിൽ മൊബൈൽ കോവിഡ്...\nകുടുംബ വഴക്കിനെത്തുടര്‍ന്ന് കോട്ടയത്ത് ഭര്‍ത്താവ് ഭാര്യയെ...


ഡൽഹിയിൽ മൂന്നു മലയാളികൾ കോവിഡ് ബാധിച്ച് മരിച്ചു | COVID\nന്യൂഡൽഹി: കൊറോണ വൈറസ് രോഗം ബാധിച്ച് ഡൽഹിയിൽ മൂന്നു മലയാളികൾ മരിച്ചു. തിരുവനന്തപുരം വർക്കല ഹരിതപുരം അയിരൂർ ഡെയ്സി കോട്ടേജിൽ ലിസി രാജൻ, അങ്കമാലി താബോർ തേലപ്പിള്ളി വീട്ടിൽ ടി.എ. ജോബി (48), സേവ്യർ ലൂയിസ് (64) എന്നിവരാണു കോവി‍ഡ് ബാധിച്ച് മരിച്ചിരിക്കുന്നത്. ലിസിയുടെ ഭർത്താവ് രാജൻ ഗ്രേഷ്യസ് ഞായറാഴ്ചയും ജോബിയുടെ പിതാവ് ടി.വി. ആൻറണി കഴിഞ്ഞ വ്യാഴാഴ്ചയും കോവിഡ് ബാധിച്ചു മരണപ്പെട്ടു.\nകൊറോണ വൈറസ് രോഗം ബാധിച്ചു ശാന്തി മുകുന്ദ് ആശുപത്രിയിൽ ചികിത്സയിൽ കഴിയുന്നതിനിടെയാണു ലിസി രാജനും മരിച്ചത്. ഭർത്താവ് രാജനും ഇവിടെ ചികിത്സയിലായിരുന്നു. ഡൽഹി എ.എസ്.എൻ സീനിയർ സെക്കൻഡറി സ്കൂളിലെ നഴ്സായിരുന്നു ലിസി. മകൻ: കെന്നി ഗ്രേഷ്യസ് (കാമറാമാന്, ജയ് ഹിന്ദ് ടിവി ഡൽഹി). മരുമകള്: അനു.\nഗാസിയാബാദ് ദിൽഷാദ് എക്സ്റ്റൻഷൻ-2ൽ താമസിച്ചിരുന്ന ടി.എ. ജോബി (സ്വകാര്യ ആശുപത്രിയിൽ ചികിത്സയിലിരിക്കെയാണു മരണപ്പെട്ടത്. പിതാവ് ടി.വി. ആൻറണി ദിവസങ്ങൾക്കു മുമ്പാണ് മരിച്ചത്. അമ്മ: മേരി ആൻറണി. ഭാര്യ: മിനി ജോബി. മക്കൾ: ജെറിൻ, കെവിൻ.\nമയൂർ വിഹാർ ഫേസ്-3 പോക്കറ്റ് ബി8 ഫ്ലാറ്റ് നമ്പർ 14ഇയിൽ സേവ്യർ ലൂയിസ് (64) കോവിഡ് ബാധിതനായി ചികിത്സയിലായിരുന്നു. ഭാര്യ: വിമലാ സേവ്യർ. മക്കൾ: സാവിലോ, സിൻഡ്രല.\nകമൽ, ഫഹദ്, ,ഒപ്പം വിജയ് സേതുപതി? ലോകേഷ് കനകരാജ് ചിത്രം ചിത്രീകരണത്തിന് മുന്നേ വാർത്തകളിൽ ഇടം പിടിക്കുന്നു\nരണ്ടാം തവണയും കോവിഡ് ബാധിച്ച മൈക്ക് ഹസി രോഗമുക്തനായി\nMay 14, 2021, 11:20 pm IST\nസ്പുട്‌നിക് വാക്‌സിന്റെ വില പുറത്തുവിട്ട് ഡോ.റെഡ്ഡീസ് ലബോറട്ടറി\nMay 14, 2021, 03:33 pm IST


ഷാരൂഖ് ഖാനും അജയ് ദേവ്ഗനും ട്വീറ്റ് ചെയ്തുകൊണ്ടാണ് മുകേഷ് ഖാന ഇത് പറഞ്ഞത്\nHome/entertainment/ഷാരൂഖ് ഖാനും അജയ് ദേവ്ഗനും ട്വീറ്റ് ചെയ്തുകൊണ്ടാണ് മുകേഷ് ഖാന ഇത് പറഞ്ഞത്\nടിവിയുടെ സൂപ്പർസ്റ്റാറും ബോളിവുഡ് നടനുമായ മുകേഷ് ഖന്ന നിരവധി വിവാദങ്ങളിൽ പരസ്യമായി സംസാരിക്കുന്നു. അടുത്തിടെ മുകേഷ് ഖന്ന വീണ്ടും സോഷ്യൽ മീഡിയയിലൂടെ ഒരു പുതിയ വിഷയം ഉന്നയിച്ചിരുന്നു. ബോളിവുഡ് താരങ്ങളായ അജയ് ദേവ്ഗൺ, ഷാരൂഖ് ഖാൻ എന്നിവരെ മുകേഷ് ഖന്ന ട്വീറ്റ് ചെയ്തു. അദ്ദേഹം തന്റെ യൂട്യൂബ് ചാനലിൽ ഒരു വീഡിയോ പങ്കിട്ടു, ‘ഉയർന്ന ആളുകൾ’ കുറഞ്ഞ ചോയ്സ് ‘എന്ന ടാഗ് ലൈനിനെക്കുറിച്ച് ഒരു പുതിയ പ്രശ്നം ഉന്നയിച്ചു.\nപണത്തിനുവേണ്ടി! അവ അവരുടെ അക്ക accounts ണ്ടുകളിൽ പൂരിപ്പിക്കുന്നു, അവ കഴിക്കുന്നു, ആരോഗ്യത്തിനും നാവിനും നല്ലതാണെന്ന് അവർ കരുതുന്നു! എനിക്കറിയില്ല. ഈ ദോഷകരമായ ഉൽ‌പ്പന്നങ്ങളെ പരസ്യമായി മഹത്വവത്കരിക്കുന്ന ഓരോ നക്ഷത്രത്തിനും ഉത്തരം നൽകേണ്ടതുണ്ട്.ഗാനങ്ങൾ ആലപിക്കുക. കാണുക. https://t.co/BsazTL3qeW\n– മുകേഷ് ഖന്ന (@actmukeshkhanna) 2020 ഡിസംബർ 29\nമുകേഷ് ഖന്ന (മുകേഷ് ഖന്ന) ട്വീറ്റ് ചെയ്തു, ‘നാവിനെക്കുറിച്ച് സംസാരിക്കുക കുസാരി, ഉയർന്ന ആളുകളുടെ തിരഞ്ഞെടുപ്പ്, ഞാൻ അങ്ങനെയല്ല, ഞാൻ എന്താണ് എല്ലാ മനുഷ്യരുടെയും മനുഷ്യൻ’? ആളുകളെ ആശയക്കുഴപ്പത്തിലാക്കുന്നതിനുള്ള അപകടകരമായ മാർഗം! ദോഷകരമായ വസ്തുക്കളുടെ നാടകീയമായ പ്രചാരണം! ആരും അത് തടയുന്നില്ല. ഭക്ഷിക്കുന്നവനോ പബ്ലിസിസ്റ്റോ സർക്കാരോ അല്ല. ആരുടെ പിതാവിന് എന്ത് സംഭവിക്കും? ട്വീറ്റ് പങ്കിട്ടതിനൊപ്പം മുകേഷ് ഖന്നയും ഒരു ഫോട്ടോ പങ്കുവച്ചിട്ടുണ്ട്. ഫോട്ടോയ്ക്ക് എഡിന്റെ പോസ്റ്റർ ഉണ്ട്, കൂടാതെ അജയ് പരസ്യ ഉൽപ്പന്നത്തിന്റെ ടാഗ്‌ലൈനും ഉപയോഗിച്ചിട്ടുണ്ട്.\n“നാവ് സംസാരിക്കുക കേസാരി, ഉയർന്ന ആളുകളുടെ തിരഞ്ഞെടുപ്പ്, ഞാൻ ഇതുപോലെയാകില്ല, ഞാൻ എല്ലാ സീസണുകളിലും പ്രവർത്തിക്കുന്നു”. ഇതെല്ലാം എന്താണ്? ആളുകളെ ആശയക്കുഴപ്പത്തിലാക്കുന്നതിനുള്ള അപകടകരമായ മാർഗം! ഹാനികരമായ വസ്തുക്കളുടെ നാടകീയമായ പ്രചാരണം! ആരും അത് തടയുന്നില്ല. ഹീറ്ററോ പബ്ലിഷിസ്റ്റോ സർക്കാരോ അല്ല. ആരുടെ പിതാവിന് എന്ത് സംഭവിക്കും? pic.twitter.com/FLryMnCEsB\nമുകേഷ് ഖന്ന മറ്റൊരാൾ ട്വീറ്റ് ചെയ്യുകയും ഒരു വീഡിയോയിൽ അവനുമായി പങ്കിടുകയും ചെയ്യുന്നു. പണത്തിനുവേണ്ടിയാണ് അദ്ദേഹം അത് എഴുതിയത്! അവർ അവ കഴിക്കുന്നു, ആരോഗ്യത്തിനും നാവിനും നല്ലതാണെന്ന് കരുതുന്നു! എനിക്കറിയില്ല. ഈ ദോഷകരമായ ഉൽ‌പ്പന്നങ്ങളെ പരസ്യമായി മഹത്വവത്കരിക്കുന്ന ഓരോ നക്ഷത്രത്തിനും ഉത്തരം നൽകേണ്ടതുണ്ട്. സ്തുതിഗീതങ്ങൾ ആലപിക്കുക. നോക്കൂ.\nREAD കത്രീന കൈഫും വിക്കി ക aus ശലും പുതുവർഷത്തിൽ ഒരുമിച്ച് കണ്ടു\nബോളിവുഡിലെ ശമ്പള തുല്യതയെക്കുറിച്ച് കരീന കപൂർ ചോദിച്ചപ്പോൾ തന്നിൽ നിന്ന് ധാരാളം പണം വാങ്ങിയെന്ന് അനിൽ കപൂർ\nസുതപ സിക്ദാർ ഭർത്താവ് ഇർഫാൻ ഖാനെ ഓർമ്മിക്കുന്നു, ഫേസ്ബുക്കിൽ ഒരു വൈകാരിക കുറിപ്പ് പങ്കിട്ടു | സുതപ സിക്ദാറിന്റെ ഭർത്താവ് ഇർഫാൻ ഖാന് വൈകാരിക കുറിപ്പ് എഴുതി\nപ്രശസ്ത ഹരിയാൻവി നർത്തകി ഗായിക സപ്‌ന ചൗധരി ബേബി ബോയിയെ അനുഗ്രഹിച്ചു


ഞാന് ഡോക്ടര് മോന്‍സന്റെ പേഷ്യന്റ് ആയിരുന്നു; ഭേദമാകാത്ത രോഗം ചികിത്സിച്ച് സുഖമാക്കി : നടി ശ്രുതി ലക്ഷ്മി - OMF Media Live\nCelebrities Celebrity News ഞാന് ഡോക്ടര് മോന്‍സന്റെ പേഷ്യന്റ് ആയിരുന്നു; ഭേദമാകാത്ത രോഗം ചികിത്സിച്ച് സുഖമാക്കി : നടി ശ്രുതി...\nഞാന് ഡോക്ടര് മോന്‍സന്റെ പേഷ്യന്റ് ആയിരുന്നു; ഭേദമാകാത്ത രോഗം ചികിത്സിച്ച് സുഖമാക്കി : നടി ശ്രുതി ലക്ഷ്മി\nതട്ടിപ്പു കേസില് അറസ്റ്റിലായ മോന്‍സന് മാവുങ്കലുമായി ബന്ധമുണ്ടെന്ന പ്രചരണങ്ങള് തള്ളി നടി ശ്രുതി ലക്ഷ്മി. പ്രവാസി മലയാളി അസോസിയേഷനുമായി ബന്ധപ്പെട്ട ചില നൃത്തപരിപാടികളുമായി സഹകരിച്ചത് മാത്രമാണ് തനിക്ക് മോൻസണുമായുള്ള അടുപ്പമെന്നും ശ്രുതി ലക്ഷ്മി പറഞ്ഞു. ഡോക്ടര് എന്ന നിലയിലാണ് മോന്‍സനെ പരിചയപ്പെട്ടതെന്നും അയാള് തട്ടിപ്പുകാരനാണെന്ന വാര്‍ത്തകള് കേട്ടപ്പോള് ഞെട്ടിയെന്നും ശ്രുതി ലക്ഷ്മി പ്രതികരിച്ചു.\nഒരു ഡോക്ടർ എന്ന നിലയിൽ മോൻസൺ തന്നെ ചികിത്സിച്ചിട്ടുണ്ടായിരുന്നെന്നും മോൻസണിന്റെ ചികിത്സാ തനിക്ക് ഏറെ പ്രയോജനം ചെയ്തതായും താരം വ്യക്തമാക്കി ‘ചെന്നൈയില് ഒരു തമിഴ് സീരിയലിന്റെ ഷൂട്ടില് ആയിരുന്നു. അവിടെനിന്നു തിരികെ എത്തിയപ്പോഴാണ് വാര്‍ത്തകള് അറിയുന്നത്. അത് കേട്ട ഷോക്കില് നിന്നു ഞാന് ഇപ്പോഴും മുക്തയായിട്ടില്ല. മോന്‍സന് മാവുങ്കലിനെ ഒരു പരിപാടിക്കിടെയാണ് പരിചയപ്പെട്ടത്. ആ പരിപാടിയില് എന്റെ അമ്മയും സഹോദരിയുമായിരുന്നു പോയത്.\nഅതിനു ശേഷം പ്രവാസി മലയാളിയുടെ പരിപാടികളുടെ ഡാന്‍സ് പ്രോഗ്രാം എന്റെ ടീമിനെ ആണ് ഏല്‍പിച്ചിരുന്നത്. അങ്ങനെ കുറച്ച് നൃത്ത പരിപാടികള് അദ്ദേഹത്തിനു വേണ്ടി ചെയ്തിട്ടുണ്ട്. ചേര്‍ത്തലയില് നടന്ന ഒരു മെഗാ ഇവന്റില് എം.ജി. ശ്രീകുമാറിന്റെയും റിമി ടോമിയുടെയും ഗാനമേളയും എന്റെ ടീമിന്റെ ഡാന്‍സ് പരിപാടിയും ഒക്കെ ഉണ്ടായിരുന്നു. അന്ന് അവിടെ ഒരുപാട് താരങ്ങള് വന്നിരുന്നു. അതിനു ശേഷം അദ്ദേഹത്തിന്റെ പിറന്നാള് ആഘോഷത്തിനും വിളിച്ചു.\nഅത് കോവിഡ് സമയത്ത് ആയതിനാല് അധികം ആര്‍ട്ടിസ്റ്റുകളൊന്നും ഇല്ലാതെ ഞാനും ചേച്ചിയും മറ്റു കുറച്ചുപേരുമാണ് നൃത്തം ചെയ്തത്. ആ വിഡിയോ ആണ് ഇപ്പോള് വളരെ മോശമായി പ്രചരിച്ചുകൊണ്ടിരിക്കുന്നത്. നമ്മളെ ഒരു സിനിമയ്‌ക്കോ പരിപാടിക്കോ വിളിക്കുമ്പോള് അവരുടെ ബാക്ക്ഗ്രൗണ്ട് ചികയേണ്ട ആവശ്യമില്ലല്ലോ. എല്ലാവരോടും വളരെ നന്നായിട്ടു പെരുമാറിയിട്ടുള്ള ആളാണ് മോന്‍സന് മാവുങ്കല്. പരിപാടികള്‍ക്ക് പേയ്‌മെന്റ് കൃത്യമായി തരും. ആര്‍ട്ടിസ്റ്റുകള് അതു മാത്രമല്ലേ നോക്കാറുള്ളൂ.\nഞാന് ഒരു പരിപാടിക്ക് പോകുമ്പോള് പ്രതിഫലത്തേക്കാള് കൂടുതല് സുരക്ഷിതമായി തിരികെ വീട്ടില് എത്തുക എന്നുള്ളതിനാണ് മുന്‍ഗണന കൊടുക്കുന്നത്. ആ സുരക്ഷിതത്വം അവിടെ കിട്ടിയിരുന്നു. താന് ഡോക്ടറിന്റെ പേഷ്യന്റ് ആയിരുന്നെന്ന് ശ്രുതി പറയുന്നു. അലോപ്പേഷ്യ എന്ന അസാധാരണ മുടി കൊഴിച്ചില് ഒരുപാട് ആശുപത്രികളില് ചികിത്സിച്ചിട്ടും മാറിയില്ല. എന്നാല് അദ്ദേഹം മരുന്നു തന്നപ്പോള് അതു മാറി. അത് എനിക്ക് വളരെ ആശ്വാസം തന്ന കാര്യമായിരുന്നു. ഡോക്ടര് എന്തു മരുന്ന് തന്നാലും അത് നല്ല ഇഫക്ടീവ് ആയിരുന്നു.\nപക്ഷേ അദ്ദേഹം ഡോക്ടറല്ല എന്ന വാര്‍ത്ത തന്നെ ഞെട്ടിച്ചിരിക്കുകയാണെന്നും ശ്രുതി പറയുന്നു.എല്ലാവരോടും വളരെ നല്ല പെരുമാറ്റം ആയിരുന്നു. അദ്ദേഹവുമായി പണമിടപാടുകളോ പുരാവസ്തുക്കള് വാങ്ങുകയോ ചെയ്തിട്ടില്ല. തന്നെപ്പറ്റി ഇപ്പോള് പ്രചരിക്കുന്ന കഥകള് വാസ്തവ വിരുദ്ധമാണ്. ഒരു ആര്‍ട്ടിസ്റ്റ് എന്ന നിലയിലുള്ള ബന്ധമാണ് അദ്ദേഹവുമായി ഉണ്ടായിരുന്നത്. ചില ഓണ്‍ലൈന് മീഡിയ പ്രചരിപ്പിക്കുന്ന കഥകള് കേട്ടിട്ട് നല്ല വിഷമമുണ്ടെന്നും ശ്രുതി പറയുന്നു.\nPrevious articleയാത്രകളിൽ കൂടുതൽ ബോധവാന്മാരായി ഇരിക്കുക; ആഡംബര കപ്പലിൽ നിന്നും ഉണ്ടായ ഞെട്ടിക്കുന്ന ദുരനുഭവത്തെ കുറിച്ച് പ്രിയ മോഹൻ…\nNext articleഇതിന് ഞാൻ മാത്രമാണ് ഉത്തരവാദി, എല്ലാവരും ക്ഷമിക്കൂ; ദിവസങ്ങള് കഴിയുന്തോറും ഞാൻ വളരെ ലോ ആയി കൊണ്ടിരിക്കുകയാണ്…


റ്റി.പി.എം ചെന്നൈ സാർവ്വദേശീയ കണ്‍വൻഷൻ മാർച്ച് 10 മുതൽ – KE™\nLast updated Feb 25, 2021 317\nചെന്നൈ: ദി പെന്തെക്കൊസ്ത് മിഷൻ ചെന്നൈ സാർവ്വദേശീയ കണ്‍വൻഷനും ദൈവിക രോഗശാന്തി ശുശ്രൂഷയും മാർച്ച് 10 മുതൽ 14 വരെ ചെന്നൈ താമ്പരത്തിനു സമീപം ഇരുമ്പല്ലിയൂർ ദി പെന്തെക്കൊസ്ത് മിഷൻ സഭ ആസ്ഥനത്ത് നടക്കും.\nകേന്ദ്ര – സംസ്ഥാന സർക്കാരുകളുടെ കോവിഡ് മാനദണ്ഡപ്രകാരമാണ് യോഗങ്ങൾ ക്രമീകരിച്ചിരിക്കുന്നത്.\nസ്തോത്ര പ്രാർത്ഥന, സുവിശേഷ പ്രസംഗം, ബൈബിൾ ക്ലാസ്, പൊതുയോഗം, കാത്തിരിപ്പ് യോഗം, യുവജന മീറ്റിംഗ് എന്നിവ ഉണ്ടായിരിക്കും. ഞായറാഴ്ച രാവിലെ സംയുക്ത വിശുദ്ധ സഭായോഗവും വൈകിട്ട് പ്രത്യേക രോഗശാന്തി ശുശ്രൂഷയോടെ കൺവൻഷൻ സമാപിക്കും. ചീഫ് പാസ്റ്റർന്മാരും സെന്റർ പാസ്റ്റർന്മാരും വിവിധ യോഗങ്ങളിൽ പ്രസംഗിക്കും. സഭയുടെ സുവിശേഷ പ്രവർത്തകർ സംഗീത ശുശ്രൂഷയ്ക്ക് നേതൃത്വം നൽകും. പ്രസംഗം തത്സമയം ഇംഗ്ലീഷ്, തമിഴ്, മലയാളം, തെലുങ്ക്, കന്നഡ, ഹിന്ദി, പഞ്ചാബി, സിംഹള, നേപ്പാളി, നാഗാമിസ് ഭാഷകളിലേക്ക് പരിഭാഷപ്പെടുത്തും.\nമാർച്ച്9മുതൽ 10 വരെ ശുശ്രൂഷക സമ്മേളനവും മാർച്ച് 15 ന് പുതിയ ശുശ്രൂഷകരെ തിരഞ്ഞെടുക്കുന്ന ശുശ്രൂഷയും സഭയുടെ വാർഷിക ജനറൽബോഡി മീറ്റിങ്ങും നടക്കും.\nസാർവ്വദേശീയ കണ്‍വൻഷന്റെയും പ്രത്യേക ദൈവിക രോഗശാന്തി ശുശ്രൂഷയുടെയും അനുഗ്രഹത്തിനായി മുഴു ലോകത്തിലുമുള്ള റ്റി.പി.എം സഭകളിൽ മാർച്ച്6ശനിയാഴ്‌ച ഉപവാസ പ്രാർത്ഥനയും ചെന്നൈയിലെ സഭ ആസ്ഥനത്ത് ‘ഗ്രേസ് ഹാളില്’ കണ്‍വൻഷന്റെ ആരംഭ ദിവസം മുതൽ സമാപന ദിവസം വരെ 24 മണിക്കൂര് പ്രയർ ചെയിനും ഉപവാസ പ്രാർത്ഥനയും നടക്കും.\nചീഫ് പാസ്റ്റർ ഏബ്രഹാം മാത്യു, ഡെപൃൂട്ടി ചീഫ് പാസ്റ്റർ എം.റ്റി തോമസ്, അസോസിയറ്റ് ഡെപൃൂട്ടി ചീഫ് പാസ്റ്റർ ജി.ജെയം എന്നിവരും സഭയുടെ മറ്റു പ്രധാന ശുശ്രൂഷകരും കൺവൻഷനും നേതൃത്വം നൽകും. വിശ്വാസികളും ശുശ്രൂഷകരും ഉള്‍പ്പെട്ട വോളന്റയേഴ്സ് കണ്‍വൻഷനു വേണ്ട ക്രമീകരണങ്ങള് ഒരുക്കും.\nഗിൽഗാൽ വർഷിപ്പ് സെന്റർ, കലീന: മുഴുരാത്രി പ്രാർത്ഥന നാളെ ഫെബ്രുവരി 26 ന്\nഡോക്ടർ ഫിലിപ്പ് പി തോമസ് വേദപഠന ക്ലാസ്സ് എഡ്‌മെണ്ടനിൽ


Hurun Rich List 2021: Elon Musk tops in world and Mukesh Ambani tops in India - Malayalam Goodreturns\n» ഹുറൂണ് ഗ്ലോബല് റിച്ച് ലിസ്റ്റ് പുറത്ത്; ഒന്നാമന് ഉലോണ് മസ്‌ക് തന്നെ! മുകേഷിന്റെ സ്ഥാനം എട്ട്\nPublished: Tuesday, March 2, 2021, 14:04 [IST]\nലോകസമ്പന്നരുടെ ഹുറൂണ് ഗ്ലോബല് റിച്ച് ലിസ്റ്റ് 2021 പുറത്ത്. ആമസോണ് സ്ഥാപകന് ജെഫ് ബെസോസിനെ മറികടന്ന് ടെസ്ല സ്ഥാപകന് ഇലോണ് മസ്‌ക് ആണ് പട്ടികയില് ഒന്നാം സ്ഥാനത്ത് എത്തിയിരിക്കുന്നത്.\nആദ്യ പത്തില് ഇടം നേടിയ ഇന്ത്യക്കാരന് റിലയന്‍സ് ഇന്‍ഡസ്ട്രീസിന്റെ മുകേഷ് അംബാനിയാണ്. മുകേഷ് അംബാനി കഴിഞ്ഞാല് പട്ടികയില് ഇടം നേടിയിട്ടുള്ള ഇന്ത്യക്കാരന് ഗൗതം അദാനിയാണ്. വിശദാംശങ്ങള് നോക്കാം...\nബ്ലൂംബെര്‍ഗ് ബില്യണയര് ഇന്‍ഡക്‌സില് നേരത്തേ തന്നെ ലോക സമ്പന്നരില് ഒന്നാമനായ ആളാണ് ഇലോണ് മസ്‌ക്. ഇപ്പോള് ഹുറൂണ് റിച്ച് ലിസ്റ്റിലും ഒന്നാമതെത്തിയിരിക്കുകയാണ് മസ്‌ക്. 197 ബില്യണ് ഡോളര് ആണ് ഇലോണ് മസ്‌കിന്റെ ആസ്തി മൂല്യം.\nഒരു വര്‍ഷം കൊണ്ട് ഇലോണ് മസ്‌കിന്റെ ആസ്തി മൂല്യത്തില് ഉണ്ടായ വര്‍ദ്ധന കണ്ടാല് ആരും അമ്പരന്ന് പോകും. 328 ശതമാനം ആണ് ആസ്തി മൂല്യം വര്‍ദ്ധിച്ചിരിക്കുന്നത്. ടെസ്ലയുടെ ഓഹരി മൂല്യത്തില് ഉണ്ടായ കുതിപ്പാണ് മസ്‌കിനെ ലോക സമ്പന്നനാക്കിയത്.\nവര്‍ഷങ്ങളായി ലോക സമ്പന്ന പട്ടികയിലും ഹുറൂണ് റിച്ച് ലിസ്റ്റിലും ഒന്നാമനായി തുടരുകയായിരുന്നു ആമസോണ് സ്ഥാപകന്. എന്തായാലും ഇത്തവണ അദ്ദേഹത്തിന് രണ്ടാം സ്ഥാനം കൊണ്ട് തൃപ്തിപ്പെടേണ്ടി വന്നു. 189 ബില്യണ് ഡോളര് ആണ് ബെസോസിന്റെ ആസ്തി മൂല്യം. ഒരു വര്‍ഷം കൊണ്ട് 35 ശതമാനം വളര്‍ച്ച.\nഒരുഘട്ടത്തില് ലോക സമ്പന്നനായി വിലസിയിരുന്ന ആളാണ് മൈക്രോ സോഫ്റ്റ് സ്ഥാപകന് ബില് ഗേറ്റ്‌സ്. ഇത്തവണ ബില് ഗേറ്റ്‌സിന്റെ സ്ഥാനം നാലാമതാണ്. 110 ബില്യണ് ഡോളറാണ് ആസ്തിമൂല്യം. നാല് ശതമാനം വളര്‍ച്ചയേ ഒരു വര്‍ഷകൊണ്ട് ആസ്തിയില് ഉണ്ടായിട്ടുള്ളു. മൂന്നാം സ്ഥാനത്തുള്ളത് ബെര്‍നാര്‍ഡ് അര്‍ണോള്‍ട്ട് ആണ്.\nഫേസ്ബുക്ക് സ്ഥാപകന് മാര്‍ക്ക് സക്കര്‍ബര്‍ഗ് ആണ് പട്ടികയിലെ അഞ്ചാമന്. 101 ബില്യണ് ഡോളര് ആണ് ഇദ്ദേഹത്തിന്റെ ആസ്തി. ഒരു വര്‍ഷം കൊണ്ട് നേടിയത് 20 ശതമാനം വളര്‍ച്ചയാണ്. 100 ബില്യണ് ഡോളറിന് മുകളില് ആസ്തിമൂല്യം ഉള്ള അഞ്ച് പേരേ പട്ടികയില് ഉ്ള്ളൂ. വാരന് ബഫറ്റിന്റെ ആസ്തി 11 ശതമാനം കുറഞ്ഞ് 91 ബില്യണ് ഡോളര് ആയി.\nഅംബാനി തന്നെ മുന്നില്\nഹുറൂണ് റിച്ച് ലിസ്റ്റില് മുകേഷ് അംബാനിയുടെ സ്ഥാനം എട്ടാമതാണ്. 83 ബില്യണ് ഡോളറാണ് ആസ്തി മൂല്യം. ഇന്ത്യന് രൂപയില് പറഞ്ഞാല് 6.05 ലക്ഷം കോടി രൂപയില് അധികം. ഇന്ത്യയിലെ ഏറ്റവും വലിയ സമ്പന്നനും മുകേഷ് അംബാനി തന്നെയാണ്.\nഅദാനി ഗ്രൂപ്പിന്റെ ഉടമ ഗൗതം അദാനിയാണ് ഇന്ത്യയിലെ രണ്ടാമത്തെ സമ്പന്നന്. 32 ബില്യണ് ഡോളര് ആണ് ആസ്തി. ഇന്ത്യന് രൂപയില് കണക്കാക്കിയാല് 2.34 ലക്ഷം കോടി രൂപ. ആഗോള പട്ടികയില് 48-ാം സ്ഥാനത്താണ് അദാനിയുള്ളത്. ഇന്ത്യയിലെ മൂന്നാം സ്ഥാനം എച്ച്‌സിഎല് ഉടമകളായ ശിവ് നാടാര് ആന്റ് ഫാമിലി ആണ്.\nRead more about: jeff bezos mukesh ambani billionaire ജെഫ് ബെസോസ് മുകേഷ് അംബാനി കോടീശ്വരൻ\nHurun Rich List 2021: Elon Musk tops in world and Mukesh Ambani tops in India\nHurun Rich List 2021: Elon Musk tops in world and Mukesh Ambani tops in India.\nStory first published: Tuesday, March 2, 2021, 14:04 [IST]


എമര്‍ജന്‍സി റെസ്‌പോണ്‍സ് സപ്പോര്‍ട്ട് സിസ്റ്റം പ്രവര്‍ത്തനം തുടങ്ങി: പൊലീസ് ജനങ്ങള്‍ക്കൊപ്പം: മുഖ്യമന്ത്രി - Janayugom Online\nBy: Web Desk | Friday 16 August 2019 9:00 AM IST\nതിരുവനന്തപുരം: കഴിഞ്ഞ വര്‍ഷത്തെ പ്രളയത്തിലെന്നപോലെതന്നെ ഇപ്പോഴത്തെ വെള്ളപ്പൊക്കസമയത്തും കേരള പോലീസ് കാഴ്ചവെച്ചത് മഹത്തായ രക്ഷാപ്രവര്‍ത്തനമായിരുന്നു എന്ന് മുഖ്യമന്ത്രി പിണറായി വിജയന് പറഞ്ഞു. ദുരന്ത മേഖലകളില് മറ്റ് ഏജന്‍സികളോടൊപ്പം കേരള പോലീസ് നടത്തുന്ന പ്രവര്‍ത്തനങ്ങളെ അദ്ദേഹം അഭിനന്ദിച്ചു. എമര്‍ജന്‍സി റെസ്‌പോണ്‍സ് സപ്പോര്‍ട്ട് സിസ്റ്റം സംവിധാനത്തിന്റെ ഉദ്ഘാടനം തിരുവനന്തപുരത്ത് പോലീസ് ആസ്ഥാനത്ത് നിര്‍വ്വഹിക്കുകയായിരുന്നു അദ്ദേഹം. സംസ്ഥാന പോലീസ് മേധാവി ലോകനാഥ് ബെഹ്‌റയും മറ്റു ഉയര്‍ന്ന ഉദ്യോഗസ്ഥരും ചടങ്ങില് സന്നിഹിതരായിരുന്നു.\nപുതിയ സംവിധാനം നിലവില് വരുന്നതോടെ പൊതുജനങ്ങള്‍ക്ക് അടിയന്തിര സഹായം ലഭ്യമാക്കുന്നതിനുള്ള സംവിധാനത്തിന് ഏകീകൃത സ്വഭാവം കൈവരികയാണെന്ന് മുഖ്യമന്ത്രി ചൂണ്ടിക്കാട്ടി. ഇത് കേരളാ പോലീസിന്റെ ജനമൈത്രിയുടെ മുഖമാണ് കാണിക്കുന്നത്. ജനങ്ങളോടൊപ്പം എല്ലാ കാര്യത്തിനും പോലീസ് ഉണ്ടെന്ന സന്ദേശമാണ് ഈ സംവിധാനത്തിന്റെ ഫലപ്രാപ്തിയിലൂടെ പോലീസ് നല്‍കുന്നതെന്നും അദ്ദേഹം പറഞ്ഞു. കഴിഞ്ഞ വര്‍ഷത്തെ വെള്ളപ്പൊക്കകാലത്ത് കേരളാ പോലീസ് നടത്തിയ രക്ഷാദുരിതാശ്വാസപ്രവര്‍ത്തനങ്ങളുടെ അടിസ്ഥാനത്തില് തയ്യാറാക്കിയ പുസ്തകം ഏതാനും മത്സ്യത്തൊഴിലാളികള്‍ക്ക് നല്‍കി മുഖ്യമന്ത്രി പ്രകാശനം ചെയ്തു. പ്രളയകാലത്ത് നല്‍കിയ സേവനത്തിന് അവരെ ആദരിക്കുകയാണ് ഇതുവഴി പോലീസ് ചെയ്തതെന്ന് അദ്ദേഹം പറഞ്ഞു. അവരുടെ സാമൂഹിക പ്രതിബദ്ധതയ്ക്ക് അഭിനന്ദനം രേഖപ്പെടുത്തുന്നുവെന്നും പിണറായി വിജയന് പറഞ്ഞു.\nഎമര്‍ജന്‍സി റെസ്‌പോണ്‍സ് സപ്പോര്‍ട്ട് സിസ്റ്റത്തിന്റെ സേവനം വ്യാഴാഴ്ച മുതല് സംസ്ഥാനത്തൊട്ടാകെ ലഭ്യമായിത്തുടങ്ങി. 112 എന്ന ടോള്‍ഫ്രീ നമ്പറിലേക്ക് വിളിച്ചാല് എത്രയും പെട്ടെന്ന് സഹായം ലഭ്യമാക്കാന് കഴിയുന്ന രീതിയിലാണ് ഇതിന്റെ കണ്‍ട്രോള് റൂം തയ്യാറാക്കിയിരിക്കുന്നത്. അടിയന്തിരസഹായം ലഭ്യമാക്കുന്നതിന് രാജ്യവ്യാപകമായി ഒറ്റനമ്പര് ഏര്‍പ്പെടുത്തുന്നതിന്റെ ഭാഗമായാണ് കേരളത്തിലും ഈ സംവിധാനം നിലവില് വന്നത്. പുതിയ സംവിധാനത്തില് ഇത്തരം എല്ലാ ആവശ്യങ്ങള്‍ക്കും 112 എന്ന ടോള്‍ഫ്രീ നമ്പര് ഡയല് ചെയ്താല് മതിയാകും. പോലീസ് ആസ്ഥാനത്ത് 24 മണിക്കൂറും പ്രവര്‍ത്തിക്കുന്ന കമാന്‍ഡ് സെന്ററില് ലഭിക്കുന്ന സന്ദേശങ്ങള് ക്രോഡീകരിക്കുന്നത് സാങ്കേതിക പരിജ്ഞാനവും ഭാഷാപ്രാവീണ്യവുമുള്ള പോലീസുദ്യോഗസ്ഥരാണ്.\nസഹായം തേടി വിളിക്കുന്നത് എവിടെ നിന്നാണെന്ന് ആധുനിക സാങ്കേതിക വിദ്യയുടെ സഹായത്തോടെ കമാന്‍ഡ് സെന്ററിന് മനസ്സിലാക്കാനാകും. ജില്ലകളിലെ കണ്‍ട്രോള് സെന്ററുകള് മുഖേന കണ്‍ട്രോള് റൂം വാഹനങ്ങളെ ഈ സംവിധാനവുമായി ബന്ധിപ്പിച്ചിരിക്കുന്നതിനാല് ഉടനടി തന്നെ പോലീസ് സഹായം ലഭ്യമാക്കാനും കഴിയും.\n112 ഇന്ത്യ എന്ന മൊബൈല് ആപ്പ് ഉപയോഗിച്ചും കമാന്‍ഡ് സെന്ററിന്റെ സേവനം ഉപയോഗപ്പെടുത്താം. ഈ ആപ്പിലെ പാനിക്ക് ബട്ടന് അമര്‍ത്തിയാല് പോലീസ് ആസ്ഥാനത്തെ കമാന്‍ഡ് സെന്ററില് സന്ദേശം ലഭിക്കും. അവിടെനിന്ന് തിരിച്ച് ഈ നമ്പറിലേക്ക് വിളിച്ച് ആവശ്യമായ നടപടി സ്വീകരിക്കുകയും ചെയ്യും. സിഡാക്ക് ആണ് പദ്ധതിയുടെ നോഡല് ഏജന്‍സി.


പ്രതിഫലംപറ്റി ഫോട്ടോയെടുക്കുന്ന ഉദ്യോഗസ്ഥർക്കെതിരേ നടപടി വേണമെന്ന് : Deepika.com Nattu Visesham\nപ്രതിഫലംപറ്റി ഫോട്ടോയെടുക്കുന്ന ഉദ്യോഗസ്ഥർക്കെതിരേ നടപടി വേണമെന്ന്\nപുൽപ്പള്ളി: പ്രതിഫലംപറ്റി ഫോട്ടോഗ്രഫിയും വീഡിയോഗ്രഫിയും നടത്തുന്ന ജീവനക്കാർക്കെതിരെ നിയമനടപടിക്കു കേന്ദ്ര, സംസ്ഥാന സർക്കാരുകൾ തയാറാകണമെന്നു ഓൾ കേരള ഫോട്ടോഗ്രഫേഴ്സ് അസോസിയേഷൻ ജില്ല പ്രതിനിധി സമ്മേളനം ആവശ്യപ്പെട്ടു.\nസംസ്ഥാന ജനറൽ സെക്രട്ടറി ജോയ് ഗ്രേസ് ഉദ്ഘാടനം ചെയ്തു. ജില്ലാ പ്രസിഡന്‍റ് വി.വി. രാജു അധ്യക്ഷത വഹിച്ചു. സംസ്ഥാന സെക്രട്ടറി എം.എം. വിനോദ്കുമാർ, എം. പ്രശാന്ത്, കെ.ടി. ബാബു എന്നിവർ പ്രസംഗിച്ചു.\nഭാരവാഹികളായി വി.വി. രാജു(പ്രസിഡന്‍റ്),എ.സി. തോമസ്, ബാബു ബത്തേരി(വൈസ് പ്രസിഡന്‍റ്), സോമൻ വൈത്തിരി(സെക്രട്ടറി), കെ.ടി. ബാബു, ഷോബിൻ, (ജോയിന്‍റ് സെക്രട്ടറി), പി.ഐ. കുര്യാച്ചൻ(ട്രഷറർ), ജോയ് ഗ്രേസ്, അജി കൊളോണിയ(സംസ്ഥാന സമിതിയംഗങ്ങൾ).


പാതിമയക്കത്തില് കിടക്കുന്ന എന്റെ കയ്യില് ഇവരെ തന്നു, അതൊരു മാജിക്കൽ നിമിഷമായിരുന്നു: സാന്ദ്ര തോമസ് | Children's Day | Chat Show | Sandra Thomas | Thankakkolus | Celebrity Kids | Interview | Child prodigy | Children News | Kids Club | Kids News | Toddler News| Malayala Manorama | Manorama Online | Manorama News\nസീന ആന്റണി November 14, 2021 07:52 AM IST\nആരാണ് കൂടുതൽ കുസൃതിയെന്നു ചോദിച്ചാൽ ഒരുപോലാണെന്നേ പറയാൻ പറ്റൂ\nകുസൃതിയും കുറുമ്പും ഉണ്ടെങ്കിലെ കുട്ടികൾ ആക്ടീവ് ആകുകയുള്ളൂ\nനീലയും പിങ്കും നിറമുള്ള ബലൂണുകൾ നിറഞ്ഞ ഹാളിലേക്ക് കയറിയപ്പോഴേ തങ്കക്കൊലുസുകളുടെ മുഖത്ത് കൗതുകം. കസേരകളിൽ നിറപുഞ്ചിരിയോടെ ഇരിക്കുന്ന കുഞ്ഞുചേട്ടന്മാരെയും ചേച്ചിമാരെയും കണ്ടപ്പോൾ ആ കൗതുകം, ചെറിയൊരു നാണത്തിനു വഴി മാറി. രണ്ടുപേരും പതിയെ അമ്മ സാന്ദ്ര തോമസിന്റെ പിന്നിലേക്ക് വലിഞ്ഞു. എന്നിട്ട്, അമ്മയുടെ അടുത്തു നിന്ന് ചേട്ടന്മാരെയും ചേച്ചിമാരെയും ഒന്നു പാളി നോക്കി. ‘രണ്ടു പേരും വിരണ്ടിരിക്കാ... ആദ്യമായിട്ടല്ലേ ഇവരിത്രയും കുട്ടികളെ ഒരുമിച്ചു കാണുന്നേ!’– ഉടനെയെത്തി സാന്ദ്രയുടെ കമന്റ്. ശിശുദിനത്തോടനുബന്ധിച്ച് മനോരമ ഓൺലൈൻ കുട്ടികൾക്കായി സംഘടിപ്പിച്ച പ്രത്യേക പരിപാടിയിൽ പങ്കെടുക്കാൻ മക്കളായ ഉമ്മുക്കുൽസുവിനും ഉമ്മിണിതങ്കയ്ക്കുമൊപ്പം കൊച്ചിയിൽ എത്തിയതായിരുന്നു സാന്ദ്ര തോമസ്. ഹോട്ട് സീറ്റിൽ സാന്ദ്രയും തങ്കക്കൊലുസും ഇരുന്നതോടെ സദസിലെ കുട്ടികളും ആക്ടീവായി. അവരുടെ 'ഇമ്മിണി വലിയ' ചോദ്യങ്ങൾക്കായി സാന്ദ്രയും തയാർ!\n‘ആന്റീ.. മക്കൾക്കെന്താ തങ്കക്കൊലുസെന്ന് പേരിട്ടേ?’ ചോദ്യങ്ങൾക്ക് തുടക്കമിട്ട് ശ്രീഹരിയുടെ സംശയമെത്തി.\nസാന്ദ്ര തോമസ്: ഇവരുടെ യഥാർത്ഥ പേര് കാറ്റലിൻ സാന്ദ്ര വിൽസൻ, കെന്റൽ സാന്ദ്ര വിൽസൻ എന്നാണ്. ഇവരുടെ അപ്പയ്ക്ക് ഇംഗ്ലിഷ് പേരിനോടായിരുന്നു താൽപര്യം. എനിക്കാണെങ്കിൽ മലയാളം പേരിടാതെ ഒരു സമാധാനവുമുണ്ടായിരുന്നില്ല. ഉമ്മുക്കുൽസു എന്ന പേര് എനിക്ക് പണ്ടേ ഇഷ്ടമായിരുന്നു. അതു വിളിച്ചപ്പോൾ മോൾ ശ്രദ്ധിക്കുന്നുമുണ്ട്. പിന്നെ, അതുമായി യോജിച്ച ഉമ്മിണിതങ്ക എന്ന പേരും കണ്ടെത്തി. അങ്ങനെ ഉമ്മുക്കുൽസുവും ഉമ്മിണിതങ്കയും എന്ന പേരുറച്ചു. ഇവർക്ക് രണ്ടു വയസു വരെ ഞാൻ സോഷ്യൽ മീഡിയയിൽ ആക്ടീവ് അല്ലായിരുന്നു. പിന്നീടൊരിക്കൽ ഇവരുടെ ഫോട്ടോ ഇടാനായി നല്ല രസമുള്ള ഒരു ‘ഒറ്റപ്പേര്’ കണ്ടത്തെണമല്ലോ എന്നോർത്ത് ഇരിക്കുമ്പോഴാണ് ഉമ്മിണിതങ്കയും ഉമ്മുക്കുൽസുവും കണക്ട് ചെയ്ത് 'തങ്കക്കൊലുസ്' എന്നപേര് മനസിലുടക്കിയത്. നല്ല ഓമനത്തമുള്ള പേരായി തോന്നി. അങ്ങനെ ആ പേര് ഇട്ടു.\nഋതുനന്ദ: തങ്കക്കൊലുസ് വലുതാകുമ്പോൾ ആരായിത്തീരണമെന്നാണ് ആഗ്രഹം?\nസാന്ദ്ര തോമസ്: ഇവർക്കിപ്പോൾ മൂന്നു വയസല്ലേ ആയുള്ളൂ. അങ്ങനെയൊന്നും ചിന്തിക്കാനുള്ള പ്രായമായിട്ടില്ല. പിന്നെ, എനിക്ക് ഇവർ നല്ല മനുഷ്യരായി വളരണം എന്നേയുള്ളൂ. സഹാനുഭൂതിയും കരുണയുമുള്ള കുട്ടികളായി വളരണം. എന്തായിത്തീരണം എന്നത് അവരുടെ മാത്രം തീരുമാനമാണ്.\nഓം വിപിൻ: തങ്കക്കൊലുസിനെ യാത്ര കൊണ്ടു പോകുമ്പോൾ എന്തൊക്കെയാണ് ശ്രദ്ധിക്കാറുള്ളത്?\nസാന്ദ്ര തോമസ്: ഒട്ടും പ്ലാൻ ചെയ്യാത്ത യാത്രകളാണ് ഞങ്ങളുടേത്. തങ്കത്തിന് യാത്ര ചെയ്യുമ്പോൾ ചെറിയ ക്ഷീണമുണ്ട്. ഛർദ്ദിക്കാൻ വരും. കുൽസുവിന് ഒരു കുഴപ്പവുമില്ല. രണ്ടുപേർക്കും യാത്ര ചെയ്യാൻ വലിയ ഇഷ്ടമാണ്. യാത്രകളിലൂടെയാണ് ഇവർ ഓരോ കാര്യങ്ങൾ പഠിക്കുന്നത്. ഞാനൊന്നും ഇരുത്തി പഠിപ്പിക്കാറില്ല. സ്കൂളിലും പോയിത്തുടങ്ങിയിട്ടില്ല.\nഎൽനാ തെരേസ്: ആന്റിയുടെയും മക്കളുടെയും ജീവിതത്തിലെ മറക്കാനാകാത്ത ദിവസം\nസാന്ദ്ര തോമസ്: ശസ്ത്രക്രിയയിലൂടെയാണ് തങ്കക്കൊലുസിനെ പുറത്തെടുത്തത്. സി.സെക്ഷനായിരുന്നു. ഓപ്പറേഷൻ കഴിഞ്ഞ്, പാതിമയക്കത്തിൽ കിടക്കുമ്പോഴാണ് ഇവരെ രണ്ടുപേരെയും എന്റെ കൈകളിലേക്ക് ഡോക്ടർ കൊണ്ടു വന്നു തന്നത്. അതെനിക്ക് ഒരിക്കലും മറക്കാൻ കഴിയില്ല. അതൊരു മാജിക്കൽ നിമിഷമായിരുന്നു. തങ്കക്കൊലുസിന് മറക്കാനാകാത്ത ദിവസമെന്നു പറയുന്നത് കൊളുക്കുമലയിൽ സൂര്യോദയം കാണാൻ പോയതായിരിക്കണം. കാരണം, അതിനുശേഷം ഇവർ ഇടയ്ക്കിടയ്ക്ക് അതിനെക്കുറിച്ച് പറയാറുണ്ട്. ഏതു മല കാണുമ്പോഴും അവർക്ക് അത് കൊളുക്കുമലയാണ്.\nഅന്റോണിയോ: തങ്കക്കൊലുസിൽ ആരാണ് കൂടുതൽ കുസൃതി?\nസാന്ദ്ര തോമസ്: രണ്ടു പേരും കുസൃതിക്കാരാണ്. രണ്ടുപേരും നല്ല കുട്ടികളുമാണ്. ആരാണ് കൂടുതൽ കുസൃതിയെന്നു ചോദിച്ചാൽ ഒരുപോലാണെന്നേ പറയാൻ പറ്റൂ. പിള്ളേരായാൽ കുറച്ച് കുരുത്തക്കേടൊക്കെ വേണമെന്ന പക്ഷക്കാരിയാണ് ഞാൻ. കുറച്ചു കുസൃതിയും കുറുമ്പും ഉണ്ടെങ്കിലെ കുട്ടികൾ ആക്ടീവ് ആകുകയുള്ളൂ. പിന്നെ, വലുതായിക്കഴിയുമ്പോൾ ഓർക്കാൻ ഈ കുറുമ്പുകളെ ഉണ്ടാവുള്ളൂ.\nമറിയം ജസീന്ത: കുട്ടികളെ തല്ലി വളർത്തണമെന്നല്ലേ പറയാറുള്ളത്. ആന്റിയുടെ നിലപാട് എന്താണ്?\nസാന്ദ്ര തോമസ്: കുട്ടികളെ തല്ലാൻ പാടില്ല, അവരോട് ദേഷ്യപ്പെട്ടു പോലും സംസാരിക്കാൻ പാടില്ലെന്നാണ് പറയുക. കുട്ടികളുടെ ‘ഐ ലെവലിൽ’ നിന്നു സംസാരിക്കണമെന്നാണ് പുതിയ പഠനങ്ങളിൽ ചൂണ്ടിക്കാണിക്കുന്നത്. ഇത് ഞാൻ പറയുന്നത് മാതാപിതാക്കളോടാണ്. അവരുടെ കാഴ്ചയിൽ നമ്മൾ വലിയ ആളുകളായി അനുഭവപ്പെടും. അതുകൊണ്ടാണ് കുട്ടികളുടെ ഐ ലെവലിൽ വന്നു സംസാരിക്കണമെന്നു പറയാറുള്ളത്. തങ്കക്കൊലുസിന് ഇടയ്ക്ക് ചെറിയ തല്ലൊക്കെ കിട്ടാറുണ്ട്. ഞാൻ കൂടുതലും എടുക്കുന്ന ടെക്നിക്കിനെക്കുറിച്ചു പറയാം. ഇവർ തമ്മിലാണ് അടി കൂടുന്നതെങ്കിൽ ഞാൻ പരസ്പരം ഹഗ് ചെയ്യാൻ പറയും. വഴക്കു പറയാനോ ബഹളം വയ്ക്കാനോ ചെല്ലാറില്ല. ഞാനൊന്ന് നന്നായി നോക്കും. ആ നോട്ടത്തിൽ അവർക്കു മനസിലാകും എന്തോ പ്രശ്നമുണ്ടല്ലോ എന്ന്. കൂടുതൽ വഴക്കു പറഞ്ഞാൽ അവർ ഒരു ചെവിയിലൂടെ കേട്ട് അപ്പുറത്തൂടെ അങ്ങ് വിടും. വഴക്ക് പറയുമെന്ന് പ്രതീക്ഷിക്കുന്നിടത്ത് വളരെ തന്മയത്തത്തോടെ ഇടപെടാൻ കഴിഞ്ഞാൽ ആ പ്രശ്നം നന്നായി പരിഹരിക്കാൻ കഴിയും.\nഅഫ്ഗാൻ, ഇത്യോപ്യ, മഡഗാസ്‌കർ: കുട്ടികൾ കരയുന്ന ലോകം\nറയാൻ ഫ്രാൻസിസ്: പരിചയമില്ലാത്ത സ്ഥലത്തു പോകുമ്പോൾ അവിടെയുള്ളവരോട് എങ്ങനെ പെരുമാറണമെന്ന് തങ്കക്കൊലുസിനെ പഠിപ്പിച്ചിട്ടുണ്ടോ?\nസാന്ദ്ര തോമസ്: ഞാനൊന്നും അവരെ പഠിപ്പിച്ചിട്ടില്ല. ഞാനെങ്ങനെയാണോ മറ്റുള്ളവരോട് പെരുമാറുന്നത് അത് അവർ കണ്ടു പഠിക്കുകയാണ് പതിവ്. നിങ്ങളെ ആരെങ്കിലും ഉപദേശിച്ചാൽ നിങ്ങൾക്ക് ഇഷ്ടപ്പെടുമോ? അതുകൊണ്ട്, ഞാനൊന്നും പറഞ്ഞു പഠിപ്പിക്കാറില്ല. പിന്നെ, ഇപ്പോൾ തങ്കക്കൊലുസിന് കുറച്ചു നാണമൊക്കെ വന്നിട്ടുണ്ട്. എനിക്ക് അങ്ങനെ നാണമൊന്നുമില്ല. അതിപ്പോൾ എവിടെ നിന്നു വന്നതാണെന്ന് അറിയില്ല. ഓരോ പ്രായത്തിൽ അവരുടെ ശീലങ്ങളും മാറി വരുമല്ലോ!\nവൈഷ്ണവ്: കുഞ്ഞുങ്ങളെ ഇങ്ങനെ വളർത്താനുള്ള ഐഡിയ ആന്റിക്ക് ആരാണ് പറഞ്ഞു തന്നത്?\nസാന്ദ്ര തോമസ്: ആരും പറഞ്ഞു തന്നതൊന്നുമല്ല. ഞാൻ ഒരു പ്രത്യേകരീതിയിൽ കുട്ടികളെ വളർത്തുന്നില്ല എന്നതാണ് ഒരു കാര്യം. എന്റെ കൂടെ അവർ ജീവിക്കുന്നു. ഞാൻ ചെയ്യുന്ന കാര്യങ്ങൾ അവർ കാണുന്നു. പക്ഷേ, എനിക്ക് ചില ആഗ്രഹങ്ങളുണ്ട്. അവർ പ്രകൃതിയെ അറിഞ്ഞു വളരണം. മറ്റുള്ളവരോട് സ്നേഹമുള്ള കുഞ്ഞുങ്ങളാകണം. പിന്നെ, അവർക്ക് പഠിക്കണമെന്ന് ആഗ്രഹം വരുമ്പോൾ അവർ സ്വയം പഠിച്ചോളും. പഠിക്കണം എന്നത് അവരുടെ ആഗ്രഹമാകണം. അല്ലാതെ, അമ്മയ്ക്കു വേണ്ടിയാകരുത് അവരുടെ പഠിത്തം. ഞാൻ അവരെ വളർത്താൻ ശ്രമിക്കാറില്ല. അവർ എല്ലാം കണ്ടും കേട്ടും അറിഞ്ഞും സ്വയം വളരുകയാണ്.\nജുവൽ റോണി: തങ്കക്കൊലുസ് മൊബൈൽ ഉപയോഗിക്കുന്നത് കാണുമ്പോൾ എങ്ങനെ പ്രതികരിക്കും?\nസാന്ദ്ര തോമസ്: തങ്കക്കൊലുസിന് സ്ക്രീൻ ടൈം കുറവാണ്. ഒരു ദിവസത്തിൽ ആകെ അവർക്ക് മൊബൈൽ കൊടുക്കുന്നത് തലമുടി കെട്ടുമ്പോൾ മാത്രമാണ്. അല്ലാത്ത സമയത്ത് മൊബൈൽ കൊടുക്കാറില്ല. ആ സമയത്ത് അവർ കാണുന്നതും കേൾക്കുന്നതും കൂടുതലും കഥകളാണ്. സത്യത്തിൽ കുട്ടികൾ മൊബൈലിൽ കാർട്ടൂൺ കാണുന്നതിനേക്കാൾ നല്ലത് കഥ വായിക്കുന്നതും കേൾക്കുന്നതുമാണ്. അപ്പോഴാണ് അവരുടെ ഭാവനയും സർഗശേഷിയും വികസിക്കൂ.\nഫെനിന ആൽഫ: തങ്കക്കൊലുസിന്റെ ഹോബികൾ എന്താണ്?\nസാന്ദ്ര തോമസ്: ഇവർ കൂടുതൽ സമയവും കളിയാണ്. വണ്ടൂരിലെ വീട്ടിലാണെങ്കിൽ പ്രത്യേകിച്ചും. രാവിലെ ഇറങ്ങിയാൽ പിന്നെ വൈകീട്ടേ വീടനകത്തേക്ക് കേറൂ. അതു വരെ കളിയാണ്. തങ്കത്തിന് കുക്കിങ് ഇഷ്ടമാണ്. കുൽസുമ്പിക്ക് വരയ്ക്കാനും ഡാൻസ് കളിക്കാനും മരത്തിൽ കേറാനും ഒക്കെ വലിയ ഇഷ്ടമാണ്.\nഗർഭപാത്രത്തിൽ വെറും5മാസം- മരിക്കുമെന്നുറപ്പിച്ചിട്ടും ജീവിച്ച് ശിശു\nസാഷ: ആന്റിക്ക് ഏറ്റവും ഇഷ്ടപ്പെട്ട സബ്ജക്റ്റ് ഏതാണ്?\nസാന്ദ്ര തോമസ്: പഠിക്കുന്ന സമയത്ത് ഇഷ്ടം മലയാളം ആയിരുന്നു. പിന്നെ മരങ്ങളെക്കുറിച്ചും ചെടികളെക്കുറിച്ചും പഠിക്കാൻ ഇഷ്ടമാണ്. ഇപ്പോൾ ആധ്യാത്മിക കാര്യങ്ങൾ വായിക്കാൻ ഇഷ്ടമാണ്. മതങ്ങളുമായി അതിന് ബന്ധമില്ല.\nകീർത്തന: നിർമാതാവ്, നടി, അമ്മ... ഇതിൽ ഏതു റോളാണ് കൂടുതൽ ഇഷ്ടം?\nസാന്ദ്ര തോമസ്: ചോദിക്കാനില്ലല്ലോ! അമ്മ എന്ന റോളാണ് എനിക്ക് ഏറ്റവും ഇഷ്ടം. അതു നൽകുന്ന സംതൃപ്തി വെറേ ലെവലാണ്. അതു കഴിഞ്ഞാൽ പിന്നെ സിനിമകൾ നിർമിക്കാൻ ഇഷ്ടമാണ്. ഇപ്പോൾ മദർ ഇൻഫ്ലുവൻസർ എന്ന റോളും ഞാൻ ആസ്വദിക്കുന്നുണ്ട്.\nഅർജുൻ: ആന്റിക്ക് എങ്ങനെയാണ് സിനിമയിൽ അവസരം ലഭിച്ചത്?\nസാന്ദ്ര തോമസ്: സിനിമയിൽ അവസരം ലഭിച്ചതല്ല, അവിചാരിതമായി സിനിമയിൽ വന്നതാണ്. ആദ്യം ഞാൻ ചെയ്തിരുന്നത് ചാനലുകളുടെ ടൈം സ്ലോട്ടുകൾ വാങ്ങി വേറെ പ്രൊഡക്ഷൻ കമ്പനികൾക്കു കൊടുക്കുകയായിരുന്നു. അതിനെ മീഡിയ ബയിങ് എന്നാണ് വിളിക്കുക. അതിൽ നിന്ന് പരസ്യ നിർമാണത്തിലേക്കും സിനിമയിലേക്കും ഒക്കെ വരികയായിരുന്നു. എന്റെ ബിസിനസിന്റെ വളർച്ചയുടെ ഭാഗമായി സിനിമ ചെയ്തു എന്നു മാത്രം.\nഗോപിക സുനിൽകുമാർ: ആന്റിയുടെ റോൾ മോഡൽ ആരാണ്?\nസാന്ദ്ര തോമസ്: അങ്ങനെ റോൾ മോഡൽ എന്നു പറയാനാരുമില്ല. എങ്കിലും എനിക്കിഷ്ടമുള്ള ചില വ്യക്തിത്വങ്ങളുണ്ട്. തമിഴ്നാട് മുൻമുഖ്യമന്ത്രി ജയലളിത, ഡയാന രാജകുമാരി, സുധാ മൂർത്തി, എ.പി.ജെ. അബ്ദുൾ കലാം എന്നിവരൊക്കെ എന്നെ സ്വാധീനിച്ച വ്യക്തികളാണ്.\nകീർത്തന: ഈ ശിശുദിനത്തിൽ കുട്ടികൾക്കു നൽകാനുള്ള സന്ദേശം?\nസാന്ദ്ര തോമസ്: ജവഹർലാൽ നെഹ്റുവിന്റെ ജന്മദിനമാണല്ലോ നമ്മൾ ശിശുദിനമായി ആഘോഷിക്കുന്നത്. അദ്ദേഹം പറഞ്ഞിട്ടുണ്ട്, കുട്ടികൾ എന്നു പറയുന്നത് ഒരു തോട്ടത്തിലെ പൂക്കളെപ്പോലെയാണ് എന്ന്. കുട്ടികളെ പൂക്കളെപ്പോലെ ശ്രദ്ധയോടെ സമീപിക്കണം. ഇതു ഞാൻ പറയുന്നത് മാതാപിതാക്കളോടാണ്. കാരണം, ഇന്നത്തെ കുട്ടികളാണ് നാളത്തെ സമൂഹം. ഓരോ മാതാപിതാക്കളുമാണ് ഓരോ വ്യക്തികളെ വാർത്തെടുക്കുന്നത്. അതു വളരെ ശ്രദ്ധയോടെ വേണം ചെയ്യാൻ! കുട്ടികളോട് ഒന്നേ പറയാനുള്ളൂ, ഇപ്പോൾ സ്കൂളിൽ വീണ്ടും പോയിത്തുടങ്ങിയല്ലോ! പുതിയ അധ്യയന വർഷത്തോടൊപ്പം എന്തെങ്കിലും പുതുതായി പഠിച്ചെടുക്കാൻ ശ്രമിക്കണം. പുതിയ ആഗ്രഹങ്ങൾ വേണം. പുതിയ തീരുമാനങ്ങൾ എടുക്കണം.\nEnglish Summary : Children's Day special Chat Show with Sandra Thomas


കൂറ്റന് നീലതിമിംഗലത്തെ വേട്ടയാടി 75 കൊലയാളി തിമിംഗലങ്ങള്; അപൂര്‍വ തിമിംഗലവേട്ടയുടെ ദൃശ്യങ്ങള് -\nHome Kaleidoscope കൂറ്റന് നീലതിമിംഗലത്തെ വേട്ടയാടി 75 കൊലയാളി തിമിംഗലങ്ങള്; അപൂര്‍വ തിമിംഗലവേട്ടയുടെ ദൃശ്യങ്ങള്\nകൂറ്റന് നീലതിമിംഗലത്തെ വേട്ടയാടി 75 കൊലയാളി തിമിംഗലങ്ങള്; അപൂര്‍വ തിമിംഗലവേട്ടയുടെ ദൃശ്യങ്ങള്\nസമൂഹമാധ്യമങ്ങള് ഏറെ ജനപ്രിയമാണ് ഇക്കാലത്ത്. കൗതുകം നിറയ്ക്കുന്ന അതിശയകരമായ കാഴ്ചകള് ഇടയ്ക്കിടെ സോഷ്യല് മീഡിയയില് പ്രത്യേക്ഷപ്പെടാറുമുണ്ട്. അതും ലോകത്തിന്റെ പലയിടങ്ങളില് നിന്നുമുള്ള ദൃശ്യങ്ങള്. പലപ്പോഴും അപൂര്‍വമായ കടല്‍ക്കാഴചകളും സൈബര് ഇടങ്ങളില് പ്രത്യേക്ഷപ്പെടുന്നു. ശ്രദ്ധ നേടുന്നതും അത്തരത്തിലൊരു കാഴ്ചയാണ്.\nഒരു തിംിംഗല വേട്ടയുടേതാണ് ഈ ദൃശ്യങ്ങള്. ഭീമനായ ഒരു നീലതിമിംഗലത്തെ വേട്ടയാടുന്ന കൊലയാളി തിമിംഗലങ്ങളെ ദൃശ്യങ്ങളില് കാണാം. ഓര്‍ക്കകള് എന്നറിയപ്പെടുന്ന കൊലയാളി തിമിംഗലങ്ങള് കടലിലെ വേട്ടഭീകരന്മാര് കൂടിയാണ്. പലപ്പോഴും കൂട്ടംചേര്‍ന്നാണ് ഇവയുടെ അക്രമണം. എഴുപത്തിയഞ്ചോളം കൊലയാളി തിമിംഗലങ്ങള് ചേര്‍ന്നാണ് നീലതിമിംഗലത്തെ വേട്ടയാടിയത്.\nഓസ്‌ട്രേലിയയുടെ പടിഞ്ഞാറന് തീരത്തു നിന്നുള്ളതാണ് ഈ ദൃശ്യങ്ങള്. വിനോദ സഞ്ചാരികളുടെ ക്യാമറയില് പതിഞ്ഞ ദൃശ്യങ്ങള് സമൂഹമാധ്യമങ്ങളില് നിരവധിപ്പേരാണ് പങ്കുവയ്ക്കുന്നത്. ഏകദേശം മൂന്ന് മണിക്കൂറോളം നീണ്ടുനിന്ന പോരാട്ടത്തിനൊടുവിലാണ് ഓര്‍ക്കകള് നീലതിമിംഗലത്തെ കീഴ്‌പ്പെടുത്തിയത്.\nStory highlights: Blue Whale attacked by 75 Killer Whales\nറാസ്പുടിന് ചലഞ്ചിന്റെ ഏറ്റവും ക്യൂട്ട് വേര്‍ഷന്; കുട്ടിപ്പടയുടെ ഡാന്‍സ് സൈബര് ഇടങ്ങളില് ഹിറ്റ്\nപ്രതിരോധശേഷി മെച്ചപ്പെടുത്താന് ആയുഷ് മന്ത്രാലയം നിര്‍ദ്ദേശിക്കുന്ന ഏഴ് കാര്യങ്ങള്\nകൊവിഡ് കാലത്ത് തൊഴിലാളികൾക്ക് ഭക്ഷണം വിതരണം ചെയ്ത് ചലച്ചിത്രതാരം


കൊറോണ വൈറസ് പകര്‍ച്ചവ്യാധി മൂലം ഇന്ത്യയില് മരിച്ചവരുടെ എണ്ണം 15,685 ആയി ഉയര്‍ന്നു. അതേസമയം മൊത്തം അണുബാധ കേസുകള് അഞ്ച് ലക്ഷം കവിഞ്ഞു. ചില യുഎസ് സംസ്ഥാനങ്ങള് പുതിയ അണുബാധ കേസുകളില് വീണ്ടും നിയന്ത്രണങ്ങള് ഏര്‍പ്പെടുത്തി. ചൈനയുടെ തലസ്ഥാനമായ ബീജിംഗിലെ സ്കൂളുകള് അടച്ചുപൂട്ടുകയും ചില ഭാഗങ്ങളില് ലോക്ക്ഡൗണ് ഏര്‍പ്പെടുത്തുകയും ചെയ്തു.\nഇന്ത്യയില് കൊറോണ വൈറസ് ബാധിച്ച പുതിയ കേസുകളില് വീണ്ടും റെക്കോര്‍ഡ് വര്‍ധന. ശനിയാഴ്ച ആദ്യമായി ഈ കണക്കുകള് 18,000 ആയി. ജൂണ് 24 മുതല് ജൂണ് 27 വരെയുള്ള നാല് ദിവസങ്ങളില്, എല്ലാ ദിവസവും പുതിയ അണുബാധകള് റിപ്പോര്‍ട്ട് ചെയ്യപ്പെട്ടിട്ടുണ്ട്.\nആരോഗ്യ മന്ത്രാലയത്തിന്‍റെ കണക്കുകള് പ്രകാരം ശനിയാഴ്ച രാവിലെ എട്ട് മണി വരെ, കഴിഞ്ഞ 24 മണിക്കൂറിനുള്ളില് 18,552 പുതിയ പകര്‍ച്ചവ്യാധികള് റിപ്പോര്‍ട്ട് ചെയ്യപ്പെട്ടിട്ടുണ്ട്. ഇതോടെ മൊത്തം അണുബാധ കേസുകളുടെ എണ്ണം 508,953 കവിഞ്ഞു. ഇതിനുപുറമെ, കഴിഞ്ഞ ഒരു ദിവസം 384 പേര് കൂടി മരിച്ചതിനുശേഷം മരണസംഖ്യ 15,685 ആയി ഉയര്‍ന്നു.\nജൂണ് 26 ന് അണുബാധ കേസുകളുടെ എണ്ണം 17,296 ആയിരുന്നു. ജൂണ് 25 ന് 16,922 പുതിയ കേസുകള് രജിസ്റ്റര് ചെയ്തു. അതുപോലെ, ജൂണ് 24 ന് കേസുകളുടെ എണ്ണം15,968 ആയിരുന്നു.\nറിപ്പോര്‍ട്ട് ചെയ്യപ്പെട്ട തിയ്യതികളും കേസുകളും:\nജൂണ് 23 (14,933), ജൂണ് 22 (14,821), ജൂണ് 21 (15,413), ജൂണ് 20 (14,516), ജൂണ് 19 (13,586), ജൂണ് 18 (12,881).\nകൊറോണ വൈറസ് ബാധിച്ച് ഒരു ദിവസത്തിനുള്ളില് അല്ലെങ്കില് 24 മണിക്കൂറിനുള്ളില് മരണമടഞ്ഞവരെക്കുറിച്ച് പറയുമ്പോള് 384 പേര് ശനിയാഴ്ച മരിച്ചു. ജൂണ് 24 ന് ശേഷം ആദ്യമായാണ് ഒരു ദിവസം മരണസംഖ്യ 400 ല് താഴുന്നത്.\nമരണപ്പെട്ടവര്: ജൂണ് 22 (445), ജൂണ് 23 (312), ജൂണ് 26 (407), ജൂണ് 25 (418), ജൂണ് 24 (465) പേര് മരിച്ചു , ഇത് ഒരു ദിവസത്തില് ഏറ്റവും കൂടുതല് ആളുകള് മരിച്ചു .\nആരോഗ്യ മന്ത്രാലയത്തിന്‍റെ കണക്കനുസരിച്ച് രാജ്യത്ത് കൊറോണ വൈറസ് ബാധിതരുടെ എണ്ണം ഒരു ലക്ഷത്തിലെത്താന് 110 ദിവസമെടുത്തപ്പോള് ജൂണ് 27 ന് അഞ്ച് ലക്ഷം എന്ന നിലയിലെത്താന് 39 ദിവസമെടുത്തു. ജൂണ് 1 മുതല് ജൂണ് 27 വരെ രാജ്യത്ത് 318,418 പുതിയ കേസുകളുണ്ട്.\nരോഗബാധിതരായ 197,387 പേര് രാജ്യത്ത് ചികിത്സയിലാണ്. 295,880 പേര് ആരോഗ്യവാന്മാരായി. കൂടാതെ, ഒരു രോഗി വിദേശത്തേക്ക് പോയിട്ടുണ്ട്. ഇതുവരെ 58.13 ശതമാനം പേര് രോഗവിമുക്തരായി.\nരോഗം ബാധിച്ചതായി സ്ഥിരീകരിച്ചവരില് വിദേശികളും ഉള്‍പ്പെടുന്നു.\nയുഎസിലെ ജോണ്‍സ് ഹോപ്കിന്‍സ് യൂണിവേഴ്സിറ്റിയുടെ കണക്കുകള് പ്രകാരം, ലോകത്താകമാനം 494,841 പേര് മരണപ്പെട്ടിട്ടുണ്ട്. മൊത്തം അണുബാധ 9,827,925 ആയി ഉയര്‍ന്നു. അണുബാധകള് കൂടുതലുള്ള രാജ്യമാണ് യുഎസ് (2,467,837). ഇവിടെ മരിച്ചവരുടെ എണ്ണം 125,039 ആണ്.\nMANJ ഓണാഘോഷം: ടിക്കറ്റ് വില്പനയുടെ കിക്കോഫ് നടന്നു\nകാസര്‍കോട്ട് നാല് വയസ്സുകാരിയെ പീഡിപ്പിച്ച പ്രതിയ്ക്ക് മരണം വരെ തടവ്\nപുതുവത്സരത്തെ എതിരേല്‍ക്കാന് ന്യൂയോര്‍ക്ക് ഒരുങ്ങുന്നു; സുരക്ഷ ശക്തമാക്കി\nഎം.വി രാഘവന്റെ വിയോഗത്തില് പ്രമുഖര് അനുശോചിച്ചു\nജോസഫ് ബേബി റോക്‌ലാന്റില് നിര്യാതനായി\nനാല്‍പ്പതിന്റെ ചരിത്ര നിറവില് വെസ്റ്റ്‌ചെസ്റ്റര് മലയാളി അസ്സോസിയേഷന്\nമാധ്യമ പുരസ്കാരം നേടിയവരെ ഇന്ത്യ പ്രസ് ക്ലബ് ഓഫ് നോര്‍ത്ത് ടെക്സാസ് അനുമോദിച്ചു\nഅണ്ടര് 17 ഫുട്ബോള് ലോക കപ്പ് മത്സരം; വൊളന്റിയര്‍മാര്‍ക്ക് കൊച്ചിയോട് താല്പര്യം\n36 year old Dalit housewife abducted and gangraped at gunpoint by six people; Husband accused the police of inaction


"വണ്ടികൾ വരിവരിയായി പോകുന്നു. അതിൽ നിറച്ച് മരിച്ചവരും അല്ലാത്തവരുമായ മനുഷ്യർ" ഇവിടുത്തെ അനുഭവമാണ്.. ദയവു ചെയ്ത് എല്ലാവരും മുന്നറിയിപ്പുകൾ അനുസരിക്കണം. - LIFE LIVE\n“വണ്ടികൾ വരിവരിയായി പോകുന്നു. അതിൽ നിറച്ച് മരിച്ചവരും അല്ലാത്തവരുമായ മനുഷ്യർ” ഇവിടുത്തെ അനുഭവമാണ്.. ദയവു ചെയ്ത് എല്ലാവരും മുന്നറിയിപ്പുകൾ അനുസരിക്കണം.\nഫെയ്സ്ബുക്ക് ലൈവിൽ കണ്ണീരോടെ വിനീത എന്ന വിദ്യാർത്ഥി വെളിപ്പെടുത്തിയ കാര്യങ്ങൾ സോഷ്യൽ മീഡിയയിൽ ചർച്ചയാവുകയാണ്. നിരീക്ഷണത്തില് ഇരിക്കുന്നവർ ദയവ് ചെയ്ത് പുറത്തിറങ്ങരുതെന്നും ഇവിടെ നിന്നും നാട്ടിലേയ്ക്കു വരാത്തത് നിങ്ങളുടെ നല്ലതിനു വേണ്ടിയാണെന്നും കരഞ്ഞുകൊണ്ട് വിനീത പറയുന്നു.\n“ഇറ്റലിയിൽ ഏറ്റവുമധികം മരണങ്ങൾ സംഭവിച്ചുകൊണ്ടിരിക്കുന്ന ലംബോർഡി റീജിയനിൽ പഠിക്കുന്ന ഒരു മൈക്രോബയോളജി വിദ്യാർഥിനിയാണ്. ഇറ്റാലിയൻ സമയം പുലർച്ചെ 12 മണി കഴിഞ്ഞിരിക്കുന്നു. ഈ സമയത്ത് വിഡിയോ ചെയ്യുന്നതിനുള്ള കാരണം വീടിനുള്ളിൽ ഉറങ്ങിയിരുന്ന ഞാൻ ആംബുലൻസുകൾ ചീറിപ്പാഞ്ഞു പോകുന്ന ശബ്ദം കേട്ടാണ് ഉണർന്നത്. ഇതിവിടെ ഇപ്പോൾ സാധാരണമായി തുടങ്ങിയിരിക്കുന്നു.\nഉറങ്ങാൻ കിടന്നാൽ ഉറക്കം വരില്ല. ഞാൻ ഹോം ക്വാറന്റീനിലായിട്ട് 27 ദിവസം കഴിഞ്ഞു. അത്യാവശ്യസാധനങ്ങൾ വാങ്ങാൻ വേണ്ടി മാത്രം പുറത്തു പോകും. ആർമി വണ്ടികൾ വരിവരിയായി പോകുന്നു. അതിൽ നിറച്ച് മരിച്ചവരും അല്ലാത്തവരുമായ മനുഷ്യർ. ദിവസവും ഇതു കാണുമ്പോൾ മനസ്സ് മരവിച്ച അവസ്ഥയാണ്. ഇനി എന്താണ് സംഭവിക്കുന്നതെന്നോർക്കുമ്പോൾ പേടിയാണ്.\nആറായിരത്തിനു പുറത്തായി മരണസംഖ്യ. ആകെ കേസുകൾ 63,000 കവിഞ്ഞു. എന്നുവച്ചാൽ ഇൻഫെക്‌ഷൻ വന്നതിൽ പത്തു ശതമാനത്തോളം മരണം, നമ്മുടെ ഇന്ത്യൻ പോപ്പുലേഷൻ വച്ച് താരതമ്യം ചെയ്യുമ്പോൾ മൂന്നിലൊന്ന് മാത്രമേ ഉള്ളു. ഈ രോഗം ഇന്ത്യയിൽ വന്നു കഴിഞ്ഞാൽ അതും ഇപ്പോൾ സ്ഥിരീകരിച്ച അവസ്ഥ കൂടിക്കഴിഞ്ഞാൻ നമുക്കൊന്നും വിചാരിക്കാൻ പറ്റാത്ത അത്രയും ഇവിടെ സംഭവിക്കുന്നതിന്റെ മൂന്നിരട്ടി മരണങ്ങളാകും വെറും രണ്ടാഴ്ച കൊണ്ടോ മൂന്നാഴ്ച കൊണ്ടോ സംഭവിക്കുക.\nഇവിടെ മരിക്കുന്നവരുടെ ബോഡി സംസ്കരിക്കാനുള്ള സ്ഥലം പോലും ഇല്ല. മോർച്ചറിയാൽ ബോഡി ശേഖരിച്ചു വച്ച് സംസ്കരിക്കാൻ വേണ്ടി ഓരോന്നു ചെയ്യുകയായിരുന്നു. ഇനി ഒരു കുഴിമാടത്തിലേക്ക് കുറേ പേരെ ഇട്ട് സംസ്കരിക്കാൻ പോകുകയാണെന്നും കേൾക്കുന്നു. ഇവിടുത്തെ പോലെയുള്ള അവസ്ഥ ആകരുതെന്നു വിചാരിച്ചാണ് കേരളത്തിൽ ഇത്രയും മുൻകരുതൽ എടുക്കുന്നത്. ദയവു ചെയ്ത് അതെല്ലാവരും അനുസരിക്കണം.\nഇവിടുത്തെ ആരോഗ്യവകുപ്പിൽ ജോലി ചെയ്യുന്നവരൊക്കെ കൈവിട്ട അവസ്ഥയിലാണ്. ആരെ രക്ഷിക്കണം, ആരെ സഹായിക്കണം എന്നറിയാത്ത അവസ്ഥയിലാണ് അവർ. ഈ സിറ്റി ലോക്ഡൗൺ നേരത്തെ എടുത്തിരുന്നെങ്കിൽ ഇത്രയും ഭീകരമായ അവസ്ഥ ഇവിടെ സംഭവിക്കില്ലായിരുന്നു. ഇന്ത്യയിലുള്ള കുറച്ച് വിദ്യാർഥികൾ ഇവിടുണ്ട്. പക്ഷേ, ഞങ്ങളാരും നാട്ടിലേക്കു വരുന്നില്ല. ഞങ്ങൾ വന്ന് അവിടാർക്കും ഒന്നും സംഭവിച്ചുകൂടാ എന്നു വച്ചാണ്.\nമരണങ്ങൾക്കു നടുവിൽ ജീവിക്കുക എന്ന അവസ്ഥയാണ് ഇവിടെ നടന്നുകൊണ്ടിരിക്കുന്നത്. അതുകൊണ്ട് കേരളത്തിലെ ആരോഗ്യപ്രവർത്തകർ പറയുന്നത് അനുസരിക്കുക. മൈക്രോബയോളജി വിദ്യാർഥിനി ആയതിനാൽത്തന്നെ ഇതിന്റെ ഗൗരവം നന്നായി മനസ്സിലാക്കിയിട്ടുണ്ട്. മെഡിക്കൽ രംഗത്തുള്ള എല്ലാവരും മനസ്സിലാക്കിയിട്ടുണ്ട്.”- വിദ്യാർഥിനിയായ വിനീത പറയുന്നു.


എം.എഫ് ഹുസൈന്; ഇന്ത്യയുടെ പിക്കാസോ | MF Husain painter death anniversary\nഎം.എഫ് ഹുസൈന്; ഇന്ത്യയുടെ പിക്കാസോ\nJun 9, 2020, 03:27 PM IST\nപാശ്ചാത്യ മാധ്യമങ്ങള് ഇന്ത്യയുടെ പിക്കാസോ എന്നു വിശേഷിപ്പിച്ച ഹുസൈന് 1971ല് സാവോപോളോയില് ചിത്രപ്രദര്‍ശനത്തില് സാക്ഷാല് പാബ്ലോ പിക്കാസോയ്ക്കൊപ്പം പ്രത്യേകക്ഷണിതാവായി പങ്കെടുക്കാന് അവസരം ലഭിച്ചിട്ടുണ്ട്.\nലോകത്തിനു മുന്നില് സമകാലീന ഇന്ത്യന് ചിത്രകലയുടെ മുഖമായി മാറിയ അനശ്വര ചിത്രകാരന് എം.എഫ് ഹുസൈന്റെ ജന്മവാര്‍ഷിക ദിനമാണ് ജൂണ് 9. സിനിമ പോസ്റ്റര് രചയിതാവെന്ന നിലയില് നിന്ന് വളര്‍ന്ന് ലോകത്തെ ഏറ്റവും വിപണിമൂല്യമുള്ള ഇന്ത്യന് ചിത്രകാരനായി വളര്‍ന്ന ഹുസൈന് എക്കാലവും വിവാദങ്ങളുടെ തോഴനായിരുന്നു.\nവിവാദങ്ങളും കേസുകളും വിടാതെ പിന്തുടര്‍ന്നപ്പോള് 2006ല് ഇന്ത്യ വിട്ട അദ്ദേഹം ഖത്തര് പൗരത്വം സ്വീകരിച്ചു. മഹാരാഷ്ട്രയിലെ പന്ഥര്‍പുറില് 1915 സപ്തംബര് 17ന് ജനിച്ച ഹുസൈനെ പ്രശസ്തനാക്കിയത് 1952ല് സൂറിച്ചില് നടന്ന പ്രദര്‍ശനമായിരുന്നു. ഏതാനും വര്‍ഷങ്ങള്‍കൊണ്ട് അദ്ദേഹത്തിന്റെ ചിത്രങ്ങള്‍ക്ക് യു.എസ്സിലും യൂറോപ്പിലും വന് സ്വീകാര്യത ലഭിച്ചു. മദര് തെരേസാ പരമ്പരയും ലോകത്തിലെ ഒമ്പത് മതങ്ങളെ അടിസ്ഥാനമാക്കിയും കുതിരകളെ അടിസ്ഥാനമാക്കിയുമുള്ള ചിത്രപരമ്പരകളും 40 അടി ഉയരമുള്ള ഇരുപതാം നൂറ്റാണ്ടിന്റെ ഛായാചിത്രമെന്ന ചുവര്‍ചിത്രവും ആസ്വാദകരുടെ മനംകവര്‍ന്നു. പിന്നീട് ഹുസൈന് ഇന്ത്യയിലെ ഏറ്റവും വിലപിടിച്ച ചിത്രകാരനായി മാറി. ക്രിസ്റ്റിലേലത്തില് അദ്ദേഹത്തിന്റെ ഒരു ചിത്രം എട്ടുകോടി രൂപയ്ക്കാണ് വിറ്റുപോയത്.\n'55ല് പദ്മശ്രീയും '67ല് പദ്മഭൂഷണും '91ല് പദ്മ വിഭൂഷണും നല്‍കി രാജ്യം അദ്ദേഹത്തെ ആദരിച്ചു. '86ല് രാജ്യസഭാംഗമായും അദ്ദേഹം തിരഞ്ഞെടുക്കപ്പെട്ടു. കേരള സര്‍ക്കാര് രാജാരവിവര്‍മ പുരസ്‌കാരം പ്രഖ്യാപിച്ചെങ്കിലും എതിര്‍പ്പുമൂലം അതു സമ്മാനിക്കാനായില്ല. ജോര്‍ദാനിലെ അമ്മാനിലുള്ള റോയല് ഇസ്ലാമിക് സ്ട്രാറ്റജിക് സ്റ്റഡീസ് സെന്റര് ലോകത്തെ സ്വാധീനിച്ച 500 മുസ്ലിങ്ങളില് ഒരാളായി അദ്ദേഹത്തെ തിരഞ്ഞെടുത്തിട്ടുണ്ട്.\nചിത്രത്തെപ്പോലെ ചലച്ചിത്രത്തെയും ഇഷ്ടപ്പെട്ട ഹുസൈന് 1967ല് നിര്‍മിച്ച ആദ്യ ചലച്ചിത്രം 'ത്രൂ ദ ഐസ് ഓഫ് എ പെയ്ന്ററി'ലൂടെ ബെര്‍ലിന് ചലച്ചിത്രോത്സവത്തിലെ ഗോള്‍ഡന് ബെയര് പുരസ്‌കാരം നേടി. ബോളിവുഡ് നടി മാധുരി ദീക്ഷിതിന്റെ ആരാധകനായ ഹുസൈന് അവരെ നായികയാക്കി 'ഗജഗാമിനി' എന്ന സിനിമ സംവിധാനം ചെയ്തു. മാധുരിയെ വിഷയമാക്കി ഒരു നിര ചിത്രങ്ങളും അദ്ദേഹം രചിച്ചു. തബുവിനെ നായികയാക്കി മീനാക്ഷി: ദ ടെയ്ല് ഓഫ് ത്രീ സിറ്റീസ് എന്ന സിനിമ സംവിധാനം ചെയ്തെങ്കിലും മുസ്ലിം സംഘടനകളുടെ എതിര്‍പ്പുകാരണം പിന്‍വലിക്കേണ്ടിവന്നു. അദ്ദേഹത്തിന്റെ ആത്മകഥ 'ദ മെയ്ക്കിങ് ഓഫ് ദ പെയ്ന്റര്' എന്ന പേരില് ചലച്ചിത്രമായിട്ടുണ്ട്.\nപാശ്ചാത്യ മാധ്യമങ്ങള് ഇന്ത്യയുടെ പിക്കാസോ എന്നു വിശേഷിപ്പിച്ച ഹുസൈന് 1971ല് സാവോപോളോയില് ചിത്രപ്രദര്‍ശനത്തില് സാക്ഷാല് പാബ്ലോ പിക്കാസോയ്ക്കൊപ്പം പ്രത്യേകക്ഷണിതാവായി പങ്കെടുക്കാന് അവസരം ലഭിച്ചിട്ടുണ്ട്. എന്നാല് ഇന്ത്യയില് അദ്ദേഹത്തിന്റെ പേര് നിറഞ്ഞു നിന്നത് വിവാദങ്ങളുടെ പേരിലായിരുന്നു. ഹിന്ദുദേവതമാരുടെ നഗ്നചിത്രങ്ങള് അദ്ദേഹത്തെ ഹിന്ദു സംഘടനകളുടെ കണ്ണിലെ കരടാക്കി.\nകേസുകളും പ്രതിഷേധങ്ങളും തുടര്‍ക്കഥയായപ്പോള് ഹുസൈന് 2006ല് ഇന്ത്യവിട്ടു ലണ്ടനിലേക്ക് പോയി. സ്വയം പ്രഖ്യാപിതപ്രവാസത്തിലായിരുന്ന അദ്ദേഹം കുറച്ചുകാലം ദുബായിലും താമസിച്ചു. 2010ല് ഇന്ത്യന് പാസ്പോര്‍ട്ട് ഉപേക്ഷിച്ച് ഇനിയൊരിക്കലും ഇന്ത്യയിലേക്കില്ലെന്ന് പ്രഖ്യാപിച്ചു. 2011 ജൂണ് 9-ന് ലണ്ടനില് വെച്ചായിരുന്നു അദ്ദേഹത്തിന്റെ അന്ത്യം.\nContent Highlights: MF Husain painter death anniversary\nകേരളത്തിലെ കമ്മ്യൂണിസ്റ്റ് പാര്‍ട്ടിയുടെ സ്ഥാപക നേതാവും മാര്‍ക്‌സിസ്റ്റ് ..\nഎംഎഫ് ഹുസൈന്റെ 'മോറിസ് 8' ലേലത്തില് വിറ്റുപോയത് 17.74 ലക്ഷം രൂപയ്ക്ക്\nഎം.എഫ്. ഹുസൈന് ലണ്ടനില് അന്ത്യവിശ്രമം\nഹുസൈന്റെ ഓര്‍മകളില് ദീപാഗോപാലന് വാധ്വ\nപുരസ്‌കാരം വാങ്ങാന് സാധിച്ചില്ല; ദൈവത്തിന്റെ നാട്ടിലും നിഷ്‌കാസിതന്\nഏകാന്തത, വിഷാദം, വായന, എഴുത്ത്, ഹിറ്റ്ലറോട് നേര്‍ക്കുനേര്, പുസ്തകനിരോധനം...തീര്‍ന്നില്ല ഹെസ്സെ!\n'ഒരുകാലത്ത് രവിയായും നൈസാമലിയായും അള്ളാപ്പിച്ചയായും എന്നെ സങ്കല്പിക്കാറുണ്ടായിരുന്നു'\nഎ.എസ് ജോലി രാജിവെക്കാന് പറഞ്ഞത് ഒന്നും കാണാതെയായിരിക്കില്ല-മദനന്


നാഥുറാം ഗോഡ്‌സേ ഒന്നിനും കൊള്ളാത്ത ആര്.എസ്.എസുകാരന്, തീവ്രവാദി; ഗാന്ധി രക്തസാക്ഷി ദിനത്തില് സംഘപരിവാറിനെതിരെ സിദ്ധാര്‍ത്ഥ് | DoolNews\nനാഥുറാം ഗോഡ്‌സേ ഒന്നിനും കൊള്ളാത്ത ആര്.എസ്.എസുകാരന്, തീവ്രവാദി; ഗാന്ധി രക്തസാക്ഷി ദിനത്തില് സംഘപരിവാറിനെതിരെ സിദ്ധാര്‍ത്ഥ്\nSaturday, 30th January 2021, 2:13 pm\nചെന്നൈ: മഹാത്മാ ഗാന്ധിയുടെ രക്തസാക്ഷി ദിനത്തില് നാഥുറാം ഗോഡ്‌സെക്കെതിരെ ആഞ്ഞടിച്ച് നടന് സിദ്ധാര്‍ത്ഥ്. നാഥുറാം ഗോഡ്‌സെ ഭീരുവും തീവ്രവാദിയും കൊലപാതകിയും ഒന്നിനും കൊള്ളാത്ത ആര്.എസ്.എസുകാരനുമാണെന്ന് സിദ്ധാര്‍ത്ഥ് ട്വീറ്റ് ചെയ്തു.\nനാഥുറാമിന്റെ ഓര്‍മ്മകളിലും, പേരിലും പോലും ഇന്ത്യക്കാരായ നമുക്ക് അങ്ങേയറ്റത്തെ നാണക്കേട് തോന്നണമെന്നും സിദ്ധാര്‍ത്ഥ് പറഞ്ഞു. ‘ഗാന്ധിജി അമര് രഹേ’ എന്ന വാചകത്തോടെയാണ് ട്വീറ്റ് അവസാനിക്കുന്നത്.\nസിദ്ധാര്‍ത്ഥിന്റെ പോസ്റ്റിന് പിന്തുണയുമായി നിരവധി പേര് രംഗത്തെത്തി. ആയിരത്തിലേറെ പേര് ട്വീറ്റ് റീട്വീറ്റ് ചെയ്തിട്ടുണ്ട്.\nഅതേസമയം നാഥുറാം ദേശസ്‌നേഹിയാണെന്നും ഒരാളെ മാത്രം കൊന്നവനെ തീവ്രവാദിയെന്ന് വിളിക്കാനാവില്ലെന്നും പറഞ്ഞുകൊണ്ട് ഹിന്ദുത്വവാദികളും രംഗത്തെത്തി. രാജ്യത്തിന്റെ ആത്മാവിനെ കൊലപ്പെടുത്തിയ നാഥുറാം ആര്.എസ്.എസിന്റെ തീവ്രവാദിയാണെന്ന് നിരവധി പേര് മറുപടി നല്‍കി.\nആ ഭീഷണി നാഗ്പൂരിലെ ആപ്പീസില് വെച്ചാല് മതി; കര്‍ഷക നേതാവിനെതിരെയുള്ള സംഘപരിവാര് കൊലവിളിയില് കെ.കെ രാഗേഷ്\nപോക്സോ കേസുകളില് വിവാദ ഉത്തരവ് പുറപ്പെടുവിച്ച ജഡ്ജിയെ സ്ഥിരപ്പെടുത്തില്ല;; കേന്ദ്രസര്‍ക്കാരിനയച്ച ശുപാര്‍ശ തിരിച്ചുവിളിച്ച് സുപ്രീം കോടതി കൊളീജിയം\nഇത് ക്രിസ്ത്യന് മുസ്‌ലിം സമുദായങ്ങളെ തമ്മിലകറ്റാനുള്ള രാഷ്ട്രീയശ്രമങ്ങള്‍ക്ക് എതിരായ സന്ദേശം; പാണക്കാട് സന്ദര്‍ശനത്തിന് പിന്നാലെ ഓര്‍ത്തഡോക്‌സ് സഭ\nഗാന്ധിജിയെ കൊലപ്പെടുത്തിയ നാഥുറാം ഗോഡ്‌സെക്കെതിരെയും സംഘപരിവാറിനെതിരെയും നേരത്തെയും രൂക്ഷനിലപാടുകളുമായി സിദ്ധാര്‍ത്ഥ് രംഗത്തെത്തിയിരുന്നു. ഇക്കഴിഞ്ഞ റിപ്പബ്ലിക് ദിനത്തില് കര്‍ഷകര് നടത്തിയ ട്രാക്ടര് റാലിക്കെതിരെ ബി.ജെ.പി നേതാക്കള് വിമര്‍ശനവുമായി രംഗത്തെത്തിയപ്പോള് ശക്തമായ പ്രതികരണവുമായി സിദ്ധാര്‍ത്ഥ് രംഗത്തെത്തിയിരുന്നു.\nബാബ്രി മസ്ജിദ് തകര്‍ത്ത കുറ്റകൃത്യത്തിന്റെ വക്താക്കള് സമാധാനപരമായ പ്രതിഷേധത്തെക്കുറിച്ച് സംസാരിക്കുന്നത് എന്തൊരു വൈരുദ്ധ്യമാണെന്ന് അദ്ദേഹം ചോദിച്ചു.\n‘ഒരു കെട്ടിടം തകര്‍ത്ത് താറുമാറാക്കിയ വിഡ്ഢികളായ തെമ്മാടിക്കൂട്ടത്തെ നമ്മള് സ്നേഹിക്കുകയും ആഘോഷിക്കുകയും നീതിന്യായപരമായി കുറ്റവിമുക്തരാക്കുകയും ചെയ്തു. ആ ക്രൂരമായ കുറ്റകൃത്യത്തിന്റെ വക്താക്കളാണ് ഇന്ന് സമാധാനപരമായ പ്രതിഷേധത്തെക്കുറിച്ച് രാജ്യത്ത് പ്രഭാഷണം നടത്തുന്നത്. വിരോധഭാസം പോലും ഇവിടെ മലക്കംമറിയുകയാണ്. വിയോജിപ്പ് ദേശസ്നേഹമാണ്. ജയ് ശ്രീറാം,’ എന്നായിരുന്നു അദ്ദേഹത്തിന്റെ ട്വീറ്റ്.\nContent Highlight: Actor Siddharth against Nathuram Godse and Sangh Parivar on Gandhi Martyrs’ Day


ബ്രസീലിയൻ ഡിഫൻഡറെ കിട്ടിയില്ലെങ്കിൽ പകരമെത്തുക അർജന്റൈൻ സൂപ്പർ താരം, അണിയറയിൽ വൻപദ്ധതികളുമായി യുണൈറ്റഡ് ! - Goal Malayalam Sports\nമാഞ്ചസ്റ്റർ യുണൈറ്റഡിന്റെ പ്രതിരോധനിരയിലേക്ക് ഒരു താരത്തെ എത്തിക്കാൻ പരിശീലകൻ ഒലെ ഗണ്ണർ സോൾഷ്യാർ ശ്രമങ്ങൾ തുടങ്ങിയിട്ട് കാലം കുറച്ചായി. പ്രത്യേകിച്ച് ലെഫ്റ്റ് ബാക്ക് പൊസിഷനിലേക്കാണ് യുണൈറ്റഡ് ഒരു താരത്തെ തേടുന്നത്. നിലവിൽ കളിക്കുന്ന ലുക്ക് ഷോയുമായി മത്സരിക്കാൻ ഒരു താരം വേണം എന്നാണ് സോൾഷ്യാറുടെ നിലപാട്. ആ സ്ഥാനത്തേക്ക് ഏറ്റവും കൂടുതൽ പരിഗണിച്ചിരുന്നത് റയൽ മാഡ്രിഡ് താരം സെർജിയോ റെഗിലോണിനെ ആയിരുന്നു.\nഎന്നാൽ അപ്രതീക്ഷിതമായ നീക്കത്തിലൂടെ ടോട്ടൻഹാം താരത്തെ സ്വന്തമാക്കുകയായിരുന്നു. ഇതോടെ യുണൈറ്റഡ് മറ്റൊരു താരത്തെ അന്വേഷിച്ചു തുടങ്ങി. അങ്ങനെയാണ് ബ്രസീലിയൻ താരം അലക്സ് ടെല്ലസിലേക്ക് യുണൈറ്റഡിന്റെ കണ്ണെത്തുന്നത്. നിലവിൽ പോർട്ടോക്ക് വേണ്ടി കളിച്ചു കൊണ്ടിരിക്കുകയാണ് ടെല്ലസ്. ഇരുപത്തിയേഴുകാരനായ താരത്തിന്റെ പോർട്ടോയിലുള്ള അവസാനവർഷമാണ് ഇത്. താരത്തിന് വേണ്ടിയുള്ള ചർച്ചകളും വിലപേശലുകളും ഇപ്പോഴും നടന്നുകൊണ്ടിരിക്കുകയാണ്. എന്നാൽ ഇതുകൊണ്ട് മാത്രം അവസാനിപ്പിക്കാൻ യുണൈറ്റഡ് തയ്യാറല്ല.\nഅത്കൊണ്ട് തന്നെ ബ്രസീലിയൻ താരത്തെ ലഭിക്കാതെ പോയാലും പകരമായി മറ്റൊരു അർജന്റൈൻ താരത്തിന് വേണ്ടി ശ്രമങ്ങൾ ആരംഭിച്ചിരിക്കുകയാണ് യുണൈറ്റഡ്. അയാക്സിന്റെ അർജന്റൈൻ ഡിഫൻഡറായ നിക്കോളാസ് ടാഗ്ലിയാഫിക്കോക്ക് വേണ്ടിയാണ് യുണൈറ്റഡ് ഇപ്പോൾ വലവിരിച്ചിരിക്കുന്നത്. ഇരുപത്തിമൂന്ന് മില്യൺ പൗണ്ടാണ് താരത്തിന് വേണ്ടി അയാക്സ് കണ്ടുവെച്ചിരിക്കുന്ന വില. മുൻപ് നിരവധി ക്ലബുകൾ താരത്തിൽ താല്പര്യം പ്രകടിപ്പിച്ചു കൊണ്ട് രംഗത്ത് വന്നിരുന്നു. ഒരു തവണ ബാഴ്‌സ പോലും ടാഗ്ലിയാഫിക്കോക്ക് വേണ്ടി സജീവമായിരുന്നു. എന്നാൽ ഈയിടെ ബെൻ ചിൽവെല്ലിന്റെ സ്ഥാനത്തേക്ക് താരത്തെ ലെസ്റ്റർ സിറ്റി ഗൗരവമായി പരിഗണിച്ചിരുന്നു. പക്ഷെ അവർ അറ്റലാന്റയുടെ തിമോത്തിയെ തിരഞ്ഞെടുക്കുകയായിരുന്നു.\nഏതായാലും ടെല്ലസിനെയോ ടാഗ്ലിയാഫിക്കോയെയോ സൈൻ ചെയ്യാനുള്ള ശ്രമത്തിൽ തന്നെയാണ് നിലവിൽ യുണൈറ്റഡ് ഉള്ളത്. നിലവിലെ യുണൈറ്റഡിന്റെ പ്രതിരോധനിര ഏറെ വിമർശനങ്ങൾക്ക് വിധേയമായി കൊണ്ടിരിക്കുകയാണ്. പ്രീമിയർ ലീഗിലെ ആദ്യ മത്സരത്തിൽ മൂന്ന് ഗോളുകൾ വഴങ്ങികൊണ്ടാണ് ക്രിസ്റ്റൽ പാലസിനോട് യുണൈറ്റഡ് തോറ്റത്. ആരാധകർക്കിടയിൽ നിന്ന് വലിയ വിമർശനങ്ങളാണ് ഇതുമൂലം ക്ലബ്ബിന്റെ മാനേജ്മെന്റിന് കേൾക്കേണ്ടി വന്നത്.\nAjaxEnglish Premier LeagueManchester UnitedNicolas Tagliafico\nറയലിന്റെയും ലിവർപൂളിന്റെയും മോഹങ്ങൾ തകരുന്നു, ഭാവിയെക്കുറിച്ച് നിർണായക തീരുമാനവുമായി എംബാപ്പെ


By ANSA 11 January 9, 2019\nകൊച്ചി: ഹര്‍ത്താലിനെതിരെ നിയമ നിര്‍മ്മാണം കൊണ്ടുവരുന്നതില് സര്‍ക്കാരിന് അലംഭാവമെന്ന് ഹൈക്കോടതി. സര്‍ക്കാരിന്റെ ഈ നടപടി പ്രോത്സാഹിപ്പിക്കാനാകില്ലെന്ന് കോടതി വിശദമാക്കി. പണിമുടക്കും ഹര്‍ത്താലും ചോദ്യം ചെയ്തുള്ള ഹര്‍ജികളില് ഇടക്കാല ഉത്തരവിലാണ് കോടതി സര്‍ക്കാരിനെ രൂക്ഷമായി വിമര്‍ശിക്കുന്നത്.\nസംസ്ഥാനത്ത് നടക്കുന്ന ഹര്‍ത്താലുകള്‍ക്കെതിരെ നിയമനിര്‍മ്മാണം കൊണ്ടുവരുന്നതില് സര്‍ക്കാര് അലംഭാവം കാണിക്കുകയാണെന്നായിരുന്നു ഇടക്കാല ഉത്തരവിലൂടെ ഹൈക്കോടതി ചൂണ്ടിക്കാട്ടിയത്. സര്‍ക്കാരിന്റെ ഈ നടപടി പ്രോത്സാഹിപ്പിക്കാന് ആകില്ലെന്നും കോടതി വിശദമാക്കിയിട്ടുണ്ട്. പണിമുടക്കും ഹര്‍ത്താലും ചോദ്യം ചെയ്ത് കേരള ചേംബര് ഓഫ് കൊമേഴ്‌സ്, മലയാളി വേദി എന്നിവര് നല്‍കിയ ഹര്‍ജികള് പരിഗണിക്കവേ ഇറക്കിയ ഇടക്കാല ഉത്തരവിലാണ് കോടതി സര്‍ക്കാരിനെ രൂക്ഷമായി വിമര്‍ശിക്കുന്നത്.\nപണിമുടക്കിന് ആഹ്വാനം ചെയ്യുന്നവര് നിത്യ ചെലവ് കണ്ടെത്താന് ബുദ്ധിമുട്ടുന്ന ഇതര സംസ്ഥാന തൊഴിലാളികളുടെ മൗലിക അവകാശം കണക്കിലെടുക്കണമെന്ന് കോടതി വിശദമാക്കി. പണിമുടക്കിനും ഹര്‍ത്താലിനും ആഹ്വാനം ചെയ്യുന്നവര് ഇത് കാണാതെ പോകരുതെന്നും കോടതി ചൂണ്ടിക്കാണിച്ചു.\nഹര്‍ത്താല് നടത്താന് ഏഴു ദിവസം മുമ്പ് നോട്ടീസ് നല്‍കണമെന്നും, അക്രമങ്ങളിലെ നാശനഷ്ടങ്ങളില് ആഹ്വാനം ചെയ്യുന്നവര് ഉത്തരവാദികളായിരിക്കുമെന്നും കഴിഞ്ഞ ദിവസം കേസ് പരിഗണിക്കവേ കോടതി വ്യക്തമാക്കിയിരുന്നു. ഹര്‍ത്താലിനെതിരെ നിയമനിര്‍മ്മാണം കൊണ്ടുവരാന്‍സര്‍ക്കാര് എന്തു നടപടിയാണ് സ്വീകരിക്കുന്നതെന്നും കോടതി സര്‍ക്കാരിനോട് ആരാഞ്ഞിരുന്നു. കേസ് മൂന്നാഴ്ച്ച കഴിഞ്ഞ് വീണ്ടും പരിഗണിക്കും.\nTags: kerala highcourt harthal


അത് ശബരിമലതന്നെ, ഫോട്ടോഷോപ്പല്ല\nHome News Kerala News അത് ശബരിമലതന്നെ, ഫോട്ടോഷോപ്പല്ല\nശബരിമലയില് അമ്പത് വയസിന് താഴെ പ്രായമുള്ള സ്ത്രീകള് ദര്‍ശനം നടത്തിയെന്ന വിവാദത്തിന് പുതിയ ട്വിസ്റ്റ്. ക്ഷേത്ര ദര്‍ശനം നടത്തിയ സ്ത്രീകള്‍ക്ക് അമ്പത് വയസ്സിന് മേല് പ്രായമുണ്ടെന്നെ വാദം ശരിവയ്ക്കുന്ന ഫോട്ടോ പുറത്ത് വന്നു.\nക്ഷേത്രത്തില് ആ സമയത്ത് ഡ്യൂട്ടിയിലുണ്ടായിരുന്ന പോലീസുകാര് ഇവര് അമ്പത് വയസ്സിന് മേല് പ്രായമുള്ളവരാണ് എന്ന് ബോധ്യപ്പെട്ടതിനെ തുടര്‍ന്നാണ് ക്ഷേത്രത്തിലേക്ക് കടക്കാന് ഇവരെ അനുവാദം നല്‍കിയതെന്നും റിപ്പോര്‍ട്ടുണ്ടായിരുന്നു. തിരിച്ചറിയല് കാര്‍ഡ് അടക്കമുള്ള രേഖകള് ഇവര് സമര്‍പ്പിച്ചിരുന്നു എന്നും വ്യക്തമായിരുന്നു. ഇത് തെളിയിക്കുന്ന തരത്തില് ഇവര് ക്ഷേത്ര ദര്‍ശനം നടത്തുന്ന മറ്റൊരു ഫോട്ടോയും ഇപ്പോള് പുറത്ത് വന്നിട്ടുണ്ട്.\nബിജെപി ഇന്റലിജന്റ്സെൽ കൺവീനർ മോഹൻദാസാണ് ഈ വിവാദത്തിന് തിരികൊളുത്തിയത്. ഇത് ശബരിമല അല്ല എന്നരീതിയിലും വാര്‍ത്തകള് പ്രചരിച്ചിരുന്നു. ഇപ്പോള് ഈ ഫോട്ടോയും വിശദാംശങ്ങളും എത്തിയതോടെ ആഴ്ചകളായി സോഷ്യല് മീഡിയയില് കത്തിക്കൊണ്ടിരുന്ന ഒരു വാര്‍ത്തയാണ് കെട്ടടങ്ങുന്നത്.\nPrevious articleകാറ്റി പെറിയ്ക്ക് ഇന്ത്യാക്കാരുടെ ഇന്‍സ്റ്റാഗ്രാം പൊങ്കാല\nNext articleകുരിശ് വിഷയത്തില് പിണറായിയ്ക്കെതിരെ വിഎസ്\nസോഷ്യൽ മീഡയിയിൽ വൈറലായി സനാ അൽതാഫിന്റെ സ്‌കൂൾ ഡാൻസ് വീഡിയോ


കൊറോണ വൈറസ്: യാത്രക്ക് വിലക്കില്ല – Pravasi Corner\nകൊറോണ വൈറസിനെക്കുറിച്ച് കൂടുതല് പഠനങ്ങള് നടക്കുന്നതിനാല് മിഡില്‍ഈസ്റ്റില് നിന്നുള്ള രാജ്യാന്തര യാത്രകള്‍ക്കു നിയന്ത്രണം ഏര്‍പ്പെടുത്തിയിട്ടില്ല. കൊറോണ വൈറസ് ബാധയെ തുടര്‍ന്ന് രണ്ടു സൗദി പൌരന്മാര് മരണപ്പെടുകയും ഒരു ജി.സി.സി പൌരന് ചികിത്സയിലുമാണെന്നു സൗദി ആരോഗ്യവകുപ്പ് അധികൃതര് ഇന്നലെ സൗദി തലസ്ഥാനമായ റിയാദില് വ്യക്തമാക്കിയിരുന്നു.\nഇതിനിടയില് കൊറോണ വൈറസ് ബാധിച്ചു ആസ്ഗുപത്രിയില് കഴിയുന്നത് ഖത്തര് പൌരനാണെന്ന് അധികൃതര് വെളിപ്പെടുത്തി. കഴിഞ്ഞ ഏഴാം തിയ്യതിയാണ് 49 കാരനായ ഖത്തര് പൌരനെ ശ്വാസതടസ്സവും കിഡ്നി പ്രവര്‍ത്തനക്ഷമമല്ലാത്തത് മൂലവും ദോഹയിലെ ആശുപത്രിയില് പ്രവേശിപ്പിച്ചത്. പിന്നീട് അദ്ദേഹത്തെ തീവ്രരോഗ പരിചരണ വിഭാഗത്തിലേക്ക് മാറ്റി. ആരോഗ്യനില വീണ്ടും വഷളായതിനെ തുടര്‍ന്ന് സെപ്തംബര് 11നു എയര് ആംബുലന്‍സില് ബ്രിട്ടനിലേക്ക് മാറ്റുകയായിരുന്നു എന്ന് ലോകാരോഗ്യ സംഘടനയുടെ വക്താവ് വ്യക്തമാക്കി. സൌദി അറേബ്യയിലെ സന്ദര്‍ശനം കഴിഞ്ഞു തിരിച്ചെത്തിയത്തി മുതലാണ് ഖത്തര് പൌരന് രോഗബാധിതനായത്. നോര്‍ത്ത് ലണ്ടനിലെ ഹെല്‍ത്ത് പ്രൊട്ടക്ഷന് ലബോറട്ടറിയിലെ പരിശോധനയിലാണ് ഈ വൈറസ് ബാധ സ്ഥിരീകരിക്കപ്പെട്ടത്.\nഈ വൈറസ് കൊറോണവൈറസ് കുടുംബത്തില് പെട്ടതാണെന്നും എന്നാല് SARS (Severe Acute Respiratory Syndrome) അല്ല എന്നും ലോകാരോഗ്യ സംഘടന വ്യക്തമാക്കി. 2003 ല് ഹോങ്കോങ്ങില് പ്രത്യക്ഷപ്പെട്ട SARS ലോക വ്യാപകമായി മുപ്പതോളം രാജ്യങ്ങളിലായി 800 ഓളം പേരുടെ മരണത്തിന് കാരണമായിരുന്നു.\nപുതിയ വൈറസിനെപ്പറ്റി ആശങ്കപ്പെടെണ്ടതില്ലെന്നും എങ്കിലും രോഗ ബാധയേല്‍ക്കാതിരിക്കാന് ആവശ്യമായ മുന്‍കരുതലുകള് എടുക്കണമെന്നും അധികൃതര് അറിയിച്ചു.


Cinema News Updates: മമ്മൂട്ടിയുടെ നായിക കാവ്യ, ‘വെനീസ്’ ഒരുങ്ങുന്നു\nമമ്മൂട്ടിയുടെ നായിക കാവ്യ, ‘വെനീസ്’ ഒരുങ്ങുന്നു\n‘ഈ പട്ടണത്തില് ഭൂതം’ ഓര്‍മ്മയുണ്ടോ? മമ്മൂട്ടി ഭൂതമായി തകര്‍ത്തഭിനയിച്ചിട്ടും തിയേറ്ററുകളില് തണുത്ത പ്രതികരണം നേരിടേണ്ടിവന്ന സിനിമ. കാവ്യാ മാധവന് ആദ്യമായി മമ്മൂട്ടിയുടെ നായികയായത് ആ ചിത്രത്തിലാണ്. എന്തായാലും കാവ്യ വീണ്ടും മമ്മൂട്ടിയുടെ നായികയാകാനൊരുങ്ങുകയാണ്.\nഷാഫി സംവിധാനം ചെയ്യുന്ന ‘വെനീസിലെ വ്യാപാരി’യിലാണ് കാവ്യയും മമ്മൂട്ടിയും വീണ്ടും ഒന്നിക്കുന്നത്. ജയിംസ് ആല്‍ബര്‍ട്ട് തിരക്കഥയെഴുതുന്ന സിനിമയുടെ ചിത്രീകരണം ജൂലൈ 15ന് ആരംഭിക്കും. ആലപ്പുഴയാണ് പ്രധാന ലൊക്കേഷന്.\nആലപ്പുഴയിലെ ഒരു വ്യവസായിയായാണ് മമ്മൂട്ടി വെനീസിലെ വ്യാപാരിയില് വേഷമിടുന്നത്. നായികയ്ക്ക് വളരെയേറെ പ്രാധാന്യമുള്ള കഥയാണിതെന്ന് അണിയറ പ്രവര്‍ത്തകര് പറയുന്നു. കാവ്യയ്ക്ക് മികച്ച പ്രകടനം നടത്താനുള്ള അവസരം തന്നെയായിരിക്കും ഈ മമ്മൂട്ടിച്ചിത്രം.\nവിവാഹബന്ധം തകര്‍ന്നതിനെ തുടര്‍ന്ന് തിരികെയെത്തിയ കാവ്യ വീണ്ടും മലയാള സിനിമയില് ഹിറ്റുകള് തീര്‍ക്കുകയാണ്. പാപ്പി അപ്പച്ചാ, ക്രിസ്ത്യന് ബ്രദേഴ്സ്, ഗദ്ദാമ, ചൈനാ ടൌണ്, ഭക്തജനങ്ങളുടെ ശ്രദ്ധയ്ക്ക് തുടങ്ങിയ സിനിമകളെല്ലാം ഹിറ്റാകുമ്പോള് കാവ്യ വീണ്ടും ഒന്നാം സ്ഥാനത്തേക്ക് കുതിക്കുകയാണ്. നിലവില് നായികമാരില് ഒന്നാം സ്ഥാനത്തു നില്‍ക്കുന്ന ഭാവനയ്ക്ക് കാവ്യയുടെ ഈ തുടരന് വിജയങ്ങള് ഭീഷണിയുയര്‍ത്തും.\nLabels: cinema news updates, ee pattanathil bhootham, filim news updates, filimnewsupdates, Film News, jaims albert, kavya madhavan, Mammootty, shafi, venesile vyapari


Free fall-മുക്കൂകുത്തി വീണ് രൂപ, എന്താണ് രൂപയ്ക്ക് സംഭവിക്കുന്നത് | Indian Express Malayalam\nrupee all time low against us dollar rupee value\nമുക്കൂകുത്തി വീണ് രൂപ, എന്താണ് രൂപയ്ക്ക് സംഭവിക്കുന്നത്\nചരിത്രത്തിലാദ്യമായി രൂപ ഏറ്റവും കൂടുതൽ വിലയിടിഞ്ഞ് ഒരു യു എസ് ഡോളറിന് 72.98 എന്ന നിലയിലെത്തിയത് സെപ്തംബർ 18നാണ്. രൂപയ്ക്ക് ഉണ്ടാകുന്ന ക്ഷീണം എങ്ങനെയാണ് രാജ്യത്തിന്റെ സമ്പദ് വ്യവസ്ഥയെയും വ്യക്തികളെയും ബാധിക്കുക ജോർജ് മാത്യു എഴുതുന്നു\nSeptember 23, 2018 9:54:57 pm\nഇന്ത്യ സ്വാതന്ത്ര്യം നേടി 1947 ൽ ഒരു രൂപയുടെ മൂല്യം ഒരു ഡോളറിന് തുല്യമായിരുന്നു. അന്ന് ഡോളറിന്റെ യഥാർത്ഥ മൂല്യം ഇന്ത്യയുടെ നാല് രൂപയായിരുന്നുവെന്നും ബ്രിട്ടീഷ് പൗണ്ട് സ്റ്റെർലിങ്ങുമായാണ് താരതമ്യം ചെയ്തിരുന്നതെന്നും ഒരു സിദ്ധാന്തമുണ്ട്. എന്നാൽ ദശകങ്ങളിലൂടെ രൂപ ഉരുണ്ടുരുണ്ട്, കഴിഞ്ഞയാഴ്‌ച അതിന്റെ ഏറ്റവും വിലകുറഞ്ഞ നിലയിലെത്തി. ചരിത്രത്തിലെ ഏറ്റവും വലിയ വിലയിടിവ് രൂപ രേഖപ്പെടുത്തിയത് കഴിഞ്ഞ ആഴ്ചയാണ്. ഒരു ഡോളർ എന്നാൽ 72.98 രൂപ എന്ന നിലയിലേയ്ക്ക് രൂപയുടെ മൂല്യം കൂപ്പുകുത്തി.\nമൂല്യവർധനവ് എന്ന രൂപയുടെ ശക്തി, രാജ്യത്തിന്റെ സാമ്പത്തിക ശക്തിയുമായി ബന്ധപ്പെട്ടാണ് രാഷ്ട്രീയ വ്യവഹാരങ്ങളിൽ കടന്നുവരുന്നത്. രണ്ടാം യു പിഎ സർക്കാരിന്റെ അങ്ങേയറ്റം എത്തിയ 2013ഓഗസ്റ്റിൽ രൂപയുടെ മൂല്യം ഇടിഞ്ഞു.” രൂപയുടെ മൂല്യം നഷ്ടമായി, പ്രധാനമന്ത്രിയുടെ പ്രഭാവവും നഷ്ടമായി” എന്നായിരുന്നു അന്ന് പ്രതിപക്ഷത്തായിരുന്ന ഇന്നത്തെ മന്ത്രി സുഷമ സ്വരാജ് ട്വീറ്റ് ചെയ്തത്.\nഅന്ന് 2013 മെയ് മാസത്തിനും സെപ്തബർ മാസത്തിനുമിടയിൽ മൂന്ന് മാസത്തിനുളളിൽ 17 ശതമാനം മൂല്യത്തകർച്ചയാണ് നേരിട്ടത്. ബോണ്ട് പോലുളള ആസ്തികൾ വാങ്ങുന്നത് കുറയ്ക്കാൻ അമേരിക്കൻ ഫെഡറൽ റിസർവ് മേധാവിയായിരുന്ന ബെൻ ബേർനാൻകെ പ്രഖ്യാപിച്ചതിനെ തുടർന്നായിരുന്നു രൂപയുടെ മൂല്യത്തിന് ഇങ്ങനെ ഇടിവ് സംഭവിച്ചത്.\n1998 ലെ ഏഷ്യൻ പ്രതിസന്ധിയുടെ കാലത്ത്, ശക്തമായ രൂപയ്ക്ക് വേണ്ടി വാദിക്കുന്ന കേന്ദ്ര മന്ത്രിസഭാ അംഗങ്ങളെ നിയന്ത്രിക്കേണ്ടിതിനെ കുറിച്ച് അന്ന് പ്രധാനമന്ത്രിയായിരുന്ന എബി വാജ്‌പേയിയോട് അന്നത്തെ ആർ ബി ഐ ഗവർണർ ബിമൽ ജലാൻ അഭ്യർത്ഥിച്ചിരുന്നു.\nരാജ്യത്തെ സംബന്ധിച്ച് രൂപയുടെ മൂല്യശോഷണം അതിന്റെ സമ്പദ് വ്യവസ്ഥയെ എങ്ങനെ ബാധിക്കും. രൂപയുടെ മൂല്യശോഷണത്തെകുറിച്ചും രൂപയുടെ ശക്തിയെ കുറിച്ചുമുളള വാദങ്ങൾ വെറും രാഷ്ട്രീയ പ്രായോഗികതയുടെ ഭാഗമാണോ അതോ ഈ കാലത്തിന്റെ ആവശ്യമോ? എന്താണ് രൂപയെ ശക്തിപ്പെടുത്തുന്നതും ദുർബലമാക്കുന്നതും.\nരൂപയുടെ വീഴ്ച എന്തുകൊണ്ട്?\nഈ വർഷത്തെ കൂപ്പുകുത്തിയുളള വീഴ്ചയ്ക്ക് മുമ്പ് മൂന്ന് വർഷം രൂപ സ്ഥിരമായി മുന്നോട്ടായിരുന്നു. എന്നാൽ 2018 കലണ്ടർ വർഷത്തിൽ 15 ശതമാനം വീഴ്ചയാണ് രൂപയുടെ മൂല്യത്തിലുണ്ടായത്. ആർ ബി ഐ തങ്ങളുടെ കൈവശമുളള 25 ബില്യൺ ഡോളർ മാർക്കറ്റിലിറക്കിയിട്ടും രൂപ ദുർബലമായി. രൂപയുടെ മൂല്യം പിടിച്ചു നിർത്താൻ കൈവശമുളള വിദേശ നാണ്യശേഖരമായ നാന്നൂറ് ബില്യൺ ഡോളറിൽ നിന്നാണ് കേന്ദ്രബാങ്ക് ഇത് ചെയ്തത്.\nരൂപ ദുർബലമാകുന്നതിന് പ്രാഥമികമായി ആഗോള സാഹചര്യങ്ങളാണ് വഴിയൊരുക്കുന്നത്. ഉയരുന്ന ക്രൂഡ് ഓയിൽ വില അതിലൊന്നാണ്. അതിന് പ്രധാന കാരണം ഇറാനിൽ നിന്നുളള കയറ്റുമതിക്ക് അമേരിക്ക ഏർപ്പെടുത്തിയിട്ടുളള ഉപരോധവും വെനിസ്വലയിൽ നിന്നുളള ക്രൂഡ് ഓയിൽ ഉൽപ്പാദനത്തിലുണ്ടായ ഇടിവുമാണ്. ഇന്ത്യക്ക് ആവശ്യമായ പെട്രോളിയം ഉൽപ്പനങ്ങളുടെ 70 ശതമാനവും ഇറക്കുമതി ചെയ്യുന്നതാണ്. 2017-18 ൽ 220.43 മെട്രിക് ടൺ ക്രൂഡ് ഓയിൽ ഇറക്കുമതി ചെയ്യാനായി 5.65 ലക്ഷം കോടി രൂപ (87.7 ബില്യൺ യു എസ് ഡോളറാണ്) നൽകിയത്. പെട്രോളിയം ഉൽപ്പന്നങ്ങളുടെ വില വർധനവ് രൂപയെ കൂടുതൽ ദുർബലപ്പെടുത്തി.\nദുർബലമായ രൂപയും ഉയർന്ന ക്രൂഡ് ഓയിൽ വിലയും ചേർന്ന് ഇന്ത്യയിലെ ഇന്ധന വിലയിൽ വൻ വർധനവുണ്ടാക്കി. പല നഗരങ്ങളിലും പെട്രോൾ വില 90 രൂപയ്ക്ക് മുകളിലായി.\nയു എസ്സിൽ സാമ്പത്തിക സ്ഥിതി മെച്ചപ്പെടുന്ന സാഹചര്യത്തിൽ ഡോളർ കൂടുതൽ ശക്തമായി. യു എസ് ഫെഡറൽ റിസർവ് യു എസ് ട്രഷറികളിലെ നിക്ഷേപങ്ങൾക്ക് പലിശ നിരക്ക് വർധിപ്പിച്ചതോടെ ഇന്ത്യ പോലുളള മാർക്കറ്റുകളിലേയ്ക്കുളള നിക്ഷേപം കുറയുകയും ചെയ്തു.\nയു എസ് ഫെഡറൽ റിസർവ് ട്രഷറി നിക്ഷേപങ്ങളുടെ പലിശ നിരക്ക് വർധിപ്പിച്ചതോടെ മറ്റ് രാജ്യങ്ങളിലെ വളരുന്ന സ്റ്റോക്ക് മാർക്കറ്റുകളിൽ നിന്നും ഓഹരികൾ പിൻവലിക്കുക എന്നതിലേയ്ക്കാണ് കാര്യങ്ങളെത്തിയത്. ഇതിന് പുറമെ തുർക്കിയിലെയും അർജന്റീനയിലെയും സാമ്പത്തിക പ്രതിസന്ധിയും യു എസ്സും ചൈനയും തമ്മിലുളള വ്യാപാര സംഘർഷങ്ങളും വളരുന്ന സ്റ്റോക്ക് മാർക്കറ്റുകളുടെ ആസ്തിയുടെ മേൽ ഒരു നഷ്ടസാധ്യതയെ കുറിച്ചുളള ചിന്ത ഉടലെടുത്തതും ഇതിന് കാരണമായിട്ടുണ്ടെന്ന് വിദേശ നാണയ വിനിമയ അഡ്വൈസറി സ്ഥാപനമായ ഇന്ത്യാ ഗ്ലോബലിന്റെ സി ഇ ഒ അഭിഷേക് ഗോയങ്ക പറയുന്നു.\nമറ്റൊരു കാര്യം ഇന്ത്യയുടെ കറന്റ് അക്കൗണ്ടിലെ കമ്മിയാണ്. (രാജ്യത്തിന്റെ ഇറക്കുമതി ചെലവ് കയറ്റുമതി വഴിയുളള വരവിനേക്കാൾ അധികമാണ്) ഇന്ത്യയിലെ മാർക്കറ്റിൽ നിന്നും ഫോറിൻ പോർട്ട് ഫോളിയോ ഇൻവെസ്റ്റേഴസ് (എഫ് പി ഐ) അവരുടെ നിക്ഷേപങ്ങൾ പിൻവലിച്ചു. നാഷണൽ സെക്യൂരിറ്റി ഡെപോസിറ്ററിയിലെ കണക്കുകൾ പ്രകാരം സെപ്തംബർ മാസം മാത്രം 15,366 കോടി രൂപയാണ് ഇന്ത്യൻ മാർക്കറ്റിൽ നിന്നും എഫ് പി ഐ പിൻവലിച്ചത്. ഈ വർഷം ഇതുവരെ 55,828 കോടി രൂപയുടെ നിക്ഷേപമാണ് എഫ് പി ഐ ഇന്ത്യൻ മാർക്കറ്റിൽ നിന്നും പിൻവലിച്ചത്.\nരൂപയുടെ മൂല്യത്തിലുണ്ടാകുന്ന ഇടിവ് സാധാരണ മനുഷ്യനെ വിലക്കയറ്റമായാണ് ബാധിക്കുന്നത്. ഇറക്കുമതി സാധനങ്ങളുടെയോ ഇന്ധന വിലയായോ മാത്രമല്ല, ഇന്ത്യയിൽ ഉൽപ്പാദിപ്പിക്കപ്പെടുന്ന വിദേശ അസംസ്കൃത വസ്തുക്കൾ ഉൾപ്പെടുന്നവയെയും ഇത് ബാധിക്കാം. എന്നാൽ മൂല്യശോഷണം സംഭവിച്ച കറൻസി കയറ്റുമതി വർധിപ്പിക്കുന്നതിനും സഹായകമാകും. ഈ ഏണിയും പാമ്പും കളിയിൽ ആർക്കാണ് നഷ്ടം, ആർക്കാണ് ലാഭം?\nനിരവധി കാരണങ്ങളാലാണ് രൂപയുടെ വിലയിടിയുന്നത്. വിദേശ നാണയത്തിനു വേണ്ടിയുള്ള ഡിമാന്റും സപ്ലൈയും ഇതിന് ഒരു കാരണമാണ്. ഉദാഹരണത്തിന്, വിദേശത്ത് നിന്നും ഇന്ത്യൻ കമ്പനിക്ക് 10 മില്യണ് ഡോളര് വിലയുളള കംപ്യൂട്ടർ ചിപ്പ് ഇറക്കുമതി ചെയ്യണമെങ്കിൽ, 72.2 കോടി രൂപ നിലവിലത്തെ എക്സ്ചേഞ്ച് നിരക്ക്പ്രകാരം നൽകേണ്ടിവരും. ജനുവരിയിലായിരുന്നു ഇതെങ്കിൽ ഇതേ അളവിലും വിലയിലുമുളള സാധനം ലഭിക്കാൻ 63.50 കോടി രൂപ നൽകിയാൽ മതിയായിരുന്നു. കാരണം അന്ന് രൂപയുടെ വില ഒരു ഡോളറിന് 63.50 രൂപയായിരുന്നു. ഇന്നത് 72.20 ആയിരിക്കുന്നു.\nസാധനങ്ങൾ ഇറക്കുമതി ചെയ്യുന്നതിനും വിദേശ യാത്രയ്ക്കും വിദേശങ്ങളിൽ നിക്ഷേപം നടത്തുന്നതിനായും, കടം തിരിച്ചടവ്, ചികിത്സ, തുടങ്ങിയവയ്ക്കും വിദേശനാണ്യം അത്യാവശ്യമാണ്. കയറ്റുമതി, ഇന്ത്യൻ സ്ഥാപനങ്ങളിലേയ്ക്കുളള വിദേശ നിക്ഷേപം, ഓഹരികൾ, പണമടവ്, പുറത്ത് നിന്നുളള കടമെടുക്കൽ എന്നിവയാണ് വിദേശ നാണ്യം ഇന്ത്യയിലേയ്ക്ക് എത്തുന്ന മാർഗങ്ങൾ.\nആർ ബി ഐയുടെ കണക്കുകൾ പ്രകാരം ജൂണിൽ അവസാനിക്കുന്ന സാമ്പത്തിക വർഷത്തിന്റെ ആദ്യ പാദത്തിൽ കറന്റ് അക്കൗണ്ടിലെ കമ്മി 45.7 ബില്യൺ ഡോളറാണ്. മുൻ വർഷം ഇതേ കാലത്ത് ഇത് 41.9 ബില്യൺ ഡോളറായിരുന്നു. അതുപോലെ തന്നെ രാജ്യത്തിന്റെ ധനകമ്മിയും ഉയരുകയാണ്. ഈ രണ്ട് കമ്മികളും രൂപയുടെ മൂല്യത്തെയാണ് ബാധിക്കുന്നത്.\nവിദേശത്ത് പഠിക്കാൻ പോകുന്ന വിദ്യാർത്ഥികളുടെ കാര്യം ഉദാഹരണത്തിനായി എടുക്കാം. ഒരുവിദ്യാർത്ഥി ജനുവരിയില് യു എസ് സർവകലാശാലയിൽ പഠിക്കാൻ പോകുമ്പോൾ ഫീസായി 50,000 ഡോളർ നൽകേണ്ടി വരും. അത് ഇന്ത്യൻ രൂപയുടെ മൂല്യമനുസിച്ച് 32. 37ലക്ഷം രൂപയായിരുന്നു. അന്ന് രൂപയും ഡോളറുമായിട്ടുണ്ടായിരുന്ന വിനിമയ നിരക്ക് ഒരു ഡോളറിന് 64.75 രൂപയായിരുന്നു. എന്നാൽ ഇന്ന് രൂപയുടെ വിനിമയ നിരക്ക് 72.98 രൂപയായി ഇടിഞ്ഞതിനാൽ ഫീസ് 36.49 ലക്ഷം രൂപയായി ഉയരും. അതായത്. വിദ്യാർത്ഥി 4.12 ലക്ഷം രൂപ അധികമായി നൽകേണ്ടി വരും.\nആർ ബി ഐയുടെ കണക്കുകൾ പ്രകാരം 2017-18ൽ വിദേശത്തേയ്ക്ക് പഠിക്കാൻ പോകുന്ന വിദ്യാർത്ഥികൾ 2.021 ബില്യൺ ഡോളര് വിദേശ നാണ്യമാണ് വാങ്ങിയത്. ഇത് ഇന്ത്യൻ രൂപ അനുസരിച്ച് 14,400കോടി രൂപ വരും. ഇത് കൂടാനെ വഴിയുള്ളൂ, കാരണം രൂപയുടെ കുതിച്ചുകയറ്റത്തിന് അടുത്തകാലത്തൊന്നും വഴിയൊരുങ്ങുമെന്നു പ്രതീക്ഷയ്ക്കാവുന്നതല്ല.\nദുർബലമായ രൂപയുമായുളള വിദേശ സഞ്ചാരം വളരെ ചെലവേറിയതാകും. ആർ ബി ഐയുടെ കണക്കുകൾ പ്രകാരം 2017-18 ൽ ഇന്ത്യ നാല് ബില്യൺ ഡോളറാണ് (ഏകദേശം 28,000 കോടി ഇന്ത്യൻ രൂപ) വിദേശ സഞ്ചാരത്തിനായി ഇന്ത്യാക്കാർ ചെലവഴിച്ചത്. ഇത് തന്നെയാണ് ഇന്ത്യാക്കാർ വിദേശത്തേക്ക് അയക്കുന്ന പണത്തിന്റെ കാര്യത്തിലും സംഭവിക്കുന്നത്. 2014-15 ൽ വിദേശ നാണയ വിനിമയം ലഘൂകരിച്ച ആർ ബി ഐ നടപടിക്ക് ശേഷം ഇന്ത്യയിൽ നിന്നുളള പണമടവ് (റെമിറ്റൻസ്) കുതിച്ചുയർന്നു. 755 ശതമാനമാണ് ഇതിൽ വന്ന വർധനവ്. 2014-15 ൽ 1.325 ബില്യൺ ഡോളറായിരുന്നത് 2017-18 ആയപ്പോൾ 11.33 ബില്യൺ ഡോളറായി ഉയർന്നു.\nരൂപയുടെ വിലയിടവ് കയറ്റുമതി സ്ഥാപനങ്ങൾക്ക് ഗുണകരമായി. അവരുടെ ഉൽപ്പനങ്ങൾ വിദേശത്ത് കൂടുതൽ മത്സരസ്വഭാവത്തോടെ എത്തിക്കാൻ സാധിക്കും. തുണി, തുകൽ, ജെംസ്, ജ്വല്ലറി, എന്നിവയ്ക്ക് ഇത് ഗുണകരമാകും. വിദേശത്ത് നിന്നും ധനസഹായം ലഭിക്കുന്നവർക്കും ഇത് ഗുണകരമാകും. തങ്ങളുടെ സേവനത്തിനു വിദേശ കറന്‍സിയില് ബില് ചെയ്യുന്ന ഇന്ത്യൻ സോഫ്റ്റ് വെയർ കമ്പനികള്‍ക്ക് ഇത് ഗുണകരമാകും. രൂപയുടെ വിലയിടിവ് കയറ്റുമതി വളർച്ചയ്ക്ക് സഹാകയമാകും.\nഎന്നാൽ കാര്യങ്ങൾ അത്ര നിസ്സാരമല്ല. കയറ്റുമതി വർധിപ്പിക്കുന്നതിനൊപ്പം ഇറക്കുമതി നിയന്ത്രിച്ചുകൊണ്ട് വ്യാപാരത്തിലെ അസന്തുലിതാവസ്ഥ പരിഹരിക്കാനുളള ശ്രമങ്ങളുണ്ടാകണമെന്ന് ഡിബി എസ് ബാങ്ക് ഇക്കണോമിസ്റ്റ് രാധികാ റാവു അഭിപ്രായപ്പെട്ടു. ദുർബലമായ രൂപ ഇന്ത്യൻ വ്യാപാര മേഖലയുടെ മത്സര ശേഷി വർധിപ്പിക്കുമെന്നാണ് വിശ്വസിക്കപ്പെടുന്നത്. എന്നാൽ ദുർബലമായ രൂപ, കയറ്റുമതി വർധിപ്പിക്കുന്നതിന് അപര്യാപ്തവും ഫലമില്ലാത്തതുമായ ഒന്നാണ്. ഇന്ത്യയുടെ കയറ്റുമതിയും വിദേശത്ത് നിന്നുളള ഇറക്കുമതിയും ആഗോളതലത്തിലെ ആവശ്യങ്ങളുടെ പ്രവണതയും ഒരേ സമയത്ത് സംഭവിക്കുന്ന കാര്യങ്ങളാണ്. ഇത് ദുർബലമായ രൂപയേക്കാൾ നിർണായകമാണ് രാധികാ റാവു പറയുന്നു.\nഇന്ത്യൻ കയറ്റുമതി രംഗം ശക്തമാക്കി നിർത്താൻ ചില തരത്തിലുളള രൂപയുടെ മൂല്യശോഷണം ആവശ്യമാണെന്ന് ഈ രംഗത്തുളള വിദഗ്‌ദർ വാദിക്കുന്നു. റെഡിമെയ്‌ഡ് വസ്ത്രങ്ങളുടെ കയറ്റുമതി കഴിഞ്ഞ ഒരു വർഷമായി താഴോട്ട് വീഴുകയാണ്. ഏപ്രിൽ – ഓഗസ്റ്റ് കാലയളവിൽ മാത്രം 12 ശതമാനത്തിലേറെ ഇടിവാണ് ഈ മേഖലയിൽ നിന്നുളള കയറ്റുമതിക്ക് സംഭവിച്ചത്. ഇന്ത്യ സബ്സിഡി നൽകുന്നതിനെ ലോക വ്യാപാര സംഘടനയിൽ യു എസ് എതിർത്തിരുന്നു. ഇത് കയറ്റുമതിയെ പിന്തുണയ്ക്കുന്നതിന് സര്‍ക്കാരിന് തടസ്സമായി. ഇത് വ്യക്തമാക്കുന്നത് കയറ്റുമതിക്കാർ ഇത് സന്തോഷം നല്‍കുന്നില്ല എന്നതാണ്.\nഇതിന് പുറമെയാണ് ജി എസ് ടി സൃഷ്ടിച്ച പ്രതിസന്ധികൾ. വികസ്വര സമ്പദ് വ്യവസ്ഥയിലെ കറൻസികൾക്ക് മൂല്യശോഷണമുണ്ടായ രാജ്യങ്ങളും കയറ്റുമതി ചെയ്യുന്ന കമ്പനികളെ ഈ സാധ്യത മുതലാകുന്നതില് തടസ്സം സൃഷ്ടികുനുണ്ട്. ഈ വർഷം ജനുവരിയിൽ ഡോളറുമായി യുവാൻ 5.24 ശതമാനം ഇടിവുണ്ടായപ്പോൾ ഇന്തോനേഷ്യൻ റുപയ്യ 6.81 ശതമാനം ഇടിവും രേഖപ്പെടുത്തിയിരുന്നുവെന്ന് ഇന്ത്യൻ റേറ്റിങ്ങ്സുമായി ബന്ധപ്പെട്ട അനലിസ്റ്റ് പറയുന്നു.\nWeb Title: Rupee all time low against us dollar rupee value\nറാഫേൽ ഇടപാട് അന്വേഷിക്കണം; മോദി സ്ഥാനമൊഴിയണമെന്നും പ്രവീൺ തൊഗാഡിയ


മുംബൈയില് എയർഹോസ്റ്റസ് കൂട്ടബലാത്സംഗത്തിനിരയായതായി പരാതി; വിമാനക്കമ്പനിയുടെ സെക്യുരിറ്റി ഓഫീസർ അറസ്റ്റിൽ\n6 Jun 2019 3:49 AM GMT\nസ്വകാര്യ വിമാനക്കമ്പനിയിലെ എയർഹോസ്റ്റസ് കൂട്ടബലാത്സംഗത്തിന് ഇരയായതായി പരാതി. മുംബൈയിലാണ് രാജ്യത്തെ ഞെട്ടിച്ച് വീണ്ടും കൂട്ടബലാത്സംഗം സംബന്ധിച്ച പരാതി ഉയർ‌ന്നിട്ടുള്ളത്. സംഭവത്തിൽ വിമാനക്കമ്പനിയുടെ സെക്യുരിറ്റി ഓഫീസരായ സ്വപ്നിൽ ബദോനിയ എന്ന 23 കാരനെ പൊലീസ് അറസ്റ്റ് ചെയ്തു.\nതിങ്കളാഴ്ച രാത്രി ഏഴ് മണിയോടെ ഹൈദരാബാദിൽ നിന്ന് മുംബൈയിലെത്തിയതായിരുന്നു പരാതിക്കാരിയായ യുവതി. ഇവിടെ വച്ചാണ് സ്വപ്‌നിൽ ബദോനിയയെ കാണുന്നത്. ഒരേ കാറിലാണ് വിമാനത്താവളത്തിൽ നിന്നും ഇവർ പുറത്തേക്ക് പോയത്. പിന്നീട് ബദോനിയയെ മലാദ് എന്ന സ്ഥലത്ത് വിട്ട് യുവതി വീട്ടിലേക്ക് പോയി. വീട്ടിലെത്തി വേഷം മാറിയ ശേഷം യുവതിയും മലാദിൽ തിരിച്ചെത്തി. ഇവിടെ ബാറിൽ കയറി ഇരുവരും ബോധം മറയും വരെ മദ്യപിച്ചതായും പൊലീസ് പറയുന്നു.\nഇതിന് ശേഷമാണ് പരാതിക്ക് ആസ്പദമായ സംഭവം നടക്കുന്നത്. യുവതിയെ താൻ താമസിക്കുന്ന ഫ്ലാറ്റിലേക്ക് യുവതിയെ കൂട്ടിക്കൊണ്ടുപോവുകയുമായിരുന്നുവെന്ന് പ്രതി ബദോനിയ പൊലീസിനോട് പറഞ്ഞു. ഇവിടെ വച്ചാണ് യുവതിയെ ബലാത്സംഗം ചെയ്തത്. ആദ്യം ഹോട്ടൽ മുറിയിൽ പോകാനാണ് ശ്രമിച്ചതെന്നും എന്നാൽ മുറി കിട്ടാതിരുന്നത് കൊണ്ടാണ് സ്വന്തം ഫ്ലാറ്റിലേറ്റ് പോയതെന്നും യുവാവ് പറയുന്നു. എന്നാൽ സംഭവസമയത്ത് മുറിയിൽ മൂന്ന് പുരുഷന്മാരും ഒരു സ്ത്രീയും ഉണ്ടായിരുന്നുവെന്ന് ഇരയുടെ മൊഴി.\nപിറ്റേന്ന് ഉറക്കമെണീറ്റ യുവതി തന്റെ ശരീരത്തിൽ മുറിവിനെ പറ്റി ബദോനിയയോട് ചോദിച്ചു. എന്നാൽ അയാൾ തനിക്ക് മദ്യപിച്ച് ബോധമുണ്ടായിരുന്നില്ലെന്ന് ബദോനി മറുപടിനൽകുകയും ചെയതു. മുറിയിലുണ്ടായിരുന്ന സ്ത്രീയോട് ഇവർ സംസാരിക്കാൻ ശ്രമിച്ചെങ്കിലും ഇവരും പ്രതികരിച്ചില്ല. തുടർന്ന് മറ്റൊരു സുഹൃത്ത് ഇവരെ പിന്നീട് വീട്ടിലേക്ക് കൂട്ടിക്കൊണ്ടുപോവുകയായിരുന്നു.\nവീട്ടിലെത്തിയ യുവതിയോട് പിതാവ് തിരക്കിയപ്പോഴാണ് താൻ ബലാത്സംഗം ചെയ്യപ്പെട്ടുവെന്ന് സംശയിക്കുന്നതായി യുവതി വെളിപ്പെടുത്തുകയായിരുന്നു. പിന്നീട് വൈദ്യപരിശോധന നടത്തി ഇക്കാര്യം സ്ഥിരീകരിച്ചെന്നുമാണ് പോലീസ് സംഭവത്തെ കുറിച്ച് പറയുന്നത്. അതിനിടെ അറസ്റ്റിലായ ബദോനിയയെ ജൂൺ 10 വരെ റിമാന്റ് ചെയ്തു.\nairhostess Gang Rape mumbai


ലേഖനം: ദൈവത്തിന്റെ മഹാമാരി | മെനിൻ – KE™\nLast updated Mar 27, 2020 1,021\nഇന്ന് ലോകം മുഴുവൻ സ്തംഭിച്ചു നിൽക്കുന്ന ഒരു സാഹചര്യത്തിലൂടെയാണ് നാം കടന്നു പോകുന്നത്. യൂറോപിലും ചൈനയിലും മറ്റു വികസിത രാജ്യങ്ങളിലും ഒക്കെയായി പടർന്നു പിടിച്ച ഒരു വൈറസ് ഇപ്പോൾ നമ്മുടെ ഗ്രാമങ്ങളിൽ വരെ എത്തി എന്നുള്ളത് വളരെ ഞെട്ടലോടെ നാം കേട്ടുകൊണ്ടും കണ്ടുകൊണ്ടും ഇരിക്കുന്നു. ഇന്നലെ വരെ വളരെ അടുത്തിരുന്നവർ ഇന്നു അകലം പാലിച്ചു നിൽക്കുന്ന ഒരു അവസ്ഥ. തീർച്ചയായും അതു അനിവാര്യം തന്നെ ആണ് എന്നിരുന്നാലും കാലം അതിന്റെ അവസാന ഘട്ടങ്ങളിലെക്ക് എത്തിച്ചേർന്നുകൊണ്ടിരിക്കുന്നു എന്നതിന്റെ ഒരു വ്യക്തമായ തെളിവാണ് ഇതു എന്നു വിശുദ്ധ ബൈബിൾ നമ്മെ പഠിപ്പിക്കുന്നു.\nലോകം അവസാനം എങ്ങനെ എന്നും അതിന്റെ ലക്ഷണങ്ങളെങ്ങനെയെന്നും മുന്നമേ പ്രവാചകന്മാർ മുഖേനയും നമ്മുടെ കർത്താവായ യേശുക്രിസ്തു മുഖാന്തിരവും ബൈബിളിൽ വളരെ വ്യക്തമായി രേഖപ്പെടുത്തിയിട്ടുണ്ട്.\nഇതു ഒരു മഹാമാരി ആണ്. അതു ദൈവത്താൽ സംഭവിച്ചത് എന്നു ഞാൻ കരുതുന്നു.\nഇപ്പോൾ ചിന്തയിൽ വന്ന ഒരു വേദഭാഗം ഇതാണ്,\n1 ദിനവൃത്താന്തം:21:14.അങ്ങനെ യഹോവ ഇസ്രായേലില് മഹാമാരി അയച്ചു; എഴുപതിനായിരംപേര് വീണുപോയി.\nഇതിന്റെ പശ്ചാത്തലം എല്ലാവർക്കും അറിയാം. പക്ഷെ എന്റെ ചിന്ത കടന്നുപോയത് ഇങ്ങനെ യാണ്. ഇതു യഹോവയുടെ മഹാമാരി ആണ്. ഇന്ന് ലോകത്തിലെ വിശ്വാസ സമൂഹത്തെ നോക്കിയാൽ പലർക്കും പ്രാർത്ഥനയിലും ആരാധനയിലും താല്പര്യം കുറഞ്ഞു വന്നിരിക്കുന്നു എന്നു വേണം കരുതാൻ. ഞാൻ ഉൾപ്പടെ ഒരു പൂരിഭാഗവും ധനം സ്വരൂപിക്കേണ്ടതിനായുള്ള ഓട്ടത്തിലാണ്.ഇന്ന് ആർക്കും സമയമില്ല. ആർക്കും ആരെയും കരുതാൻ നേരമില്ല. സ്വാർഥതയുടെ കൊടുമുടിയിൽ ഒരു അർത്ഥവും ഇല്ലാതെ പായുകയാണ്. അപ്പോൾ പിന്നെ ദൈവം എത്രകണ്ട് ഇതെല്ലാം കണ്ടുകൊണ്ടിരിക്കും. എങ്കിലും മഹാ കാരുണ്യവനായ ദൈവം മനുഷ്യനോട് വീണ്ടും തന്റെ കരുണയുടെ കണ്ണിലൂടെ മനുഷ്യനെ നോക്കുകയാണ്. അതാണ് ,1ദിനവൃത്താന്തം :21:15 ദൈവം യെരൂശലേമിനെ നശിപ്പിക്കേണ്ടതിന്നു ഒരു ദൂതനെ അവിടെ അയച്ചു; അവന് നശിപ്പിപ്പാന് ഭാവിക്കുമ്പോള് യഹോവ കണ്ടു ആ അനര്‍ത്ഥത്തെക്കുറിച്ചു അനുതപിച്ചു നാശകദൂതനോടുമതി, നിന്റെ കൈ പിന് വലിക്ക എന്നു കല്പിച്ചു,\nപ്രിയ ദൈവമക്കളെ ദൈവം തീർച്ചയായും നമ്മോടു കരുണ ചെയ്യും എന്ന് ഞാൻ വിശ്വസിക്കുന്നു. ഇതു വായിക്കുന്ന നിങ്ങളും അങ്ങനെ തന്നെ വിശ്വസിക്കുക. കാരണം ദൈവം അയച്ച മഹാമാരിയിൽ ലോകം വിറച്ചു നിൽക്കുബോൾ തന്റെ തെറ്റുകളെ മനസിലാക്കി ദൈവത്തിങ്കലേക്കു തിരിയുവാൻ ദൈവം നമ്മോടു ആഹ്വാനം ചെയ്യുകയാണ്. ഈ ദൈവം എന്നും എന്നേക്കും അനന്യനായ ദൈവമാണ്. ലോകമെമ്പാടും ഉള്ള ദൈവമക്കൾ ഒരുമിച്ചു ഒരു മനസ്സോടെ തങ്ങളെ തന്നെ താഴ്ത്തി ദൈവത്തിങ്കലേക്കു തിരിയട്ടെ. തീർച്ചയായും ഈ മഹാമാരിയിൽ നിന്നു ദൈവം തന്റെ ജനത്തെ വിടുവിക്കും. അതിനായി ദൈവം നമ്മളുടേയും അധികാരികളുടെയും കൈകളെ ബലപ്പെടുത്തട്ടെ.\nനമ്മൾ ഒരുമനപ്പെട്ടു ഈ ദിവസങ്ങളിൽ ലോക രാജ്യങ്ങൾക്കു വേണ്ടി പ്രാർത്ഥിക്കാം.നമ്മുടെ സർക്കാരിന് വേണ്ടി പ്രാർത്ഥിക്കാം. മുഴുവൻ മനുഷ്യകുലത്തിന്റെ വിടുതലിനായി പ്രാർത്ഥിക്കാം. തീർച്ചയായും ദൈവം അനുതപിച്ചു അവിടുന്നു വിടുതൽ അയക്കുക തന്നെ ചെയ്യും.\n1ദിനവൃത്താന്തം:21:16 ദാവീദ് തല പൊക്കി, യഹോവയുടെ ദൂതന് വാള് ഊരി യെരൂശലേമിന്നു മീതെ നീട്ടിപ്പിടിച്ചുംകൊണ്ടും ഭൂമിക്കും ആകാശത്തിന്നും മദ്ധ്യേ നിലക്കുന്നതു കണ്ടു ദാവീദും മൂപ്പന്മാരും രട്ടുടുത്തു സാഷ്ടാംഗം വീണു.\nഅതേ ദൈവമക്കളെ ദാവീദും മൂപ്പന്മാരും രേട്ടുടുത്തു ദൈവ സന്നിധിയിൽ സാഷ്‌ടാങ്കം വീണതുപോലെ നമ്മുക്കും ഈ ദിവസങ്ങളിൽ ദൈവ സന്നിധിയിൽ മുട്ട് മടക്കി പ്രാർത്ഥിക്കാം. സർവ്വശക്തനായ ദൈവം നമ്മോടു കരുണ ചെയ്യുമാറാകട്ടെ.\n1ദിനവൃത്താന്തം:21:26 ദാവീദ് അവിടെ യഹോവേക്കു ഒരു യാഗപീഠംപണിതു ഹോമയാഗങ്ങളും സമാധാനയാഗങ്ങളും കഴിച്ചു യഹോവയോടു പ്രാര്‍ത്ഥിച്ചു; അവന് ആകാശത്തില്‍നിന്നു ഹോമപീഠത്തിന്മേല് തീ ഇറക്കി അവന്നു ഉത്തരം അരുളി.\nദൈവത്തിനു മഹത്വം ഉണ്ടാകട്ടെ. ദൈവം ദാവീദിന്റെ പ്രാർത്ഥന കേട്ടു അവനോടു കരുണ തോന്നി ഹോമപീഠത്തിന്മേൽ തീ ഇറക്കി അവനോടു ഉത്തരം അരുളി എന്നു നമ്മൾ വായിക്കുന്നു.\nനമുക്കു ദൈവത്തിന്റെ സന്നിധിയിൽ കടന്നു ചെന്നു കുറവുകളും കുറ്റങ്ങളും ഏറ്റു പറഞ്ഞു അവങ്കലേക്കു തിരിയാം.\n1ദിനവൃത്താന്തം:21:27 യഹോവ ദൂതനോടു കല്പിച്ചു; അവന് തന്റെ വാള് വീണ്ടും ഉറയില് ഇട്ടു.\nഅതേ ദൈവമക്കളെ ദൈവത്തിനു നമ്മോടു കരുണ തോന്നുമാറാകട്ടെ. ദൈവം തന്റെ ദൂതനോട് കല്പിക്കട്ടെ. ദൂതൻമാരെക്കാൾ ശ്രേഷ്ഠമായ സ്ഥാനം നമുക്ക് നൽകിയ ദൈവം നമ്മളെ എല്ലാവരെയും അതോടൊപ്പം വൈറസ് പിടിപെട്ടു കഴിയുന്നവരെയും അവരുടെ കുടുംബത്തെയും ലോകത്തിലുള്ള സകലരെയും വിടുവിച്ചു സൂക്ഷിച്ചു അനുഗ്രഹിക്കുമാറാകട്ടെ. ആമേൻ.


അയോധ്യ ഭൂമി തര്‍ക്ക കേസ് പരിഗണിക്കുന്നത് സുപ്രീം കോടതി മാറ്റിവച്ചു-SC Adjourns Final Hearing Till March 14, Will Deal With it as 'Pure Land Dispute'\nSupreme Court To Start Final Hearings In Ayodhya Case Today\n13ന് അയോധ്യയില് നിന്ന് ആര്‍എസ്എസ് രഥയാത്ര നടത്താനിരിക്കെയാണ് കേസില് കോടതി വാദം കേള്‍ക്കുന്നത് മാറ്റിവച്ചത്\nFebruary 08, 2018 03:24:20 pm\nന്യൂഡൽഹി: അയോധ്യ ഭൂമി തര്‍ക്ക കേസ് മാര്‍ച്ച് 14ന് പരിണിക്കാനായി മാറ്റിവച്ചു. കേസ് പരിഗണിക്കുമ്പോൾ കേസ് ഭരണഘടനാ ബെഞ്ചിന് വിടണമെന്ന വാദം സുന്നി വഖഫ് ബോര്‍ഡ് കോടതിയില് ആവര്‍ത്തിച്ചേക്കും. ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ചാണ് വാദം കേള്‍ക്കുക. 13ന് അയോധ്യയില് നിന്ന് ആര്‍എസ്എസ് രഥയാത്ര നടത്താനിരിക്കെയാണ് കേസില് കോടതി വാദം കേള്‍ക്കുന്നത് മാറ്റിവെച്ചത്.\nഅയോധ്യയിലെ രണ്ടര ഏക്കര് എഴുപത്തി ഏഴ് സെന്‍റ് വരുന്ന തര്‍ക്കഭൂമി സുന്നി വഖഫ് ബോര്‍ഡിനും നിര്‍മോഹി അഖാഡക്കും രാംലല്ല വിരാജ് മിന്നിനുമായി വിഭജിച്ച് നല്‍കിയ അലഹബാദ് ഹൈക്കോടതി വിധിയെ ചോദ്യം ചെയ്തുള്ള അപ്പീലുകളിലാണ് സുപ്രീം കോടതി വാദം കേള്‍ക്കുന്നത്. ചീഫ് ജസ്റ്റിസ് ദീപക് മിശ്രയുടെ അധ്യക്ഷതയിലുളള ബെഞ്ചില് ജസ്റ്റിസുമാരായ അശോക് ഭൂഷണ്, എസ്.അബ്ദുള് നസീര് എന്നിവരാണ് മറ്റ് അംഗങ്ങള്. നേരത്തെ കേസില് വിധി പുറപ്പെടുവിക്കും മുന്പ് അലഹബാദ് ഹൈക്കോടതി പതിനാറാം നൂറ്റാണ്ടു മുതലുള്ള വിവിധ ചരിത്ര രേഖകള് പരിശോധിച്ചിരുന്നു.\nഇവയില് അറബിയിലും പേര്‍ഷ്യന് ഭാഷകളിലും ഉള്ള രേഖകളുമുണ്ടായിരുന്നു. ഇവ പരിഭാഷപ്പെടുത്തി സമര്‍പ്പിക്കാൻ സുപ്രീം കോടതി നിര്‍ദ്ദേശിച്ചിട്ടുണ്ട്. തര്‍ക്കപ്രദേശത്ത് രാമക്ഷേത്രം നിർമ്മിക്കുന്നത് അംഗീകരിക്കാനാകില്ലെന്നാണ് സുന്നി വഖഫ് ബോര്‍ഡിന്റെ നിലപാട്. എന്നാല് ഇക്കാര്യത്തില് എതിര്‍പ്പില്ലെന്നും പകരം മുസ്‌ലിം പള്ളിക്കായി സ്ഥലം അനുവദിക്കണമെന്നുമാണ് ഷിയ വഖഫ് ബോര്‍ഡിന്റെ വാദം.


Innocent to resign as AMMA President? - Malayalam Filmibeat\nഇന്നസെന്റ് അമ്മ പ്രസിഡന്റ് സ്ഥാനം ഒഴിയുന്നു?\n| Updated: Wednesday, May 28, 2014, 11:03 [IST]\nഇന്നസെന്റ് എംപിയായി ജയിച്ചതോടെ എല്ലാവരും ചോദിക്കുന്നു- അമ്മയുടെ പ്രസിഡന്റ് സ്ഥാനത്തു നിന്നു മാറുമോ?\nഎംപിയായതോടെ സജീവ രാഷ്ട്രീയക്കാരനാകാനുള്ള സൂചനയൊക്കെ ഇന്നസെന്റ് നല്‍കിയതോടെയാണ് അമ്മ പ്രസിഡന്റ് സ്ഥാനം മാറുമെന്ന അഭ്യൂഹം പടരുന്നത്. പ്രസിഡന്റ് സ്ഥാനം ഒഴിയാന് അദ്ദേഹം സന്നദ്ധത അറിയിച്ചിട്ടുണ്ട്. പുതിയ ആരെങ്കിലും വന്നാല് സ്ഥാനം അവര്‍ക്കു നല്‍കുമെന്നാണ് ഇന്നസെന്റിന്റെ നിലപാട്. അതേപോലെ വര്‍ഷത്തില് മൂന്നു സിനിമയില് മാത്രമേ ഇനി അഭിനയിക്കുകയുള്ളൂ.\nചാലക്കുടി മണ്ഡലത്തില് തന്നെ ജയിച്ചിപ്പവര്‍ക്കായി കൂടുതല് സമയം ചെലവിടാനാണ് ഇനി ഇന്നസെന്റിന്റെ തീരുമാനം. നിര്‍ധനരായ കാന്‍സര് രോഗികള്‍ക്കും ഡയാലിസിസ് ചെയ്യുന്നവര്‍ക്കും സഹായം ചെയ്യാനാണ് ആദ്യ ശ്രമം. അതേപോലെ മലയാള സിനിമയുടെ പുരോഗതിക്കു വേണ്ട ശ്രമം നടത്തുമെന്നും ഇന്നസെന്റ് നയം വ്യക്തമാക്കി.\nഇന്നസെന്റ് അമ്മയുടെ പ്രസിഡന്റ് സ്ഥാനം മാറുകയാണെങ്കില് പകരം ആര് എന്നതാണ് അമ്മ ഭാരവാഹികളുടെ മുന്നിലുള്ള വലിയ ചോദ്യം. ഇപ്പോള് ഇന്നസെന്റില്ലാത്തപ്പോള് ഇടവേള ബാബുവാണ് കാര്യങ്ങളൊക്കെ നോക്കുന്നത്. അദ്ദേഹത്തെ തന്നെ പ്രസിഡന്റ് ആക്കണമെന്നാണ് മിക്കവരും ആവശ്യപ്പെടുന്നത്. എന്നാല് ഇന്നസെന്റിനെ പോലെ മുതിര്‍ന്നൊരു നടനെ വേണമെന്നാണ് ചിലര് പറയുന്നത്. അങ്ങനെയെങ്കില് നടന് മധുവിനെ പരിഗണിച്ചേക്കാം. അദ്ദേഹം സംഘടനാ പ്രവര്‍ത്തനത്തില് മുന്‍പന്തിയില്ലാത്തതാണ് മറ്റൊരു പ്രശ്‌നം. മമ്മൂട്ടിയോ മോഹന്‍ലാലോ വേണമെന്നും വാദിക്കുന്നവരുണ്ട്. തല്‍ക്കാലം ഇന്നസെന്റ് മാറണ്ട എന്നു പറയുന്നവരുമുണ്ട്.\nRead more about: innocent amma malayalam film president mammootty mohanlal അമ്മ മലയാളം സിനിമ പ്രസിഡന്‍റ് മമ്മൂട്ടി മോഹന്‍ലാല്


ഓക്‌സ്ഫഡ് വാക്‌സിന്; അന്തിമഘട്ട പരീക്ഷണം യുഎസില് ആരംഭിച്ചു- പ്രതീക്ഷയോടെ ലോകം – Chandrika Daily\nBy Test User Thursday September 3, 2020 13:20 pm\nഓക്‌സ്ഫഡ് വാക്‌സിന്; അന്തിമഘട്ട പരീക്ഷണം യുഎസില് ആരംഭിച്ചു- പ്രതീക്ഷയോടെ ലോകം\nഒക്ടോബര് ആദ്യ വാരത്തോടെ ഈ പരീക്ഷണങ്ങളുടെ പ്രാഥമിക വിവരങ്ങള് ലഭ്യമാകുമെന്ന് ഗവേഷകര് കരുതുന്നു.\nന്യൂയോര്‍ക്ക്: ഓക്സ്ഫഡ് സര്‍വകലാശാലയും ആസ്ട്ര സെനകയും സംയുക്തമായി വികസിപ്പിക്കുന്ന കോവിഡ് പ്രതിരോധ വാക്സിന് അന്തിമഘട്ടത്തിലേക്ക് കടന്നു. അമേരിക്കയിലാണ് വാകിസിന്റെ അവസാന ഘട്ട പരീക്ഷണങ്ങള്. 18 വയസ്സിന് മുകളില് പ്രായമുള്ള 30,000 വോളന്റിയര്‍മാരിലാണ് എഇസഡ്ഡി 1222 എന്ന വാക്സിന് പരീക്ഷിക്കുന്നത്.\nഒക്ടോബര് ആദ്യ വാരത്തോടെ ഈ പരീക്ഷണങ്ങളുടെ പ്രാഥമിക വിവരങ്ങള് ലഭ്യമാകുമെന്ന് ഗവേഷകര് കരുതുന്നു. അങ്ങനെയായാല് അമേരിക്കന് പ്രസിഡന്റ് തിരഞ്ഞെടുപ്പിന് മുന്‍പ് വാക്സിന് ഉപയോഗത്തിന് അടിയന്തിര അനുമതി നല്‍കാനാണ് ട്രംപിന്റെ നീക്കം. എത്രയും വേഗം വാക്‌സിന് ലഭ്യമാക്കണമെന്ന് നേരത്തെ ട്രംപ് മരുന്നു കമ്പനികളില് സമ്മര്‍ദം ചെലുത്തിയിരുന്നു.\nയുഎസിന് പുറമേ, ഓക്സ്ഫഡ് വാക്സിന്റെ വിവിധ ഘട്ടങ്ങളിലെ പരീക്ഷണം ഇന്ത്യ, ബ്രസീല്, ഇംഗ്ലണ്ട്, ദക്ഷിണാഫ്രിക്ക അടക്കമുള്ള രാജ്യങ്ങളിലും നടന്നു കൊണ്ടിരിക്കുന്നുണ്ട്. മൊഡേര്‍ണ, ഫൈസര് തുടങ്ങിയവയും തങ്ങളുടെ മൂന്നാം ഘട്ട വാക്സിന് പരീക്ഷണത്തിനായി 30,000 ഓളം പേരെ എന് റോള് ചെയ്തിരുന്നു. ചൈനീസ് കമ്പനിയുമായി ചേര്‍ന്ന് യുഎഇയിലും കോവിഡ് വാക്‌സിന് പരീക്ഷണം പുരോഗമിക്കുകയാണ്.\nനാലാഴ്ചയുടെ ഇടവേളയില് വോളന്റിയര്‍മാര്‍ക്ക് രണ്ട് ഡോസ് വാക്സിനാണ് നല്‍കുന്നത്. ജലദോഷ പനിയുണ്ടാക്കുന്ന അഡെനോവൈറസിന് ജനിതക പരിവര്‍ത്തനം വരുത്തിയാണ് ഓക്സ്ഫഡ് വാക്സീന് വികസിപ്പിച്ചിരിക്കുന്നത്.\nCategories: Health, More, News, world Tags: covid, covid crisis, covid vaccine


'ഓപ്പോ റിയല്‍മീ 1' സില്‍വര് വേരിയന്റ് ജൂണ് 18 മുതല് ഇന്ത്യയില് വില്‍പന ആരംഭിക്കും | Silver Colour Variant Of Realme 1 Will Go On Sale June 18 - Malayalam Gizbot\nഓപ്പോയുടെ സബ്ബ്രാന്‍ഡിലുളള പുതിയ സ്മാര്‍ട്ട്‌ഫോണ് റിയല്‍മീ 1 കഴിഞ്ഞ മാസമാണ് ഇന്ത്യന് വിപണിയില് അവതരിപ്പിച്ചത്. റിയര്‍മീ 1 ന്റെ മൂണ്‍ലൈറ്റ് സില്‍വര് വേരിയന്റ് ഇന്ത്യന് വിപണിയില് ജൂണ് 18 മുതല് വില്‍പന ആരംഭിക്കും.\nതുടക്കത്തില് ഡയമണ്ട് ബ്ലാക്ക്, സോളാര് റെഡ് എന്നീ നിറങ്ങളിലായിരുന്നു എത്തിയിരുന്നത്. ജൂണ് മാസത്തില് മൂണ്‍ലൈറ്റ് സില്‍വര് നിറത്തില് ഈ ഫോണ് എത്തുമെന്നും ആ സമയം കമ്പനി വാഗ്ദാനം ചെയ്തിരുന്നു.\nഓപ്പോ റിയല്‍മീ1 മന്നു മേരിയന്റുകളിലാണ് എത്തിയിരിക്കുന്നത്. 6ജിബി റാം/ 128ജിബി സ്റ്റോറേജിന് 13,990 രൂപ, 4ജിബി റാം/ 64ജിബി സ്റ്റോറേജിന് 10,999 രൂപ, 3ജിബി റാം 32ജിബി സ്റ്റോറേജിന് 8,990 രൂപ എന്നിങ്ങനെയാണ്. 6ജിബി റാം/ 128ജിബി സ്‌റ്റോറേജ് വേരിയന്റാണ് മൂണ്‍ലൈറ്റ് സില്‍വര് ലിമിറ്റഡ് എഡിഷന് മോഡലില് എത്തിയിരിക്കുന്നത്. ഫോണുകളുടെ ഇന്റേര്‍ണല് സ്‌റ്റോറേജ് മൈക്രോ എസ്ഡി കാര്‍ഡ് ഉപയോഗിച്ച് വര്‍ദ്ധിപ്പിക്കാം. ആമസോണ് ഇന്ത്യ വഴിയാണ് ഈ ഫോണ് ജൂണ് 18 മുതല് വില്‍പന ആരംഭിക്കുന്നത്.\nഓപ്പോ റിയല്‍മീ 1ന്റെ സവിശേഷതകള്\nഓപ്പോ റിയല്‍മീ 1ന്6ഇഞ്ച് ഫുള് എച്ച്ഡി പ്ലസ് ഡിസ്‌പ്ലേയാണ്. 1080x2160 പിക്‌സല് റസൊല്യൂഷനും 85.75 ശതമാനം സ്‌ക്രീന്-ടൂ-ബോഡി റേഷ്യോയും ഫോണിലുണ്ട്. ഫോണില് ഒക്ടാകോര് മീഡിയാ ടെക് ഹീലിയോ P60 SoC പ്രോസസറാണുളളത്. ആന്‍ഡ്രോയിഡ് 8.1 ഓറിയോയുളള കളര് ഒഎസ് 5.0 ആണ് ഫോണിന്റെ ഓപ്പറേറ്റിംഗ് സിസ്റ്റം.\nക്യാമറയെ കുറിച്ചു പറയുകയാണെങ്കില് എല്‍ഇഡി ഫ്‌ളാഷോടു കൂടിയ 13എംപി റിയര് ക്യാമറയും 8എംപി മുന് ക്യാമറയുമാണ്. ക്യാമറയില് ഓപ്പോയുടെ AI ബ്യൂട്ടി 2.0 ഫീച്ചര് പ്രത്യേക സ്ഥാനം വഹിക്കുന്നു. അതായത് ഇത് ഫോട്ടോകളെ മനോഹരമാക്കുക മാത്രമല്ല ചെയ്യുന്നത് അതിനോടൊപ്പം 296 പോയിന്റ് ഫേഷ്യല് റെകഗ്നിഷനും വാഗ്ദാനം ചെയ്യുന്നു. കൂടാതെ ഈ ഫോണിന് AI ബ്രോഡ് അസിസ്റ്റന്റ് എന്ന ഫീച്ചറും ഉണ്ട്.\nഫോണിന് ഫേസ് അണ്‍ലോക്ക് സവിശേഷതയുണ്ട് എന്നാല് ഫിങ്കര്‍പ്രിന്റ് സെന്‍സര് ഉള്‍പ്പെടുത്തിയിട്ടില്ല. 4ജി വോള്‍ട്ട് പിന്തുണയുളള ഈ ഫോണിന് 3410 എംഎഎച്ച് ബാറ്ററിയാണ് ഉള്‍പ്പെടുത്തിയിരിക്കുന്നത്.\nSilver Colour Variant Of Realme 1 Will Go On Sale June 18


thiruvananthapuram covid today ഇന്നത്തെ 222 പേരിൽ 206 പേരും സമ്പർക്ക രോഗികൾ; തലസ്ഥാനത്ത് ആകെ ചികിത്സയിലുള്ളവരുടെ എണ്ണം 2500 കടന്നു\nഇന്നത്തെ 222 പേരിൽ 206 പേരും സമ്പർക്ക രോഗികൾ; തലസ്ഥാനത്ത് ആകെ ചികിത്സയിലുള്ളവരുടെ എണ്ണം 2500 കടന്നു\nതലസ്ഥാനത്തെ കൊവിഡ് സാഹചര്യം അതീവ ഗൗരവതരമായി തുടരുന്നു. സംസ്ഥാനത്ത് ഇന്നും ഏറ്റവും കൂടുതൽ കൊവിഡ് ബാധിതർ തലസ്ഥാനത്താണ്. ഇന്ന് 222 പേർക്ക് ഇവിടെ കൊവിഡ് 19 സ്ഥിരീകരിച്ചു. 206 പേർക്ക് സമ്പർക്കത്തിലൂടെയാണ് രോഗബാധ. 16 പേരുടെ രോഗ ഉറവിടം വ്യക്തമല്ല. ജില്ലയിൽ7ആരോഗ്യ പ്രവർത്തകർക്കും രോഗബാധ സ്ഥിരീകരിച്ചു. ഇതോടെ തിരുവനന്തപുരത്ത് കൊവിഡ് ചികിത്സയിലുള്ളവരുടെ എണ്ണം 2500 കടന്നു. കൂടുതൽ ജാഗ്രത വേണ്ട സമയമെന്നും മാർക്കറ്റുകളും, വ്യാപാര കേന്ദ്രങ്ങളും കേന്ദ്രീകരിച്ച് കൂടുതൽ പരിശോധന നടത്തുമെന്നും മുഖ്യമന്ത്രി പിണറായി വിജയൻ വ്യക്തമാക്കി. പുല്ലുവിളയിൽ 17,000 കോവിഡ് പോസിറ്റീവ് കേസുകളുണ്ടെന്ന വ്യാജ പ്രചാരണം നടത്തുന്നവർക്കെതിരെ കർശന നടപടിയെന്ന് ആരോഗ്യ മന്ത്രി പറഞ്ഞു.\nRead Also : ബലി പെരുന്നാളിന് കൊവിഡ് പ്രോട്ടോക്കോൾ പാലിച്ച് മാത്രം ആഘോഷങ്ങളെന്ന് മുഖ്യമന്ത്രി\nകൊവിഡ് സ്ഥിരീകരിച്ച തിരുവനന്തപുരം നഗരസഭയിലെ കൗൺസിലർമാരുടെ എണ്ണം ഏഴായി. ജില്ലയിൽ എം.എൽ.എമാരുൾപ്പെടെ നിരീക്ഷണത്തിൽ പോകേണ്ടി വന്നു. തിരുവനന്തപുരം ജില്ലയിൽ കോവിഡ് രോഗികളുടെ എണ്ണം ദിനംപ്രതി വർധിക്കുകയാണ്. ജില്ലയിൽ കൂടുതൽ ആരോഗ്യ പ്രവർത്തകരെയും ആയുഷ് വകുപ്പിൽ നിന്നുൾപ്പടെയുള്ള ജീവനക്കാരെയും നിയോഗിക്കും. തീരപ്രദേശമായ അടിമലത്തുറയിൽ സ്വാധീനമുള്ളവർ, ജനങ്ങളെ പരിശോധനയ്ക്ക് പ്രേരിപ്പിക്കണം. സമൂഹ വ്യാപനം സ്ഥിരീകരിച്ച\nപുല്ലുവിളയിൽ, പ്രചരിക്കുന്നത് പോലെ, വ്യാപക രോഗബാധയെന്നത് സർക്കാരിൻ്റെ ശ്രദ്ധയിൽ പെട്ടിട്ടില്ലെന്നും മുഖ്യമന്ത്രി പറഞ്ഞു.\nഅതേ സമയം പുല്ലുവിളയിൽ 17,000 കൊവിഡ് പോസിറ്റീവ് കേസുകളുണ്ടെന്നുള്ള പ്രചാരണം വ്യാജമെന്ന് ആരോഗ്യ വകുപ്പ് മന്ത്രി കെ.കെ. ശൈലജ വ്യക്തമാക്കി. ജനങ്ങളെ ഭയപ്പെടുത്തുന്ന തരത്തിൽ വ്യാജ പ്രചാരണം നടത്തുന്നവർക്കെതിരെ കർശന നടപടി സ്വീകരിക്കുമെന്നും ആരോഗ്യ മന്ത്രി വ്യക്തമാക്കി.\nStory Highlights – thiruvananthapuram covid today


രോഗലക്ഷണങ്ങളില്ലാത്തവരിൽ നിന്ന് കൊറോണ പകരുന്നത് അപൂർവം - ലോകാരോഗ്യ സംഘടന\n9 Jun 2020 2:14 AM GMT\nരോഗലക്ഷണങ്ങളില്ലാത്തവരില് നിന്ന് കൊറോണ വൈറസ് പടരുന്നത് അപൂര്‍വമാണെന്ന് ലോകാരോഗ്യ സംഘടന. ഞായറാഴ്ച മാത്രം 1,36,000ലധികം പോസിറ്റീവ് കേസുകളാണ് സ്ഥിരീകരിച്ചത്. ഇതുവരെയുള്ള ഒരു ദിവസത്തെ ഏറ്റവും കൂടിയ കണക്കാണിത്.\nഒരു രാജ്യത്തിനും പ്രതിരോധ നടപടികളില് പിന്നോക്കം പോകാന് കഴിയാത്ത നിലയാണുള്ളതെന്ന് ഡബ്ല്യുഎച്ച്ഒ ഡയറക്ടര് ജനറല് ടെഡ്രോസ് അഥാനോം ഗെബ്രിയീസസ് ഓണ്‍ലൈന് വാര്‍ത്താസമ്മേളനത്തില് പറഞ്ഞിരുന്നു. ഫേസ് മാസ്‌കുകളുടെ ഉപയോഗം സംബന്ധിച്ച ഉപദേശത്തില് ഡബ്ല്യുഎച്ച്ഒ മാറ്റം വരുത്തി. പൊതുസ്ഥലങ്ങളില് എല്ലാവരും മാസ്‌ക് ധരിക്കണമെന്നാണ് ഡബ്ല്യുഎച്ച്ഒ പറയുന്നത്. കോറോണ വ്യാപനം എങ്ങനെ തടയാം എന്നതാണ് ഇപ്പോള് പ്രാധാന്യം നല്‍കേണ്ട വിഷയമെന്നും ചൈനയില് നിന്നുള്ള തുടക്കം സംബന്ധിച്ച അന്വേഷണം പിന്നീടാകാമെന്നും ഡബ്ല്യുഎച്ച്ഒ എമര്‍ജന്‍സീസ് എക്‌സ്പര്‍ട്ടുകളില് ഒരാളായ ഡോ.മൈക്ക് റയാന് പറഞ്ഞു.\nബ്രസീല് ആണ് പുതിയ ഹോട്ട് സ്‌പോട്ടുകളില് പ്രധാനപ്പെട്ടത്. യുഎസ് കഴിഞ്ഞാല് ഏറ്റവും കൂടുതല് കേസുകള് സ്ഥിരീകരിച്ച രാജ്യം. മരണനിരക്കില് ഇറ്റലിയെ മറികടന്നു. കേസുകളുടേയും മരണനിരക്കിന്റേയും പരസ്പരവിരുദ്ധമായ കണക്കുകളിലൂടെ ആരോഗ്യ മന്ത്രി ആശയക്കുഴപ്പമുണ്ടാക്കിയിരുന്നു. ബ്രസീല് അടക്കമുള്ള തെക്കേ അമേരിക്കന് രാജ്യങ്ങളില് സമഗ്രമായ സമീപനം വേണമെന്ന് ഡബ്ല്യുഎച്ച്ഒ എപ്പിഡെമിയോളജിസ്റ്റ് ഡോ.മരിയ വാന് കെര്‍ഖോവ് പറഞ്ഞത്. ഗ്വാട്ടിമാല അടക്കമുള്ള മധ്യ അമേരിക്കന് രാജ്യങ്ങളിലും സ്ഥിതി ആശങ്കാജനകമാണെന്നും ഡബ്ല്യുഎച്ച്ഒ പറയുന്നു.\nസിംഗപ്പൂരില് പുതുതായി സ്ഥിരീകരിച്ച കേസുകളില് പകുതിയോളം രോഗലക്ഷണങ്ങളില്ലാത്തവയാണ് - മരിയ വാന് കെര്‍ഖോവ്, വാര്‍ത്താ ഏജന്‍സിയായ റോയിട്ടേഴ്‌സിനോട് പറഞ്ഞു. കോണ്‍ടാക്ട് ട്രേസിംഗ് നടത്തുന്ന രാജ്യങ്ങള് രോഗലക്ഷണങ്ങളില്ലാത്ത കേസുകള് കണ്ടെത്തിയിട്ടുണ്ട്. എന്നാല് ഇത്തരം കേസുകള് കോവിഡ് വ്യാപനത്തിന് കാരണമാകുന്നതായി കണ്ടെത്തിയിട്ടില്ല.


കോണ്‍ഗ്രസിന്റെ പടക്കുതിര കേരളത്തിലേക്ക്; നിയമസഭാ തെരഞ്ഞെടുപ്പ് ചുമതല അശോക് ഗെലോട്ടിന്\nതിരുവന്തപുരം: കഴിഞ്ഞ തവണ കൈവിട്ടുപോയ നിയമസഭ ഇത്തവണ തിരിച്ചുപിടിക്കാന് വന് നീക്കങ്ങളിലേക്ക് തിരിഞ്ഞ് കോണ്‍ഗ്രസ്. ഇത്തവണ സംസ്ഥാന നിയമസഭാ തെരഞ്ഞെടുപ്പിന്റെ പ്രചരണ രംഗത്തേക്ക് രാജസ്ഥാന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായ അശോക് ഗെലോട്ടിനെ ഇറക്കാനാണ് എഐസിസി തീരുമാനം. കോണ്‍ഗ്രസിന്റെ പ്രചരണവും ഏകോപനവും നിരീക്ഷിക്കാനാണ് ഗെലോട്ടിനെ ചുമതലപ്പെടുത്തിയിരിക്കുന്നത്. ഗെലോട്ടിനൊപ്പം കോണ്‍ഗ്രസ് നേതാക്കളായ ലൂസീഞ്ഞോ ഫലേറോ, ജി പരമേശ്വര തുടങ്ങിയവരും തെരഞ്ഞെടുപ്പിന് മുന്നോടിയായി കേരളത്തിലെത്തും. മുതിര്‍ന്ന നിരീക്ഷകരായാണ് ഇവരുടെ നിയമനം. എഐസിസി ജനറല് സെക്രട്ടറിമാരുമായും സംസ്ഥാനത്തിന്റെ ചുമതലയുള്ള താരിഖ് അന്‍വറുമായും […]\n6 Jan 2021 9:17 AM GMT\nതിരുവന്തപുരം: കഴിഞ്ഞ തവണ കൈവിട്ടുപോയ നിയമസഭ ഇത്തവണ തിരിച്ചുപിടിക്കാന് വന് നീക്കങ്ങളിലേക്ക് തിരിഞ്ഞ് കോണ്‍ഗ്രസ്. ഇത്തവണ സംസ്ഥാന നിയമസഭാ തെരഞ്ഞെടുപ്പിന്റെ പ്രചരണ രംഗത്തേക്ക് രാജസ്ഥാന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായ അശോക് ഗെലോട്ടിനെ ഇറക്കാനാണ് എഐസിസി തീരുമാനം.\nകോണ്‍ഗ്രസിന്റെ പ്രചരണവും ഏകോപനവും നിരീക്ഷിക്കാനാണ് ഗെലോട്ടിനെ ചുമതലപ്പെടുത്തിയിരിക്കുന്നത്. ഗെലോട്ടിനൊപ്പം കോണ്‍ഗ്രസ് നേതാക്കളായ ലൂസീഞ്ഞോ ഫലേറോ, ജി പരമേശ്വര തുടങ്ങിയവരും തെരഞ്ഞെടുപ്പിന് മുന്നോടിയായി കേരളത്തിലെത്തും. മുതിര്‍ന്ന നിരീക്ഷകരായാണ് ഇവരുടെ നിയമനം. എഐസിസി ജനറല് സെക്രട്ടറിമാരുമായും സംസ്ഥാനത്തിന്റെ ചുമതലയുള്ള താരിഖ് അന്‍വറുമായും ചേര്‍ന്നാവും ഇവര് പ്രവര്‍ത്തിക്കേണ്ടത്.\nതദ്ദേശ തെരഞ്ഞെടുപ്പില് കോണ്‍ഗ്രസിനേറ്റ തിരിച്ചടിക്ക് കാരണം പ്രചാരണത്തിലെ വീഴ്ചയാണെന്ന വിലയിരുത്തല് എഐസിസിക്കുണ്ടായിരുന്നു. ഇതിന്റെ പശ്ചാത്തലത്തിലാണ് മുതിര്‍ന്ന നേതാക്കളെ ഇറക്കി പ്രചരണം കൊഴുപ്പിക്കാനുള്ള തീരുമാനം.\nകേരളത്തിനൊപ്പം തെരഞ്ഞെടുപ്പ് നടക്കുന്ന തമിഴ്‌നാട്, അസം, പശ്ചിമ ബംഗാള്, പുതുച്ചേരി എന്നിവിടങ്ങളിലേക്കും മുതിര്‍ന്ന നേതാക്കളെ എത്തിക്കാനാണ് എഐസിസി നീക്കം. എം വീരപ്പമൊയ്‌ലിക്കും എംഎം പള്ളം രാവുവിനും നിതിന് റാവത്തിനുമാണ് തമിഴ്‌നാടിന്റെയും പുതുച്ചേരിയുടെയും ചുമതല. ഭൂപേഷ് ഭാഗലും മുകുള് വാസ്‌നിക്കും ഷക്കീല് അഹമ്മദ് ഖാനുമാണ് അസമില് എത്തുക. നിര്‍ണായക തെരഞ്ഞെടുപ്പ് നടക്കുന്ന ബംഗാളില് ബികെ ഹരിപ്രസാദിനെയും ആലംഗീര് ഖാനെയുെ വിജയ് ഇന്ദര് സിംഗ്ലയെയുമാണ് ചുമതലപ്പെടുത്തിയിരിക്കുന്നത്.\nകേരളം അടക്കമുള്ള സംസ്ഥാനങ്ങളില് ജയസാധ്യതയുള്ള കോണ്‍ഗ്രസ് സ്ഥാനാര്‍ത്ഥികളെ കണ്ടെത്താന് സ്വകാര്യ ഏജന്‍സിയെ ഉപയോഗിച്ച് സര്‍വ്വേ നടത്താനും ഹൈക്കമാന്‍ഡ് തീരുമാനമെടുത്തിട്ടുണ്ട്. രാഹുല് ഗാന്ധിയുടെ നിര്‍ദേശ പ്രകാരമാണ് ഇത്തരമൊരു നീക്കം. 2019 ല് ലോക്സഭാ തെരഞ്ഞെടുപ്പിന് മുന്നോടിയായും 2001 ലെ നിയമസഭാ തെരഞ്ഞെടുപ്പിലും പാര്‍ട്ടി ഇത്തരമൊരു സര്‍വ്വേ നടത്തിയിരുന്നു.\nസ്ഥാനാര്‍ത്ഥികളെ പരിഗണിക്കാവുന്ന യുവാക്കള്, വനിതകള് എന്നിവരുടെ പേരുകള് ശേഖരിക്കും. മണ്ഡലത്തില് നേരിയ ജയസാധ്യത പോലുമില്ലാത്തവരെ സര്‍വ്വേയിലൂടെ കണ്ടെത്തും. ഇവരില് ആരുടേയെങ്കിലും പേരുകള് പാര്‍ട്ടി ഗ്രൂപ്പ് നേതൃത്വങ്ങള് നിര്‍ദേശിക്കുന്നുണ്ടോയെന്ന് നിരീക്ഷിക്കും. ഗ്രൂപ്പ് വീതം വെക്കലിന്റെ ഫലമായുള്ള സ്ഥാനാര്‍ത്ഥി നിര്‍ണയം ഒഴിവാക്കുക ലക്ഷ്യമിട്ടാണ് ജയസാധ്യതയുള്ളവരുടെ പട്ടിക തയ്യാറാക്കാന് തീരുമാനിച്ചത്.\nഇതിന് പുറമേ പ്രതിപക്ഷ നേതാവ് രമേശ് ചെന്നിത്തലയുടെ നേതൃത്വത്തില് സംസ്ഥാന ജാഥ നടത്തണമെന്ന അഭിപ്രായം ഹൈക്കമാന്‍ഡിനുണ്ട്. ഒപ്പം തെരഞ്ഞെടുപ്പ് പ്രചാരണത്തിനായി രാഹുല് ഗാന്ധിയും പ്രിയങ്കാഗാന്ധിയും കേരളത്തിലെത്തും എന്നും സൂചനയുണ്ട്.